
A 

p ALA B aT 
LA A 19-A ANIVERSARE A 
ELIBERĂRII PATRIEI NOASTRE 


nalla scoală 
a 
caracterului 
comunisi 


n plin elan de muncă, poporul nostru cinstește împlinirea a nouă- 
sprezece ani de la actul Marii Eliberări din 23 August 1944. De 
atunci, paşii revoluției populare, organizată și condusă de partid, 
continuaţi în marşul impetuos al construirii revoluționare a socialismului, au stră- 
bătut, luptind şi cucerind culme după culme, drumul istoric al victoriei depline, la 
orașe și sate, al noii orînduiri sociale. 

Ne aflăm azi în pragul desăvirșirii construcției socialiste și al creării con- 
dițiilor pentru trecerea treptată la comunism. Țara noastră, menținută de burghezo- 
moşierime în înapoiere economică, în analfabetism și obscurantism, este astăzi o 
țară liberă — care stă cu demnitate în rind cu ţările de civilizație înaintată —, 
înzestrată cu o industrie şi o agricultură în măvalnică dezvoltare, cu o cultură 
înfloritoare. Ea uimeşte, ca un „miracol“, pînă și ochii dușmanilor, prin dimen- 
siunile atotcuprinzătoare ale înnoirilor pe care le înfăţişează. Cu atit mai mult cu 

cît procesul acestor înnoiri nu încetează, ci se desfășoară mai departe în ritm 
susținut; cu cit ele privesc aspectele imediate, materiale, ale dezvoltării noastre 
— ce ating traiul zilnic și modul de viață — și, deopotrivă, orizontul de gindire și 
structura moral-spirituală a omului, concepția lui despre sine, despre viață, despre 
lume. Frumuseţea construcţiei se îmbină organic și apare ca o răsfringere a frumu- 
seții lăuntrice, pe care și-a cucerit-o şi spre desăvirşirea căreia tinde neîncetat 
constructorul, poporul muncitor. Culorile vii şi proaspete, liniile zvelte și sobre, 
în același timp, ale așezărilor noastre noi, ca și ale celor mai vechi, înnoite, și 
care izbesc în primul rind privirile celor ce iau contact cu ele, nici nu pot fi 
înțelese decit ca emanația şi ca expresia unui univers uman crescut luminos, 
suplu și viguros totodată, într-un climat prielnic entuziasmului, pasiunii creatoare, 
eroismului, optimismului, încrederii în viaţă, în viitor. 

An de an se depășesc prevederile planului șşesenal, întocmit în baza pro- 
gramului desăvirșirii construcţiei socialiste, elaborat de Congresul al III-lea al 
P.M.R. Producţia industrială sporește masiv. Relaţiile de producţie socialiste în 
agricultură au izbindit cu aproape patru ani înainte de termenul prevăzut. Munca de 
consolidare şi de lărgire a bazei sale tehnice bate în plinul ei. Procesul revoluționar 
de culturalizare, de creştere a nivelului cultural al poporului, se desfăşoară cu inten- 
sitate. Învățământul de toate gradele şi de toate formele a cuprins în rețeaua lui 
toate virstele și toate profesiunile. Creaţia ştiinţifică, literară, artistică — legată 
strins de practica şi nevoile construcției — cunoaşte o dezvoltare de neconceput 
sub trecutele regimuri. Bibliotecile şi laboratoarele, teatrele şi felurite alte așeză- 
minte culturale cunosc frecvența pasionată şi interesul nepotolit pentru adevăr şi 
frumos a milioane de oameni, pătrunși de spiritul patriotismului socialist, conştienţi 
de rolul lor activ creator în istoria şi dezvoltarea noii noastre orinduiri, identificaţi 
în mnăzuințele şi interesele lor personale cu interesele generale ale societăţii, ale 
statului. Toate aceste realități au prins şi prind viață şi strălucire sub consecventa, 
ferma şi mult încercata conducere a partidului, sub impulsul generator de încre- 
dere şi animator de energii al învăţăturii marzist-leniniste, al ideologiei clasei mun- 
citoare, care domină și luminează astăzi cugetul şi căutările tuturor oamenilor, 
care le structurează caracterele şi le determină relaţiile. 

Munca şi creația poporului nu se desfășoară însă în condiţii idilice, scutite 
de greutăți, de eforturi, de luptă. Aviîntul constructiv general, care colorează defi- 
nitoriu climatul vieții noastre sociale, are încă de înfrint rezistența resturilor lăsate 
în drum, după lichidarea lor, de clasele dușmănoase, de ideologia lor. Ofensiva 
noului revoluționar, comunist, în toate compartimentele activităţii obşteşti, ca și 
în cele ale vieţii individuale, se izbește încă de îndărătnicia vechiului, de purtătorii 
racilelor şi ai influențelor lui. Partidul atrage, în această privință, atenția: „În 
prezent, activitatea ideologică, munca de lichidare a înriuririlor educației burgheze 
din conștiința oamenilor este tărimul principal al luptei de clasă, al luptei între 
vechi și nou“. Importanţa acestei indicaţii iese cu deosebire în evidență, dacă ţinem 
seama de împrejurarea că lupta cu ideologia străină nu poate fi privită şi purtată 
numai cu rămășițele (și influențele ei) existente în sfera de activitate a societăţii, 
a țării noastre. Opera de construire a socialismului este cea mai înaltă cauză patrio- 
tic-națională, dar este, deopotrivă, şi una cu un esențial caracter internaţionalist. 
Tara noastră face parte indisolubil din puternicul lagăr socialist. Creșterea şi întă- 

rirea ei contribuie nemijlocit la întărirea sistemului mondial socialist, la creşterea şi 
răspindirea influenţei lui în lume. Ineluctabila expansiune a ideilor socialismului ; 
dezvoltarea istorică de neabătut a puterii materiale şi: spirituale a lumii socia- 
liste ; forţa ei de înriurire — prin exemplaritate — în rindul popoarelor asuprite 
de imperialism, dornice de libertate și pace, ca și în rindul maselor muncitoare 
din ţările imperialiste înseși ; schimbarea raportului de forțe în favoarea siste- 
mului mondial socialist ; toate acestea îi pun pe reprezentanţii lumii vechi — cercu- 
rile cele mai reacționare ale regimului lor — la grea cumpănă. Handicapaţi în 
ritmul de creștere al dezvoltării economice, ca și în domeniul ştiinţific, militar şi 
uman, ei nu se pot opune nici politicii lagărului socialist, de a stabili relaţii de 
coezistență pașnică între statele cu orinduiri sociale diferite, de a evita pe această 
cale un nou măcel mondial, dorit de cercurile imperialiste, de a realiza o destindere 
a încordării internaţionale, de a întări pacea în lume. Un prim pas pe această cale 
a fost realizat de curind prin încheierea tratatului cu privire la interzicerea expe- 
rienţelor cu arma nucleară în atmosferă, în spaţiul cosmic şi sub apă. Tratatul a 
fost primit cu o vie satisfacţie de masele de milioane de luptători pentru pace din 
lumea întreagă, şi în rîndul acestora se așază și poporul romiîn, al cărui glas s-a 
alăturat consecvent propunerilor și acțiunilor Uniunii Sovietice şi ale celorlalte ţări 
socialiste, menite să ducă la rezolvarea, pe calea tratativelor paşnice, a problemelor 
litigioase internaționale. Exponenţii cercurilor celor mai reacționare nu se împacă 
însă cu asemenea perspective. Și, în genere, imperialismul nu se poate împăca cu 
gindul şi cu imaginea creșterii continue a prestigiului statelor socialiste în lume. 
Strategia imperialistă socotește că şi-ar mai putea menţine pozițiile şi, eventual, 
redobindi poziţiile pierdute, folosind o armă pe care o consideră cu deosebire eficace: 
arma morală, arma „războiului psihologic“, a diversiunii ideologice. În acest scop, ei 
duc o politică de răstălmăcire a înţelesului coezistenței paşnice între sisteme sociale 
diferite, străduindu-se să infiltreze ideea dizolvantă a posibilităţii unei coezistenţe 
paşnice şi între ideologii, înlocuind eforturile unanime ale iubitorilor şi luptătorilor 
pentru pace, pentru dezarmarea generală şi totală, cu tendința dezarmării spirituale 
a omenirii. 

Acest „război psihologic“ ei l-au ridicat, în ultima vreme, la rang de politică 
de stat şi țin să-l desfăşoare cu deosebire în ţările socialiste. Practic şi mărturisit 
de propriile lor oficine propagandistice, el ar consta în inocularea sau cultivarea, 
în conștiințe, a spiritului de nepăsare și indolență faţă de imperativele revolu- 
ției, față de conducerea de partid și de stat, a liberalismului şi dezorientării, a 
spiritului de neîncredere, de contradicţie și de șovăire mic-burgheză. În special, 
gindirea oamenilor de cultură, a artiştilor urmează a fi țintită, prin întinarea ei cu 
„convingeri“ și puncte de vedere — pasămite — ştiinţifice, estetice, menite să ră- 
pească cercetărilor şi creației lor substanţa înaintată a adevărului, spiritul de partid 
ce le însuflețeşte, caracterul popular ce le defineşte, legătura lor cu viața, cu pro- 
blemele concrete ale istoriei. Politica de corupție a conştiințelor, astfel iniţiată în 
statele imperialiste, se va dovedi negreşit falimentară, aşa cum falimentare s-au do- 
vedit, de-a lungul anilor, rînd pe rind și laolaltă, şi celelalte răsuflate inițiative — 
zgomotos trîmbiţate la vremea lor, destinate a zăpăci minţile şi a încețoşa elanurile 
— şi care încercau să „fundamenteze“ teoretic, fie o amăgitoare „transformare a 
capitalismului“, fie căderea în „desuetudine“ a marxismului, fie hibridul ilar al unei 
„sinteze socialist-capitaliste“, fie atitea altele din același aluat nisipos. Asemenea 

încercări dovedesc însă că lupta de clasă pe tărimul ideologic este departe de a se 
purta împotriva unor abstracții vag stihinice și de a se restringe la rezolvarea şi 
depăşirea unor simple complicaţii ori contradicții etice, psihologice, ce-ar răscoli forul 
interior al indivizilor. Asemenea încercări vorbesc, dincolo de sfera psihologică în 
care au loc eventualele complicații sufleteşti, de o semnificaţie istorică, de un resort 
şi de o proiecție a lor în viaţa socială, politică a țării și a vremii noastre. De aceea, 
ne apar cu atît mai vii, mai acute adevărul constatărilor și însemnătatea îndemnului 
partidului în ce privește munca educativă și lupta pe tărimul ideologiei. De această 
însemnătate sînt cu deosebire conştienţi oamenii artei, scriitorii, cărora le revine, 
printre cei dintii, îndatorirea de a veghea la apărarea purității ideologiei noastre 
socialiste şi de a contribui la creşterea sănătoasă a omului muncii în țara noastră. 
La această înțelegere a îndatoririlor lor se adaugă însăși setea de cunoaștere a 
maselor de oameni ai muncii, setea lor de a se desăvirși pe plan cultural, ideologic 
şi moral, înlăuntrul procesului de desăvirşire a construcţiei socialiste. De aceea, 
„ajutoarele de nădejde ale partidului“ (cum a numit tovarășul Gheorghe Gheorghiu- 
Dej pe scriitori și artiști, la Conferința pe țară a scriitorilor din 1962) își veri- 
fică neincetat conţinutul și eficiența creaţiei lor, în raport cu sarcinile momen- 
tului, posibilitățile şi căile de îmbunătăţire a acestei creaţii. Cu deosebire, scriitorul 
şi artistul de teatru se simt direct solicitați să facă aceasta, datorită eficienţei ime- 
diate a operelor lor în oglindirea și stimularea luptei victorioase a noului împotriva 
vechiului. 

În acest sens, sînt semnificative discuţiile ce s-au purtat în ultima vreme 
în jurul feluritelor aspecte și probleme ale creaţiei artistice — în presă, în rîndurile 
oamenilor de teatru (la Consiliul teatrelor) şi ale scriitorilor (recent, în cadrul 
plenarei lărgite a conducerii Uniunii Scriitorilor, al cărei obiect au fost tocmai 
problemele privind reflectarea în creaţia literară a forței biruitoare a noului în luptă 
cu vechiul, sporirea calității artistice a creaţiei, a eficienței ideologice). 


+ + * 


Dramaturgia realist-socialistă — inițiată din clipa în care punțile, rupte 
altădată, între teatru şi popor au fost înălțate şi de cînd sălile de teatru au 
prins a cunoaşte noul public al milioanelor de oameni ai muncii — şi-a însoțit 
dintru început funcția de cunoaștere cu funcția activizantă, mobilizatoare, social- 
educativă, a lumii din stal, în spiritul ideologiei și politicii partidului, spre slu- 
jirea intereselor și construcției revoluționare a socialismului. În cele mai repre- 
zentative opere ale sale, dramaturgia s-a axat în jurul problemelor şi aspectelor 
centrale ale actualității, străduindu-se să scoată în relief ideile înaintate în baza 
cărora trăiesc şi muncesc constructorii noii orînduiri. Istoria glorioasă şi eroică a 
luptelor comuniştilor împotriva regimului de asuprire și exploatare, ca şi istoria 
revoluției populare și a procesului de construire a noii societăți au fost urmărite de 
dramaturgii noştri și oglindite în imagini de o netăgăduită valoare artistică, de o 
deosebită forță revelatoare şi emoțională. În măsura în care operele noii noastre 
dramaturgii sint, în esența lor, indiferent de momentul istoric înfățișat şi indiferent 
de conținutul și subiectele abordate, pledoarii pentru păstrarea cu fermitate a 
purității ideologiei clasei muncitoare, pentru promovarea umanismului socialist, 
ele au dat naștere în arta noastră dramatică unui erou de tip nou, eroul pozitiv, 

şi au pus în valoare caracterul său pătruns și înnobilat de patosul şi gîndirea 
socialistă. 

Fireşte, imaginea acestui erou, identificat cu interesele generale, încrezător 
îm viitor, hotărît — fără să pregete — a contribui cu toată puterea lui de muncă 
şi de dragoste la victoria deplină a socialismului, nu e încă surprinsă în toate trăsă- 
turile înălțătoare ce o definesc. Dar eroul nou se distinge și impune (dincolo de 
locul său în intriga dramatică) prin ceea ce el reprezintă şi propagă: ideologia 
adevărului revoluționar, soluţia reală, necesară, dată contradicţiilor — conflictului — 
în dramă. Prin el, contradicţiile vieții încetează să fie simple complicaţii „de ca- 
meră“ stirnite de „nepotriviri de caracter“, ori sterile „frămîntări de acomodare“ 
înlăuntrul unor imposibile — dar socotite imanente — relaţii sociale. El trece peste 
aparenţe, pentru a descoperi și privi esența; iar în ciocnirea dintre bine și rău, 
adevăr şi minciună, frumos și urit, el introduce termenii vechi și nou, ca termeni- 
cheie, în măsură nu doar să lichideze o contradicţie, ci să o şi facă motor al mersu- 
lui înainte, al devenirii, al transformării. Eroul pozitiv a înlăturat, socotind-o filistină 
şi primejdios stagnantă și demobilizatoare, contradicția „inerentă vieţii“, de tipul 
acelui joc mic-burghez între „pe de o parte“ şi „pe de altă parte“, de care-și bătea 
joc Marx, „contradicţia“ neputinței de a alege, de a lua poziţie. De aceea, și 
soluţia lui e departe de a fi una demiurgică, rece, născută din contemplarea cioc- 
mirilor, străină de ele. Nu e nici soluția jalnică a aceluia ce cumpănește între 
focuri. El se află parte intens şi activ interesată în conflict, se constituie el însuşi 
ca una din laturile contradicţiei, mărturisind deci o poziţie lipsită de echivoc, 
ajlindu-se anume de partea noului, a viitorului, a necesității obiective istorice, și 
luptind pentru victoria acestui nou. Se străduiește să dea dezlegare în acest sens 
contradicţiei, trăind el însuşi procesul dezlegării ei. Fermitatea ideologică, partini- 
tatea apar ca trăsătură constitutivă a operei de artă, în bună măsură prin şi susți- 
nută de acest erou; forța ei expresivă depinde în bună măsură de dinsul, de felul 
combativității lui, adică de viaţa și cantitatea de viață care-i mişcă şi mobilează 
atitudinile şi cuvintul. De aceea, rolul de raisonneur dat, în unele piese, eroului 
pozitiv, atunci şi acolo unde e înfăţişat ca atare, a scăzut din puterea de convin- 
gere și din prestigiul uman şi filozofic ce-i sînt caracteristice. De aceea, adincirea 
caracterului eroului pozitiv este de primordială importanță pentru dezvoltarea dra- 
maturgiei noastre. 

Numai făcînd din practica socială și din practica construcţiei o experiență per- 
sonală de viaţă, artistul se descoperă într-o strinsă şi revelatoare comuniune de 
preocupări şi de structurare morală cu acest erou, şi aflînd prin el, solidar cu el, 
răspunsurile căutate, află în acelaşi timp cum are loc — ce complicat şi inegal are 
loc în conştiinţa omului — fenomenul învingerii vechiului de către forța incan- 
descentă a noului. Ce uriaşă și fără asemuire școală de caractere comuniste este 
„creaţia istorică conștientă“ — opera de construire şi de desăvirşire a construirii socia- 
lismului — la care sînt chemate şi pe care o înfăptuiesc masele largi muncitoare! 
Aici, în şcoala aceasta, dramaturgul poate afla pe omul nou născîndu-se, crescind, 
dezvoltindu-se, educindu-se, configurindu-se sufletește, luptînd cu vechiul din jur 
şi învingîndu-l, înnoindu-se şi depășindu-se pe sine. Aici, eroul pozitiv iese din 
abstracție, apare viu, multiplicat zi de zi pînă la proporţiile generalităţii. În contact 
cu această școală, artistul însuși se înnoieşte pe sine, lărgindu-și nu numai sfera 


PT PRR 


de cunoaștere a vieţii, dar sporindu-și şi resursele creatoare cu preţiosul argument 
al vieții sale proprii. Autenticitatea caracterelor, a situațiilor conflictuale, a dezba- 
terilor de idei și a concluziilor lor, în cele mai valoroase lucrări dramatice ale 
noastre, poartă, în străfjundurile ei genetice, pecetea unei asemenea mărturisiri 
autobiografice din partea autorilor lor. 

Succesele dramaturgiei noastre, de-a lungul celor nouăsprezece ani, au rămas 
memorabile, tocmai datorită adincii lor ancorări în practica socială, datorită com- 
bativității cu care au promovat, în reflectarea diferitelor momente ale dezvoltării 
statului și poporului nostru, naşterea şi creşterea omului în societate, nu izolat de 
ea, datorită subliniatei şi consecventei oglindiri a legăturii dialectice, reciproc de- 
terminate, dintre individ şi societate. Cu deosebire, literatura dramatică a ultimilor 
ani se evidențiază, în lucrările ei cele mai remarcabile, prin capacitatea de a trata, 
în puternic convingătoare dezbateri de idei, conflicte etice şi de educaţie socia- 
listă a conştiinţei, rezolvindu-le înlăuntrul și în funcţie de ţelurile și sarcinile 
constructiv majore ale actualității, dînd problemelor de conştiinţă forța unei expan- 
siuni de larg răsunet social. 

Dramaturgia, ca şi, în general, literatura şi artele noastre, se află în plină 
dezvoltare. Viața aduce necontenit în fața artistului o complexitate de probleme, îi 
cere să-și depășească mereu stadiul artistic şi ideologic la care s-a ridicat. Cu con- 
ştiinţa necesității de a răspunde din ce în ce mai eficient misiunii majore, educative, 
pe care i-au conferit-o cu încredere partidul şi poporul, el trebuie să ţină seama 
de aceste probleme. Discutarea și luminarea lor nu vor întirzia, neîndoios, să dea 
din plin roade. lar acestea, germinate în al nouăsprezecelea an de la actul Marii 
Eliberări, vor veni să cinstească, după cuviinţă, în anul de sinteză artistică jubiliară, 
ce ne așteaptă, cea de-a douăzecea aniversare. 


Lă 

Citeva roluri duble, unul triplu. Vreun detaliu izbitor, gen mus- 
tață, nu desființează asemănarea : familii de caractere. 

—— Eroii pozitivi să fie opuşi negativilor comici nu printr-o atitu- 
dine exterioară care i-ar elimina din stilul comic, ci prin poziția lor în 
fond, în practică : o comedie în care satirizarea lipsurilor să fie pină la 
urmă completată de munca pozitivă pentru înlăturarea lor. 

Din „comentarii“, cu cît în localitatea respectivă se află mai 
puţini critici care ignorează specificul genului, cu atit regizorul poate 
tăia mai mult. În schimb, în actul II, acolo unde e vorba de case co- 
lorate (construcţii de locuințe), să adauge denumirea unui cartier nou 
din oraşul respectiv. 


PERSONAJ UNIC: 


GRIGORE PITICESCU, inginer mecanic de înaltă competență, fiu 
de meşter sudor, „memorie de elefant“, îi place ca oamenii să lucreze cu 
plăcere. Nu spune distanța Bucureşti—Oradea sau anul naşterii lui 
Napoleon, fără a-şi ciocni mai întîi fruntea cu degetul, uşor, ca şi cînd 
ar avea acolo un comutator. Se verifică mereu cu un carnet. Personaj 
primejdios într-o piesă: în viaţă e bine ca omul întîi să chibzuiască, 
dar în piesă Piticescu este în stare să audă într-un tablou replici cu 
care nu e de acord şi să le dea răspuns abia în tabloul următor. Și 
mai primejdios din cauza obiceiului de a face glume proaste, mai 
ales împotriva oamenilor înapoiați. A pățit-o adesea: i se reproșează 
nu farsele, ci nivelul lor. Lent, uneori timid, cu izbucniri teribile. 


ROLURI (facultativ) MULTIPLE: 


ING. IONAȘŞCU. Gata să ierte micile defecte de dragul marilor ca- 
lităţi. Spontan, necontrolindu-se în lucrurile care-i par mărunte, urmă- 
rește tenace rezultatele, producția. Mai tolerează lingă el pe un tipicar 
mărunt în genul lui Stamate, pentru că pe oamenii de valoare preferă 
să-i aibă direct în punctele-cheie. Rapid în reacţii, foarte mobil pe 
scenă, şiretenie nedisimulată şi simpatică, multă vervă. (Poate fi 
cuplat cu :) 


PICUI, muncitor inovator. Poartă pe virful capului o băscuță 
viu colorată şi pătată, caută mereu ocupaţie pentru miîini. Are obi- 
ceiul revoltător de a reuşi în prea multe, şi la mecanică, şi la dul- 
gherie, şi la proiecte artistice ; îi mai revoltă pe birocraţi prin faptul 
că, în loc „să asude“, își face din muncă o plăcere, strică normele, 
ba încă mai şi fluieră! La rindul său, i-a criticat ani de zile și acum, 
cică, „s-a plictisit de ședințe“, caută să-şi vadă doar de meserie. 

OLGUȚA, PUȘŞTIUL. Utemistă, vreo 20 de ani; pionier „în civil“, 
vreo 10—12. Capacităţi remarcabile, ea în arta decorativă, el în ştiinţă. 
Elan mare, cam repeziți. Generaţie precoce, vor să-și afişeze inde- 
pendența — coafura platinată a Olgăi, teribilismele Puștiului — însă 
consideră că munca şi învățătura sînt lucrul principal. 


STAMATE, PORTARUL, GHILIMECEA. Într-o satiră nu strică să 
ai și citeva personaje negative. Tipicari. Ghilimecea e formalistul cel mai 
pur : la el cultul formei nu mai e ascuns de prostia voită şi comodă 
a Portarului, nici de inteligența prudent dozată a tipicarului „rezona- 
bil“ Stamate. 

Acesta, aflat în subordinea lui Ionașcu, ar putea fi mai inteligent, 
dar socotește că funcția lui e prea mică pentru un asemenea lucru. 


ROLURI ÎN UNICAT: 


MEŞTERUL MIHUȚ. „Urs“, vorbeşte apăsat. Vrea răspunsuri con- 
crete. Cind glumeşte, o face doar cu o umbră de zimbet. 


FĂINIŢĂ. Dacă în Africa o nucă de cocos cade în capul unui 
trecător şi-l omoară, Făiniţă se teme să nu fie tras la răspundere. 
Sentimentul de vinovăţie e la el o formă a iresponsabilităţii: nucile 
de cocos îl sperie la fel de mult ca şi lucrurile de care răspunde efec- 
tiv, sînt la fel de necontrolabile şi de îndepărtate; indiferent față 
de scopul muncii. Totuşi, fiind omul la care ţipă ceilalți, măcar face 
cite o corvoadă. Servil lipsit de calificare, nu reușește să se arate bine 
-dispus şi surizător : temerile se oglindesc la el cu prisosinţă acroba- 
tică. Tin fiecare întrebare a lui Başchirache, sare în picioare, dar se 
aşază „ediat apoi, din cauza lui Ciomiîrtan. 


CIOMÎRTAN. Birocrat „curajos“, agresiv. Refuză munca, din prin- 
cipiu şi cu multă demnitate, socotind că o inactivitate posacă și so- 
lemnă e mai importantă, travaliul concret fiind rezervat indivizilor 
vorbăreți şi superficiali. Cînd vorbeşte de „locul de muncă“, se înfundă 
în fotoliu. Disciplina înseamnă la el să stai. Dur, posac. Mai mult 
decît prin vorbe, îi sperie pe alde Făiniță prin tăcerile sale sinistre: 
mimica prin care încuviințează sau neagă spusele celorlalți sugerează 
că în spatele jucăriilor se ascund tilcuri macabre şi suspecte, numai 
de el sesizate. 


TURTUREAN. Pronunță extenuant de clar fiecare silabă. Prețios, 
se vestimentează cu sobrietate ostentativă. De mult ratat ca fost viitor 
pedagog, îi dăscălește pe adulți. Poartă mereu la el „mintea copilu- 
lui“, un simbol mistic şi invizibil: cînd vorbește de „mintea copilu- 
lui“, în glasul lui trosnesc rugurile. De fapt, obiectul muncii îl lasă 
la fel de nepăsător: el are ce are numai cu „mintea copilului“. La 
el, cum observă Piticescu, mintea copilului înseamnă mintea imbeci- 
lului. Inteligența unui copil e lucrul cel mai primejdios, un copil 
trebuind să fie neapărat inferior oricărui adult, chiar cînd acesta e un 
mişel şi un idiot. Partea ciudată este că se socoate progresist. 


ROL (obligator) DUBLU: 


BILIBONCEA şi BAŞCHIRACHE. Cu exceptia unui amănunt pre- 
cis, gen mustață sau culoare la haină, asemănarea lor le apare haluci- 
nantă oamenilor normali, dar nu e observată de tipicari. Se întîmplă şi 
în viață să întilnești indivizi diferiți şi abia după un timp să-ți dai 
seama că e vorba de acelaşi birocrat. O nuanță: Başchirache e puțin 
mai aspru, mai „compact“, Biliboncea se vrea mai subtil. Emfază, biro- 
crați convinşi că au convingeri. 

În plus, secretara lui Ionașcu; Carolina Scorobete; medicul; o 
secretară ; un tînăr în echipament de motociclist; un inginer; un 
sufler. Butaforie, jucării, trucaj de pocnitori care explodează la mo- 
mentul potrivit, cortine cu direcţii şi viteze diferite. 

ACT 03 nn i 


În biroul său de la minister, Jonaşcu, director general, vorbeşte la telefon. E fiert (nu vă speriaţi: îşi va reveni). 


IONAȘCU : Cu păr? (Strigind.) Nu 
se-aude bine.. e furtună acolo? 
Cum cu păr? (Îşi şterge fruntea.) 
Vă asigur că o să iau măs.. (Nu 
poate să le ia, e întrerupt.) Am şi 
luat unele măs... foarte concr... 

STAMATE (năvălind) : S-a făcut ! (Io- 
naşcu îi face semn să tacă.) 


IONAȘCU : Tovarăşe ministru, la toate 
sîntem peste plan (celălalt va face 
gesturile adecvate), numai la asta... 
pînă vă întoarceţi de pe teren, noi 
am şi luat măs... Şase luni, mai re- 
pede nu se poa... Trei? Nu se p... 
Chiar azi facem numirea... nu, nu, 
fără păr. (Aici, Stamate, intrigat, nu 
știe ce gest să facă.) Salut, tovarăşe 
min... (dă necăjit din cap şi închide 
adăugind inutil) ...istru. 

STAMATE: Tensiunea, tovarăşe Io- 
naşcu, tensiunea ! 

IONAȘCU (fiert): Mă vezi pe mine 
necăjit ? (Se plimbă.) Eu numai atît 
nu înțeleg: măi Stamate, de ce şi 
miniștrii au copii ? 

STAMATE : Cred că... (tușește) motive 
normale... 

IONAŞCU : Şi de ce copiii trebuie să 
se joace cu jucării ? 

STAMATE : Tovarăşe director general, 

ii !. 

IONAȘCU : Şi de ce stăm bine cu toa- 
te — mă rog, aproape bine — dacă 
ministrul, de pe teren, îmi aruncă 
tocmai problema jucăriilor în cap ? ! 
Cu păr, auzi Stamate, cu păr! 

STAMATE : Cu păr? 
IONAŞCU : Lasă asta: 
unde-i Piticescu ? 

STAMATE : S-a făcut, vine. Tovarăşe 
Ionașcu, am mai luat informații... 
omul ăsta e blestem, nenorocire cu- 


rată ! 

IONAŞCU (oprindu-se brusc): Neno- 
rocire ? Ce nenorocire ? 

STAMATE : La ultima fabrică a spart 
opt capete. 

IONAŞCU : Capete? Ce capete? 

STAMATE (consultă hirtii): De oa- 
meni ai muncii. Erau niște întirziaţi, 
fugeau de la poartă în secție, să-și 
facă la timp pontajul intern, iar 
ăsta, Piticescu, a întins o sîrmă în- 
tre doi copaci. Opt capete sparte. 

acc pă Splendid ! (Reia plimba- 
rea 


Piticescu ! 


STAMATE: Două picioare serîntite! 

IONAȘCU : Excelent! 

STAMATE: Cum, tovarăşe director, 
aşa combatem noi întirzierile? 
IONAŞCU : Să zici bogdaproste, măi, 
de fiecare poznă a ăstuia ! Gindește- 
te, Stamate : ăsta era mai tare ca 
mine, ăsta a ieşit cel mai tare in- 
giner mecanic pe toată politehnica ! 
Păi mă, ăsta dacă nu făcea poznele 
lui, era acum nu ştiu unde şi noi 
n-aveam pe cine să punem la pă- 
puşi. Ministrul iar mi-a zis: tre- 
buie un om şi competent și cu 
fantezie. Să nu mai fie fantezist la 
plan şi disciplinat la jucării: in- 
vers, zice tovarășul, la plan să fiți 
disciplinaţi, iar la producţie să se 

vadă gust, fantezie! 

STAMATE : Dar nici prea multă nu 
e bine, că ne-alegem zu capul 
spart. Piticescu ăsta, încă din fa- 
cultate, şi-a neril ocit un coleg pe 


viaţă. 

IONAŞCU : Nu cred, am fost coleg 
cu el, aş fi ştiut! 

STAMATE : Am documente! de la 
facultate ! (Hirtii.) L-a lăsat timpit 
pe viaţă, printr-o lovitură la baza 
craniului. 

IONAȘŞCU : Lovitură? Ce lovitură? 

STAMATE: Păi Piticescu e grozav 
la sudură, a învăţat meseria de la 
taică-su. Victima, colegul adică, nu 
se avea prea bine cu practica în 
fabrică. Asta, Piticescu, ca să-i 
facă o glumă proastă, îi spune: 
„Bimbirică — că așa-l chema pe 
coleg — Bimbirică...“ 

IONAŞCU (subit indispus): Nu-i a- 
devărat ! Bimbirică nu era numele 
lui, era o poreclă ieftină, fără rost! 

STAMATE: Mă rog, poreclă. „Bim- 
birică — i-a spus colegului — aşa- 
ză-te tu pe placa asta de fier, să-i 
încercăm rezistența.“ 

IONAȘCU : Nu-i adevărat: ca să pă- 
trundă în niște bucşe, s-o preseze. 

STAMATE : Mă rog, s-o preseze. Și 
cît stătea omul așa, pe placă, Pi- 
ticescu, pe la spate, i-a sudat pan- 
tofii... 

IONAŞCU: Nu-i adevărat, placheu- 
rile de la bocanci... 

STAMATE: Mă rog, placheurile. Şi 
cînd băiatul a vrut să se dea jos, 
era cu bocancii lipiți de placă și a 


10 
www. ĉimec.ro 


mt şi s-a lovit la baza craniu- 

IONAŞCU : Care bază! Nu-i adevă- 
rat L (Mîna, pe furiş, la ceafă.) La 
ceafă, un pic. 

STAMATE: Mă rog, ceafă. Princi- 
palul e că Bimbirică ăsta era un 
băiat tare la teorie, cu o viață în 
față, strălucit băiat... 

IONAŞCU (vibrează): Asta-i foarte 
adevărat. 

STAMATE : Şi, din lovitură, a rămas 
tîmpit pe viaţă! 

IONAŞCU : Tîmpit e cine mănîncă 
banii statului ca să mîzgălească 
hîrtii cu toate... toate fleacurile!! 
Hai, lasă-mă ! 

STAMATE : Or fi fost poate fleacuri, 
dar vă spun: omul ăsta e pericu- 
los, din cauza lui o să ne alegem 
cu baza craniului spartă... 

SECRETARA : A venit un tovarăş Gri- 
gore Piticescu. 

IONAŞCU : Să intre, să intre! (Semn 
către Stamate, să se retragă. Piti- 
cescu, față de reputația lui, e ne- 
aşteptat de timid. Stamate face un 
ocol în dreptul lui, privindu-l bă- 
nuitor. Ionaşcu așteaptă să rămînă 
în doi; se repede, îi „pompează“ 
mîna, îl bate pe umeri.) Măi Poz- 
nişor, te càut ca pe-un cireş copt, 
mi-era un dor de tine! Ce mai 
faci tu, măi băiete? măi Grigore, 
măi Grigoraş, măi Grig, măi Gri- 
guță, măi băiete. Stai jos, măi, stai 


jos. 

PITICESCU (dicțiune de timid): Lă- 
sați, tovarăşe director general, pot 
să stau și-n picioare. 

IONAŞCU : Hai, mă Griguţă, lasă 
astea (îl așază, dar Piticescu stă 
doar pe virful scaunului), ia o ți- 
gară! 

PITICESCU (cuminte şi moral): Mul- 
tumese, tovarăşe director general, 
m-am lăsat de fumat. 

IONAŞCU (aşezîndu-se în fața lui, ri- 
zînd): Ce tot mă iei cu director 
general! Ai uitat cînd îmi spuneai 
Bimbirică ? 

PITICESCU (sculîndu-se): Vă rog să 
mă iertați, pe atunci nu ştiam că 
dumneavoastră o să... (Pauză.) 

IONAȘCU (îl reașază): Hai, mă, cenu 
ştiai ? Fii serios, lasă astea, că nu 
se prinde. Crezi că nu ştiu eu ce 
zace în tine, n-am dormit noi sub 
aceeaşi pătură ? nu mi-ai sforăit tu 
un an de zile în ureche? 

PITICESCU (sculindu-se iar): Vă rog 
să mă iertaţi c-am sforăit, nu ştiam 
că urechea dumneavoastră o să... 


IONAŞCU (aşezindu-l iar): Hai, mă, 
ce nu ştiai, vorbește ca un om nor- 
mal, că ai început să mă plictisești. 
Mai ţii minte cînd mi-ai sudat pla- 
cheurile, Poznişor ? (Ride.) 

PITICESCU : Nu era just, mi-am dat 
apoi seama... 

IONAŞCU : Şi  pocnitorile alea pe 
care le puneai peste tot şi jucăriile 
alea... (Se întrerupe brusc din ris; 
preocupat.) Ascultă, te mai pricepi 
la pocnitori, la joacă ? 

PITICESCU (sculîndu-se; grav): To- 
varăşe, eu nu mă mai joc. (Pauză.) 
Eu am mers la rădăcină. A fost 
oare just din partea mea să sparg 
capete de oameni cu părţi negati- 
ve? E adevărat, întîrziau mereu, 
erau şi cîţiva chiulangii, dar a fost 
oare o metodă justă să întind sîr- 
ma aceea? Nu, n-a fost educativ, 
avem destule metode, dacă tova- 
răşii erau chiulangii, trebuia să-i 
lămuresc, trebuia să bag idei sănă- 
toase în capul lor, şi nu, tovarăși, 
să-l sparg! 

IONAȘCU (l-a ascultat cu gura căs- 
cată): Griguţă, tu te-ai schimbat; 
ești bolnav ? Stai jos! Tot nu mi-ai 
spus : mai faci  şmecherii d-alea 
tehnice, pocnitori şi jucării ? 

PITICESCU : 'Tovarășe director gene- 
ral, eu nu mă mai joc. 

IONAȘŞCU (se scoală solemn şi suri- 
zător): Ba,  Piticescule, notează-ţi 
bine : de azi înainte ai să te joci. 

PITICESCU : Zău că nu mă maijoc! 

IONASCU : Ba ai să te joci! 

PITICESCU (ingrijorat): Pe răspun- 
derea cui? 

IONAŞCU : Pe răspunderea mea. Ce 
scrii acolo ? 

PITICESCU : Cine răspunde. Mi-ați 
spus să iau note. 


IONAŞCU : Să nu crezi că mă duci, 
Griguţă. Ştiu eu ce zace în tine! 
(Apasă pe buton. Secretarei.) Să 
vină tovarășul Stamate. Ascultă, 
Griguţă, îmi pare bine că ai 
ajuns în sectorul nostru. Avem un 
nou ministru adjunct. Excelent ! Nu- 
mai că tovarășul are trei fetiţe (ara- 
tă „în trepte“): patru ani, cinciani 
şi şapte jumătate. 

PITICESCU : Să-i trăiască! 

IONAȘŞCU (îndurerat): Da, da, şi să 
crească mari, să ţină de cosmetice, 
că acolo e altă direcţie generală. Da, 
Piticescule, să ţinem seama de copii, 
de nevoile lor. Lăsaţi copiii să vină 
la mine, însoţiţi de mame tinere şi 
drăguţe. Și tu, Griguţă, toate jucă- 
riile să le arăţi copiilor tăi! 

PITICESCU (oprindu-se din scris, cu 
carnetul deschis): Cu indicaţia asta... 
copiii mei... nu ştiu cum să fac. 

IONAŞCU (protector): De ce, Pitices- 
cule, de ce? 

PITICESCU : Pentru că n-am copii. 

IONAŞCU : Să ai, Piticescule, să ai! 

PITICESCU (creionul în aer): Pe răs- 
punderea cui ? 

IONAŞCU : Pe răspunderea mea !... 
Hei, ia ascultă, birocratule, și la asta 
să-mi iau eu răspunderea? (Intră 
Stamate.) 

PITICESCU (logic) : Păi da, că eu nu-s 
căsătorit. Cum rămîne : notez ? 

IONAŞCU : Stamate, cîți directori am 
schimbat de-a lungul anilor la „Ju- 
căria celor mici“ ? 

STAMATE : Noi ? 

IONAŞCU : Sigur că noi, cine voiai 
să-i mai schimbe ? 

STAMATE : Din doisprezece, noi am 
schimbat opt. 

IONAŞCU : Cum adică noi? Cine i-a 
mai schimbat ? 

STAMATE: Aţi uitat, tovarășe Io- 
naşcu ? Natura şi procuratura. Unul 
deces natural, doi tot natura, că au 
ieşit la pensie, şi unul procuratura, 
proces toleranţă sustragere catifea 
ursuleți. 

IONAȘCU : Va să zică, doisprezece. 

STAMATE (subit alarmat): 'Tovarăşe 
Ionașcu, acesta e al treisprezecelea, 
nu-s superstiţios, dar cu acesta (ară- 
tind spre Piticescu, care şade sme- 
rit) ne-a sunat ceasul de pe urmă! 
(Ionașcu merge la dulap.) Tovarășe 
director general, îl văd, omul acesta 
e dezastru, are o lucire ciudată în 
ochi, uitaţi-vă la ochii lui, ne neno- 
rocește, aud cum ne sună ultimul 
ceas ! 

PITICESCU (hîrîie ca o pendulă. Dis- 
cret): Cucu! Cucu! (Își reia atitu- 
dinea cuminte.) 

STAMATE (stupefiat, îngrozit): To- 
varăşe director, a făcut cucu! 

IONAȘCU (scoate o cutie mare): A 
făcut el multe, dar acum o să facă 
treabă bună pentru noi. 

STAMATE : Nu, nu, nu înainte, chiar 
acum, tovarășe director general, a 
făcut cucu la mine! 

IONASȘCU (despachetind) : Şi de ce să 
nu facă cucu ? N-ai spus tu că ne-a 
sunat ultimul ceas ? Era un ceas cu 
cuc. 

PITICESCU : N-am făcut cucu; zău că 
n-am făcut cucu. 

STAMATE : Poftim, mai e şi minci- 
nos! „Cel mai tare pe politehnică.“ 

Nu e întreg, tovarăşe director, ne 
nenorocim cu el! 

IONAȘCU : Lasă, Piticescule, e v idee: 
să facem nişte ceasuri de lemn pen- 
tru copii, cu cuc şi cu fețe de ani- 
male, care-și mişcă ochii (imită), tic- 
tac, tic-tac ! (Stamate nu mai poate 
îndura spectacolul, îşi îngroapă fața 
în mâini.) La făbricuţa asta am avut 
atiţia, că veneau te miri de unde şi 
nimereau de la pompe funebre la ju- 
cării. Acum adjunctul vrea un om 
şi tare în tehnică şi cu patima ju- 
căriilor. Ia spune, Piticescule, ca 
director, cu ce măsuri o să începi? 

PITICESCU (după gindire): N-am fă- 
cut eu cucu, zău că n-am făcut. 

IONAŞCU (exasperat): Ascultă, prie- 
ten-prieten, dar nu mai face pe pros- 
tul cu mine, că te zbor de la toate 
întreprinderile din ţară ! Spune ceva! 

STAMATE : Tovarăşe director, nu mai 
pot, mi-e rău. daţi-mi voie să mă 
retrag ! (Dar se va întoarce de la 
ușă.) 

IONAŞCU : Lucrezi cum vrei tu, îţi 
dau mînă liberă (Stamate se ia de 
cap), dar în trei luni să înceapă să 
iasă păpuşi bune; m-auzi ? maximum 
şase ! că altfel e buc... (Lui Stama- 
te.) Are o memorie de elefant şi se 
face că-şi ia noie!... Ce tot scrii 
acolo ? 

PITICESCU : Cu mina liberă, să nu 
uit. 

IONAȘCU (îi închide carnetul): As- 
cultă aici: cum îţi sună asta: „Ol- 
guța cu păr“? 

PITICESCU (nimic nu-l surprinde): 
Cine ? 

IONAȘCU : Olguța cu păr. 

PITICESCU (liniștit) : Bine, dar cine? 

IONAȘCU : Cine, ce? 

PITICESCU : Cine a zis. 

IONAȘCU : Ce importanţă are! Uite, 
unei păpuşi i-a pus numele ăsta: 
Olguţa cu păr. (A scos o păpușă a 
cărei viață pare a fi fost răscolită 
de o tragedie.) Spune tu: e ăstanu- 
me de păpuşă ? 

PITICESCU : Depinde. Cine l-a pus? 

IONAŞCU : Ce importă ? Să zicem că 
un lucrător din comerț. 

PITICESCU : Un vînzător? Sună vul- 
gar. Păpușă (se strimbă) „cu păr“! 

IONAȘCU :  Şi-atunci ce mai im- 
portă cine l-a pus? Dacă-l puneam 
eu, suna mai frumos? 

PITICESCU  (sculindu-se): Dumnea- 
voastră ? Păi o cheamă Olguţța? 
O cheamă. Are păr? Are. E un 
nume destul de frumos. 

IONAŞCU : Frumos, ai? Adjunctul 
era vulcan, un sfert de oră m-a 
ținut la telefon, să anchetez cine-i 
deşteptul care-a putut să dea ase- 
menea nume unei păpuşi! 

PITICESCU : Dacă judecăm mai a- 
dînc, e un nume destul de urit. 

IONAŞCU (gest „barbă“ către Stama- 
te): Dar era pe lista semnată de 
ministru. 

PITICESCU : Ce să mai discutăm, 
e-un nume destul de frumos. 


STAMATE (mîinile la cap): 'Tovară- 
şe Ionaşcu, nu semnaţi numirea o- 
mului acesta, nu semnaţi! 

IONAȘŞCU (oftînd): Lasă-ne singuri. 
(Stamate pleacă  întorcind mereu 
capul spre Piticescu.) Griguţă, mai 

. am unsprezece sectoare, toate peste 
plan, și n-o să-mi pierd vremea 
cu tine. Să iasă jucării, în special 
păpuşi. Excelente! Ai plecat cu 
scandal din trei fabrici, din meta- 
lurgie ai ajuns la nasturi, e ultima 
ta şansă ! Ai mînă liberă. Dacă re- 
fuzi, dacă o mai faci pe prostulcu 
mine, o să cred că ești nebun! 


FPITICESCU (schimbare imperceptibi- 
lă): Unde-i ificatul ? 

IONAŞCU : Care certificat? Că eşti 
nebun ? f 

PITICESCU : Nu, acela cu... (gest) mî- 
nuța. Mina liberă. 

IONAŞCU : Cum certificat ? Îţi dau 
numirea, şi gata. Ce certificat? Că 
ai mînă liberă ? (Piticescu încuviin- 
țează cuminte.) Unde ai mai văzut 
tu certificat din ăsta? i 

PITICESCU : Director care să dreagă 
toate în trei luni... unde ați mai 
văzut ? 

IONAȘCU : Bine, bine, dar certificat? 
De aceea făceai pe prostul? 

PITICESCU : Cum o să-mi permit să 
fac pe prostul cu dumneavoastră?... 
Dar dacă aș avea hirtia la mînă, aş 
fi mai deştept. 

IONAȘŞCU (A sunat. Secretarei): 
tează. „Tovarăşul Grigore e bai 
în calitate de director la „Jucăria 
celor mici“, are dreptul liniuță în 
scopul îndeplinirii planului şi ridi- 
cării calitative a producției liniuță 
să folosească toate metodele pe care 
le va crede necesare (își şterge 
fruntea), cu condiţia de a nu con- 
traveni legilor în vigoare. Reînno- 
ibil peste şase luni“. Baţi prostia 
asta nemaipomenită în anale și mi-o 
aduci la semnat!... E bine? 

PITICESCU (rezervat): Vedem noi. 
Natura, procuratura... 


IONAȘCU : Să faci treabă. Altfel, nu-i 
hîrtie să ne scape de bucluc. 

PITICESCU : Lăsaţi, tovarășe, noi nu 
lucrăm de frica buclucului. (Secre- 
tara aduce textul.) 

IONAȘŞCU (semnează şi i-l dă): Eşti 
mulţumit ? 

PITICESCU (modest): Dacă s-ar putea, 
şi data. 

IONAŞCU (exasperat) : Uite, am pus-o 
de mînă. Altceva ? 

PITICESCU : Dacă s-ar putea, și ştam- 
pila. Nu de mină, de cauciuc. 

IONASCU (secretarei):  Pune-i trei 
ştampile şi adu-mi două antinevral- 
gice! (Se tot răsucește ; Piticescu— 
mină neutră. E adusă hirtia, Piti- 
cescu o recitește, o pune în port- 
vizit, se convinge că sint singuri și:) 

PITICESCU (cuminte):  Bimbirică, 
dă-mi o ţigară. 

IONAȘCU (pauză, nu-i vine să crea- 
dă): Cum ai spus? 

PITICESCU : Am cerut o țigară. 

IONAȘCU : Ai mai spus ceva. 

PITICESCU  (luîndu-și singur): Am 
spus, dragul meu prieten Bimbirică, 
că ești băiat capabil, dar suferi de 
sudură. (Acum lonaşcu va încerca 
mereu să se ridice, iar Piticescu îl 
va reașeza, evocind portvizitul.) 

IONAŞCU : Cum îţi permiţi ? Ce su- 
dură ? 

PITICESCU (stăpineşte odaia, paşi 
mari, declamă): Sudură ! N-am vă- 
zut făbricuţa aceea în viaţa mea, stau 
pe scaun, şi prietenul meu mă în- 
treabă cu ce măsuri o să încep! Ca 
şi cind măsurile le-am lua dinainte, 
fără să studiem situaţia! Asta nu 
mai e muncă, e cucu. Eu, frăţioare, 
am încercat, din şcoală, să te sudez 
cu picioarele de pămînt! Dar tu 
te-ai sudat singur de scaun cu — 
ştii tu. 

IONAŞCU : Cum îţi permiţi ? 

PITICESCU (dramatic): Ministrul ad- 
junct, om cu simțul răspunderii, îi 
telefonează, pentru că merge pe te- 
ren, stă de vorbă cu oamenii! dar 
sudatu’ din Bucureşti ce-nţelege ? 

IONAȘŞCU : Te dau afară! 

PITICESCU (bătind buzunarul) : Peste 
şase luni. Şi pînă atunci o să fac 
jucării ! Şi n-o să fac numai pă- 
puşi! O să am grijă şi de băieți! 
de ce mi-ai spus să dau atenție 
specială păpuşilor ? 

IONAŞCU  (stupefiat) : 
asta ? 

PITICESCU : Îţi telefonează de la sute 
de kilometri de casă, pune la ini- 
mă ce-i spun oamenii, iar tu ce în- 


Am spus eu 

țelegi ? Patru ani, cinci, şapte şi ju- 
mătate — parcă n-are el unde găsi 
păpuşi ! Ah, să vezi ce păţești tu de 
la adjunct ! 

IONAŞCU (țipind): N-am spus numai 
păpuşilor ! 

STAMATE (intrind): 'Tovarăşe direc- 
tor, am mai consultat documentele, 
e printre cei mai buni ingineri me- 
canici, v-aţi orientat just, am fă- 
cut şi eu un referat pentru numire. 
(Sie însuşi) Al treisprezecelea! 
Natura ca natura, dar procuratura... 

IONAȘCU (țipînd) : Şi nu te mai juca 
mereu cu ţigările mele! Ai spus că 
te-ai lăsat de fumat! 

PITICESCU : ...şi de joacă. Dar m-am 
enervat, dragă Bimbirică. 

STAMATE (tresărind) : Bimbi... ? Cum, 
dumneavoastră sînteţi B...? 

IONAŞCU (țipînd): Da, eu sînt creti- 
nul pe viaţă! Şi ca să vezi ce cre- 
tin sînt... (Semnează numirea şi i-o 
dă lui Piticescu.) Ia-ţi patul şi um- 
blă ! leşi afară! 

STAMATE : Foarte bine! 

IONAŞCU : Şi tu! 

PITICESCU (lui Stamate) : După dum- 
neavoastră. (Discret.) Cucu. (Exeunt. 
Ionașcu, furios, a sunat secretara.) 

IONAŞCU : Să facă la personal toate 
formele ! Leafa directorului de la 
„Jucăria celor mici“ să fie scăzută 
cu o categorie întreagă !! (Secretara 
pleacă.) Poftim, prieten! (Dă să se 
așeze, sare în sus.) Sudură! Şi mai 
îmi fuma şi ţigările ! (Cu degete tre- 
murinde, își aprinde ; fumul calmea- 
ză.) Competent totuși. (Trage iar din 
țigară, şi pocnitoarea lăsată de Pi- 
ticescu explodează. Ionașcu aruncă 
tigara, aruncă pachetul, o aruncă pe 
Olguţa cu păr cu tot, în vreme ce 
se lasă: 


CORTINA 


ridicîndu-se din aceeaşi mișcare. Io- 
naşcu sună secretara.) 

IONAŞCU : Ai comunicat să-i scadă 
leafa ? Să i-o urce la loc. Telefo- 
nează la Stamate, vezi dacă nu-i Pi 
ticescu acolo. (Ea pleacă.) Nu mi-e 
necaz că m-a criticat, toți mă ecri- 
tică, şi de sus şi de jos, hai, să fie 
chiar şi obraznic, dar de ce să fie 
laş? ! de ce a aşteptat mai întîi hîr- 
tia? Îi scoatem noi hîrtiuța ! 

SECRETARA : Este, l-a luat la el să-i 
arate situațiile. 

IONAȘCU : Să-l aducă aici, imediat. 
(Vede ceva prin ușă.) Închide iute 


uşa ! furtuna! (Prea tirziu. A dat 
buzna Olga. Nu poate fi întreruptă 
nici de lonaşcu, nici de virgule. 
Există persoane care nu suportă să 
te uiţi în altă parte cînd îți vor- 
besc. Olga va goni, căutîndu-i pri- 
virea.) 

OLGA : Degeaba siliți o biată picto- 
riță de modele care deci tot mun- 
citoare se cheamă că este să vină 
aici lună după lună că am ajuns 
să-mi şifonez în geantă cererile de 
transfer vă rog să nu mă întreru- 
peţi şi să nu încercaţi să mă inti- 
midați ştiu că vă datorez respect 
mai ales că sînteți mult mai în 
vîrstă... 

(IONAŞCU : A... e... a...) 

OLGA : ..dar nu e vina mea că aţi 
strîns într-o singură întreprindere 
cei mai mulţi birocraţi din sud- 
estul Europei credeţi că sînt niște 
caraghioşi dar terorizează oamenii eu 
ştiu că nu puteţi crede că se poate 
petrece una ca asta într-o întreprin- 
dere dar din cauza lor n-a putut 
rezista nici un director şi acum în- 
tirziaţi numirea unuia... 

(IONAŞCU : Tovarăşă Olguţa, vreau 
să-ţi spun că...) 

OLGA : Vă rog să nu mă întrerupeți 
ştiu că vă datorez tot respectul deşi 
în subordinea duiiiheavoastră sint 
cam mulţi indivizi ciudaţi chiar a- 
dineaori ieşea unul de aici care s-a 
uitat la mine de-am simţit că... am 
simţit... dar nu asta e însă Bilibon- 
cea şi Başchirache şi ai lor frinează 
toată munca şi iniţiativele frunta- 
şilor trebuie să producem jucării or 
ăştia în loc să se uite la jucării se 
uită la coafura mea de ce-i plati- 
nată deşi n-au nici o calitate nici de 
U.T.M. nici alta ce sînt ei să se a- 
mestece în capul meu sînt de la a- 
sociaţia frizerilor progresişti ce se 
vîră în capul meu sînt de la sane- 
pid eu degeaba lucrez pe linie pro- 
fesională şi de U.T.M. și chiar cu 
ei mă căznesc să-i fac să lucreze 
că ei în loc să se uite la păpuşi se 
uită la mine... 

(IONAȘCU : Păpuşile lor sînt urite, 
pe cînd tu...) 

OLGA : ...Am eu grijă să nu fiu coa- 
fată nici prea-prea, că am o muncă 
de răspundere dar nici... ce-ai 
spus ? ce-aţi spus? 

IONAȘCU : Am spus că păpuşile sînt 
uriîte, pe cînd... 

OLGA : Faceţi aluzie la crima aceea? 

IONAȘŞCU : La Olguţa cu păr. (Ridică 
monstrul, ea amuțeşte.) Doar tu ai 

fost modelul, îți poartă numele, Ol- 
guţa, îţi seamănă perfect! Afară de 
coafură, că nu se putea cu platin. 

OLGA (dezlănțuire): Om cu răspun- 
dere pe care îl respect faceţi glu- 
me în loc să le interziceți să mai 
producă vreodată astfel de... şi să 
mă compromită dînd numele meu 
la acest acest blestem cu cîlţi (Io- 
naşcu ține păpuşa ca un paratrăsnet) 
această mumă a mumei pădurii a- 
cest acest instrument bestial (aproa- 
pe plingînd) de pedepsire a copiilor 
nevinovaţi această arătare- născută 
din căs-căs-căsnicia unui paralitic cu 
o leproasă (plinge de-a binelea) a- 
ceastă păpuşică sinistră care ar băga 
groaza pînă şi în sufletul celui mai 
neînfricat lucrător al miliției ! (Cal- 
mă.) Vă cer să fie retrasă, de mila 
copiilor... Dacă nu mă ascultați şi 
staţi cu spatele şi nu-mi acceptaţi 
transferul eu o să merg de data asta 
şi mai sus! (A şi plecat; intră Sta- 
mate.) 

IONAŞCU (cu spatele): Olguța dragă, 
te preţuiesc, lucrătoare excelentă, și 
dacă nu te-ai fi repezit așa, aflai de 
la început că, gata, aveţi un director 
minunat, minute. 

STAMATE: L-am adus. (Vede că Pi- 
ticescu nu l-a urmat, iese îndărăt.) 
IONAŞCU  (răswcindu-se): Unde-i pă- 
cătosul ? (Stamate îl aduce de mină.) 
STAMATE : A dat furtuna peste el 
pe coridor şi cînd plecam şi cînd... 
PITICESCU (în ușă, privind îndărăt): 

Cine era tovarăşa ? 

STAMATE : S-a uitat aşa la fată, că 
am roşit pînă şi eu! 

IONAŞCU : Piticescu, ia scoate came- 
tul cel frumos. Nu ştiu ce fac ei a- 
colo, că le întîrzie pe toate. Adjunc- 
tul... Sarcină: de urgentat un urs 
şi-un cățel cu coteț, întîrziați. Nu 
numai păpuşi! Ai notat? 

PITICESCU (țeapăn în ușă, reciteşte): 
Urs, căţel, coteț, urgent. 

IONAŞCU : Aşa. (Imperios.) Şi acum, 
dă îndărăt documentul ! 

PITICESCU (mîna la buzunar): Numi- 
rea ? 

IONAȘŞCU : Nu numirea. Acela cu 
mîna... mîna liberă. 

PITICESCU : Nu-i legal, n-are nimic 
care să nu fie în numire. Dar pen- 
tru sufletul meu, faptul că mi s-a 
arătat încredere... 

IONAȘCU : Lasă maimuțăreala. Dă-l 
încoa ! 

PITICESCU : Nu-l 
nu-l mai 


mai 
am. (Flutură 


am. Zău că 
mîna.) 


IONAŞCU : Ai devenit laş, dă-l aici, 
nu minţi că nu-l mai ai! 

PITICESCU : Zău că nu-l mai am. 
(A rămas lingă ușă. Gest special.) 
Uite-l acolo, la dumneavoastră pe 
birou. 

IONAŞCU (brusc rușinat): Bine, du- 
ceţi-vă odată. (Dă să ridice ţigările, 
Piticescu era la pîndă, le aruncă iar.) 
Stamate, lasă-mi vreo două ţigări 
de-ale tale. Ai văzut? Lăsase hiîrtia 
pe birou, n-a vrut să profite. O- 
braznic, dar a avut curaj. 

STAMATE : Nici prea mult curaj nu 
e bine. 

IONAȘCU : Ăsta știa dinainte tot! Ai 
văzut cum nu s-a mişcat din ușă? 
Să nu cred c-a pus hiîrtia pe urmă. 
Măi Stamate, ăsta-i atît de deștept, 
că ne bagă-n buzunar pe amindoi! 

STAMATE (experimentat) : Nici prea 
deştept nu e bine... Că pe urmă în- 
casăm după ceafă. (Îşi aminteşte.) 
Mă scuzați... 

IONAȘCU (la ușă): Tu mă ţii de vor- 
bă şi el a şters-o. Dacă diavolul ăsta 
apucă să dea singur cu ochii de a- 
rătările de acolo... Dă fuga şi pre- 
zintă-l, că se viră în bucluc, fuga! 
(Singur, cu hiîrtia.) Sucit, dar are 
simţul răspunderii. (Aprinde o țiga- 
ră lăsată de Stamate.) Să facă trea- 
bă, asta mă interesează ! Că de glu- 
mele lui... (Explozie.) I-a pus și ăs- 
tuia !! (Sună; odată cu intrarea se- 
cretarei, începe să se lase încet 
cortina.) Ia hiîrtia asta de aici şi 
trimite-o cu curier special la „Jucă- 
ria celor mici“, Grigore Piticescu, că 
dacă n-o are la el, nu mai pot să 
mă abţin şi-l dau afară, păcătosul!!! 


CORTINA 


IONAŞCU (cortina s-a ridicat 
mers; e singur): Ce mai aveam? 
Aveam ceva foarte important şi 
am uitat. (Agenda.) A, da! (Se bate 
peste frunte şi vine brusc înspre 
public.) Vă rog să mă iertați, e vina 
mea.-Am-uitat, trebuia să vă anunţ 
de la început că-i o comedie. Ştiţi, 
aşa e teatrul modern, mai fiecare 
autor pune pe scenă unul cu ex- 
plicații, care să vă ajute, că altfel 
n-aţi putea să înțelegeţi. M-a pus 
pe mine, pentru că zice că sînt re- 
zistent, neobosit. Asta aşa e, o să 
vedeţi : o să obosiţi înaintea mea! 
(Și-a pus un afiș senvici: „Nu tra- 
geţi în comentator. Face şi el ce 
poate“. În afara scenei se aprind, 
cu schimbul, jumătățile inscripției. 


din 


Cortina se închide.) Dumneata, îmi 
zice autorul, cum începe piesa, faci 
doi paşi înainte (face) şi anunţi 
vesel: Dragi spectatori, astă-seară 
o să vedeţi o comedie! (Trist.) Şi 
de ce să le spun asta? l-am în- 
trebat. Păi, zice el vesel, ca să ştie 
că-i de ris. Şi dacă nu le spun, n-o 
să ridă ? Nu, zice el, cei care au 
plătit biletul o să ridă în oricecaz: 
dacă nu rîd, înseamnă că nu şi-au 
scos baniii. Dar mai sînt confraţi 
veniți cu invitaţie, prieteni sau, din 
contra, critici. Şi dacă au venit fără 
plată, îl întreb, de ce n-ar ride? 
Păi nu, zice el, sînt oameni cu con- 
ştiinţă : dacă n-au plătit, se jenea- 
ză să ridă pe gratis. Ce, dumneata 
n-ai auzit de umorul gratuit ?... De 
fapt — v-o spun în secret, căastă- 
seară autorul nu-i aici şi profit de 
ocazie — e şi el, săracul, cam pisă- 
log. Dacă pe scenă se rostește cu- 
vîntul paralitic, autorii pisălogi vor 
să precizeze imediat că, stai să vezi, 
noi avem şi campioni la săritura-n 
înălţime ! Dacă eroina strigă (femeie): 
Ah, ce-mi place vara, cînd e cald şi 
bine ! hop şi comentatorul : Asta nu 
înseamnă, dragi spectatori, că noi 
am avea ceva împotriva iernii, a- 
notimp onorabil şi el, trecut în ma- 
nualele de geografie !... Pisălogi, li 
se năzăreşte că numai ei ştiu ce-i 
comedia, că dacă nu explică, o să 
vină imediat un critic cu o lupă, să 
întrebe (doctoral): Unde a văzut 
autorul ca în cabinetul unui om ca 
Tonaşcu să se strige cucu? în care 
birou a auzit strigîndu-se cucu în 
zilele noastre ?... E drept, mai 
există cîte un critic cu cap pătrat, 
dar e ăsta un motiv să bîrîi mii 
de spectatori cu cap rotund ? Să pui 
în schema piesei un voiajor comer- 
cial care să-ţi apere marfa, să ex- 
plice : vai, dar materialul acesta 
întotdeauna are scame, vai, doamnă, 
așa e genul acesta de stofă, sau de 
comedie... Să ştiţi deci, nu tot ce 
face Piticescu e bine de imitat. No- 
taţi-vă : să nu vă luaţi după Poz- 
nişor: după ce-aţi văzut piesa, să 
nu vă apucaţi să puneţi pocnitori. 
În piesă i-am răbdat, că-i comedie, 
dar altfel îl învăţam eu minte! Un- 
de s-a mai văzut una ca asta? 
pocnitori !? Că eu am căutat în 
vreo patru magazine şi n-am găsit. 
(Aruncă afișul.) Gata, fac revoluţie, 
jos explicaţiile nesărate, făcute ca 
pentru proşti! Nu-i nevoie, mă uit 
la voi şi văd că sinteți oameni cu 


cap rotund ! E cineva contra ? Dacă 
nu e, vă iert şi vă las să judecaţi 
cu capul dumneavoastră ! Pisălogul 
— dar l-am refuzat — voia să vă 
explic că-n comedioara asta e vor- 
ba de o făbricuţă mititică şi izo- 
lată, dar că industria noastră de 
jucării în general are multe reali- 
zări deosebit de minunate. Să-i 
fie ruşine, i-am spus, crezi că tre- 
buie să te scuzi? Crezi că aşa e 
primită critica ? Păi, fiecare cadru 
de conducere dintr-o fabrică de ju- 
cării, cînd o să vadă comedia asta, 
o să spună: Da, just, aşa e, recu- 
nosc, recunosc fabrica... ălora de 
colo ! (La colo arată o firmă aprin- 
să sincron: „Jucăria celor mici“, 
Dedesubt, o gheretă de portar, în- 
zestrată şi cu un portar. O bancă. 
Piticescu, neobservind omul ce mo- 
țăie, încearcă să treacă.) 

PORTARUL : Alo, tovarăşu'! La care 
birou mergeţi ? 

PITICESCU ; Al directorului. 

PORTARUL: Ttt! Nu există, îl aş- 
teptăm. Ce vă grăbiţi aşa ? Răbdare, 
sîntem şi noi pe-aicea, de ce cre- 
deţi că primim leafă ? 

PITICESCU : Nu stiu. De ce o pri- 
miţi ? 

PORTARUL : Păi de ce să n-o pri- 
mim ? vrei s-o refuzăm ? 

PITICESCU : Nu zău, acuma m-aifă- 
cut curios. De ce ţi se dă leafă? 

PORTARUL: Nu pot să-ţi spun, că 
dumneata nu lucrezi aici. 

i reci Să nu te iei după în- 

ţişare. Ia numirea asta şi vezi 

că, deşi mergeam repede, totuşi lue- 
Me N n 


PORTARUL (nu ia hiîrtia): Atunci de 
ce te grăbeşti ? 

PITICESCU : Înţelege-mă, ia hîrtiuța 
şi o să vezi ce-i în sufletul meu. 
Azi m-am hotărit să nu mai sparg 
capete : dă-mi curaj pe calea cea 
nouă, fii blind cu mine, zîimbește-mi 
şi lasă-mă în legalitate: de ce să 
căutăm ghereta asta tocmai la Su- 
ceava, unde se valorifică deşeurile 
lemnoase ? Faci repede formele şi 
salvezi un suflet de om. 

PORTARUL : Înţeleg, dar de ce re- 
pede ? Noi avem reguli. 

PITICESCU : Am fost trimis să le 
schimb. Am adus viteza. Dă un te- 
lefon înăuntru, că a venit direc- 


torul. 

PORTARUL: N-a venit, tovarăşe, nu 
înţelegi ? Văd de aici: sînt toţi a- 
fară din birouri, că a telefonat to- 
varășul Stamate că-i secret cu mi- 

na liberă şi dacă-i secret nu ştie ni- 
meni ce-i cu mîna asta şi atunci 
pentru orice caz plantează flori pe 
alee. Dar cine eşti dumneata ? 

PITICESCU : Directorul... 

PORTARUL: Am ştiut. Toţi care 
se grăbesc numai mărimi spun că 
sînt. Poţi să fii director oriunde, eu 
am regu... Alo, domnu’! îți rup u- 
rechile ! (A prins un băiat care sea- 
mănă cu Olguța.) Ce cauţi aici, puş- 
tiule ? 

PUȘTIUL : Sînt din cartier. (Piticescu 
„trece“ pe furiș.) 

PORTARUL : Şi crezi că poți să dai 
buzna aşa? De ce primim noi 
leafă ? 

PUȘTIUL (energic): Leafă, leafă — 
da’ nu mai trage atita, ce, eşti plă- 
tit în acord să tragi de urechea 
mea ?... Cine-i mai mare aici? Am 
un proiect de jucărie. (Din planşa 
pitorească atirnă o coamă multico- 
loră de fire electrice în plastic; un 
zbîrnîit „electronic“; îi cade o ba- 
terie.) 

PITICESCU (reîntors, ridică): „Micul 
electronist“ ? Ia să văd. 

PUȘTIUL : Să-mi las invenţia furată? 
Crezi că am venit să mă joc? 


PITICESCU : Zău că n-o fur, dar am 
primit sarcină (carnetul) să mă con- 
sult cu oameni de virsta dumitale. 
Zi, n-ai venit să te joci? Şi ce 
faci în orele libere? 

PUȘTIUL: Nu cunoşti programa? 
Crezi că mai am ore libere? 

PITICESCU : Mă rog, dacă ai avea. 
Ce-ţi place mai mult? 

PUŞTIUL : Ce-mi place ? A, mă-ntrebi 
de gusturile personale... 

PITICESCU : Aşa, aşa, gusturile per- 
sonale... 

PUȘTIUL : Margareta Pislaru. 

PITICESCU (se îneacă, jenat): Iţi pla- 
ce vocea ei... 

PUŞTIUL (concesiv): Da, şi vocea. 

PITICESCU : Eu de jucării... (Se în- 
trerupe, se uită în jur.) O ţigară? 

PUȘTIUL: Mulţumesc, la virsta mea 
nu e sănătos; ne-a explicat diri- 
gintele. (Picior peste picior.) Aşa că 
m-am lăsat de anul trecut. 

PITICESCU : Ai avut voința asta?! 
Eu de jucării întrebam: ce fel de 
jucării ţi-ar plăcea ? 

PUȘTIUL : Am zece şi la dirigenţie; 
vrei să-mi strici nota! 

PITICESCU : Nu, pe cuvintul meu, 
rămîne între noi. Ce ţi-ar plăcea? 


SI: + ANA 


PUȘTIUL (iute): Rachete sol-aer, sol- 
sol, aeropurtate, submarino-purtate, 
rachetă antirachetă aer-aer şi radar! 

PITICESCU : Da' de lupta pentru 
pace n-ai auzit matale? 

PUȘTIUL : Şi cu apărarea ţării cum 
rămîne ? Parcă ai fi tăticu. Oa- 
meni cu nivel, şi amestecați jucă- 
riile cu probleme serioase ! 

PITICESCU : Dar există atitea jucă- 
rii; de ce să te joci tocmai cu 
arme ? 

PUŞTIUL : i-am spus că nu mă joc 
eu. Ar fi pentru frate-meu mai mic, 
să-l atrag spre tehnică. E copil! Cu 


PUŞTIUL : Aşa şi tăticu; pe urmă 
a încercat s-o întoarcă, cică el avea 
pistol de lemn pentru că era un 
regim rău, dar frate-meu, dacă tră- 
ieşte în fericire, nici măcar o sabie 
să nu pupe. 

PITICESCU : Hai, n-o mai înflori, că 
săbii se găsesc. Spune-mi, frate, ai 
vreo soră? Faţa matale mi-e cu- 
noscută de undeva. 

ia darts N-am nici o soră, şi las! 

că ştiu eu! Aşa se intră în vorbă. 
întîi „figura dumneavoastră mi-e 
cunoscută de undeva“, intri în vor- 
bă şi pe urmă îi iei omului inven- 
ţia. V-am salutat. 

PITICESCU : Stai, zău că nu, mă jig- 
neşti, asta-i pentru nepricepuți, cînd 
vor să intre în vorbă cu fetele. Eu, 
de fapt... (Îl trage de-o parte ; mîna 
la portvizit.) 

PORTARUL (la telefon): La tovară- 
şul Biliboncea ? De la Fondul Pla- 
stic? Cum...? Da' ce-mi pasă c-a 
venit în locul altuia... (Oftind.) Bine, 
ultima oară... (Cei doi şi-au însem- 
nat ceva, își dau mîna. Puștiul 
pleacă.) Alo, tovarășu'! Nu sînteți 
de la Fondul Plastic? Nu mergeţi 
la tovarăşul Biliboncea ? 

PITICESCU : Ba da, chiar la Bili... 
Bili merg. 

PORTARUL : Păi spune așa, ce mă 
ţii cu hirtii! Primim leafă degea- 
ba ? (Pregătind bonul.) Numele. 

PITICESCU (pune hiîrtia în buzunar): 
Napoleon. 

PORTARUL: Napoleon?  (Piticescu 
încuviințează.) Cum vine asta? Na- 
poleon şi mai cum ? 

PITICESCU : Napoleon Bonaparte. 

PORTARUL: Napoleon Bonaparte? 
Păi spune aşa, ce, crezi că merge 
cu un singur nume? Anul naşte- 
rii. 


PITICESCU man Ad gone): 1769. 
PORTARUL : 


PITICESCU : Fara fondul Plastic. 


Asta însă... 

PORTARUL: Am înțeles. Locul na- 
şterii. 

PITICESCU : Corsica. 

PORTARUL : Corsica? (Încuviinţare.) 
Parcă am mai auzit. Asta n-are vi- 
nuri, nu-i pe-acolo, pe lingă Pan- 
ciu-Odobeşti ? 

PITICESCU : Nu, nu, aceea-i Corsica 
de sus, eu sînt din Corsica de jos. 

PORTARUL : Domiciliul. 

PITICESCU : Cavoul Sfinta Elena, a 
doua uşă pe stînga. 

PORTARUL : Ce înseamnă a doua? 
Mie să-mi spui numărul exact 

PITICESCU : Numărul unu, SET idoi 
doi, scara trei, etajul patru, apar- 
tamentul cinci, sunați de şase... 

PORTARUL : Sunațţi... nu scriem toa- 
te fleacurile, n-am mai termina. Îl 
aduceţi semnat, a doua pe stinga. 

PITICESCU : Mi-e să nu-mi spui a 
cita, să-mi spui numărul exact. 

PORTARUL: Este! Să telefonez. (Ia 
telefonul.) 

PITICESCU : Las' că mă descurceu.. 
(Exit. Odată cu țiriitul telefonului, 
se luminează colțul opus: o cămă- 


ruță.) 

PORTARUL: Alo, tovarăşa Carolina 
Scorobete ? 'Tovarăşa Scorobete, să 
ştiţi că preng Napoleon nu cu- 
noaşte drum 

SCOROBETE : gR Napoleon ? 

PORTARUL : Bonaparte. Notați-vă, ca 
să ştiţi altă dată cum să-l anunțați : 
Napoleon Bona 

SCOROBETE : Care Napoleon — ţi-am 
spus că vine de la Fondul Plastic! 

PORTARUL: Ştim noi, dar acolo e 
detaşat temporar. Profesia de bază 
(citind) împărat, hm (intrigat), năs- 
cut 1769...? 

SCOROBETE : Auleu, iute, să anunţăm 
familia ! unde şade? ai măcar a- 
dresa ? 

PORTARUL (calm) : Cavoul Sfînta E- 
lena, numărul unu, blocul doi... (Io- 
nașcu apare la mijloc, întoarce un 
comutator imaginar, amuțindu-le vo- 
cea şi aprinzind firma „nu trageți...“) 

IONAŞCU : 


Oprim un pic reprezen-ta-ția, 
Că-ncepe-acuma  expli-ca-ția. 
N-am ce să vă fac, a aranjat cu con- 


tabilul : dacă nu v-o spun pe asta, 
nu mi-am făcut norma. 


Vedeţi pe scenă-o comedie 
Şi totul clar vreau să vă fie. 


R, C 


Noi nu rîdem de vigilenţă, 
Ci tocmai de a ei absenţă, 
Căci de la ea acum se-abate 
Portarul Niţă Calistrate. 

Vi l-am citat chiar nominal, 
Căci cazul nu e general 

Şi piesa însăşi se abate 
Oleacă de la realitate: 

Satira este genul care 

Ia cîteodată cazuri rare 


Vreun caz 

S-a mai văzut reari idiot, 

Dar nu chiar idiot de tot. 

În schimb, ştim portari minunați, 
Aproape toți evidențiați, 

Vreo doi evidențiați și-n presă ; 
Dar ăia sînt din altă piesă. 
Pisălog, v-am spus: face precizări, 
crede că, dacă s-a legat de-un biet 
portar, e grozav, cind Urzica a 
publicat o întreagă pagină cu bo- 
nuri scrise de gură-cască ! 


Cit despre puştiul cel precoce 

Care, cu-a lui subţire voce, 

Cerea mereu arme de foc, 5 

Să ştiţi, le vrea doar pentru joc. 

Şi nici măcar nu le vrea el, 

Ci doar un frate mititel. 

Îl scuză-n parte vîrsta sa: 

Cu vremea, îl vom îndrepta, 

Căci nu e frumos să se joace 

Copiii astăzi cu puşcoace 

Şi între ei să se atace 

Cu săbii sau măcar cu ace. 

Poziţia lor, profund nejustă, 

Nimeni din public — sper — n-o 
gustă. 

Am cunoscut trei copilaşi : 

Erau ca nişte îngerașşi, 

Evidenţiaţi chiar şi în presă! 

Dar ăia sînt din altă piesă. 

„Dacă v-am spus o poezie 

Nedemnă de dramaturgie 

Şi dacă lumea o să creadă 

Că piesa noastră-i de estradă 

Şi rima noastră simplă dacă 

Vi s-a părut cumva săracă, 

În schimb, ce mult am cîştigat! 

Căci toate vi le-am explicat, 

Modehrnitate am creat 

Şi pentru ris v-am phrephahrat ! 

Nu rideţi, nu? O, vai, de ce? 

Hai, rîdeţi, hai: He, he! he he! 


Gata, puteţi continua. (Cei doi nu se 
mișcă.) A, da, mai era o bucăţică: 
Portarul a tot explicat (îl arată), 
Iar Scorobete s-alarmat 

Şi-acuma fuge ca din tun, 
S-anunţe (exit) : 


Să ştiţi, n-a fost în nici o ` parte, 
concret cu Bonaparte. 


SCOROBETE : Vineun nebun ! (A trîn- 
tit telefonul: „s-a stins“ ghereta. 
Cînd a trintit ușa după ea, „s-a 
stins“ cămăruța şi s-a luminat mij- 
locul scenei. Biroul lui Biliboncea.) 
Tovarăşe Biliboncea, vine peste noi 
un nebun! 

BILIBONCEA : Şi crezi că acesta e un 
motiv să dai buzna? 

SCOROBETE : Nu, nu, tovarășe Bili- 
boncea, de data asta e un nebun a- 
devărat, zice că-i împărat. Napo- 
leon ! 

BILIBONCEA : Stai, să nu intrăm nici 
așa, în panică; eu mă pricep, s-o 
luăm sistematic. Napoleon întiiul sau 
al treilea ? 

SCOROBETE : Unde să m-ascund ? aş 
fugi, dar să nu dau peste el. Cel 
cu sfinta Elena, deschid fereastra, 
dați-mi voie să strig! 

BILIBONCEA : Mă pricep, am fost ad- 
ministrator de spital. (Concentrare.) 
Dar de ce vine tocmai la mine? 
toţi nebunii trag la mine. 

PITICESCU (a bătut la ușă): Tovară- 
şul Bili... am uitat... Bili? 

BILIBONCEA : Da, chiar aşa, aveţi 
perfectă dreptate. (Scorobete nu poa- 
te pleca : Piticescu se plimbă.) 

PITICESCU : Întîi bonul, că aveți un 
portar de o vigilenţă care m-a în- 
nebunit ; vă rog să-l semnaţi pînă 
nu uit, ca să pot pleca. 

BILIBONCEA : Cum să nu, cu plăce- 
re. Plecaţi chiar acum ? 

PITICESCU : Nu, peste vreo şase luni. 
Dacă pînă atunci nu mă închide. 

BILIBONCEA (luînd bonul): 'Tovară- 
şul Napoleon Bonaparte? Numele 
dumneavoastră mi-e foarte cunoscut. 

PITICESCU (surprins): Credeţi ? A, 
da, sub numele acesta a funcţionat 
şi un împărat. Portarul a avut un 
lapsus. 

BILIBONCEA (bănuitor): Un lap...? 

PITICESCU (arătînd): ...sus! Un lap- 
sus... Mi-a greşit niţel numele. Eu 
de fapt am venit în problema jucă- 
riilor. 

BILIBONCEA (reflex): Problema ju- 
căriilor e o problemă serioasă. O 
spun mereu: cu jucăriile nu putem 
să ne jucăm. 

PITICESCU : Asta spun şi copiii. 
Dumneavoastră de ce sînteţi atit de 
agitată ? Slabe tunuri — am primit 
plîngeri.  N-aveţi scuză. Nu văd 
tancuri. 

BILIBONCEA (se tot uită la bon): Aţi 
venit după tancuri ? Nu că ne scu- 
zăm, dar să ştiţi, pe vremea dum- 
neavoastră nu se fabricau. 

PITICESCU : De copil am văzut 
tancuri. Cum adică, nu se fabricau? 

BILIBONCEA : Nu vă iritaţi, se fa- 
bricau, dar nu se prea inventaseră. 

PITICESCU : Lasă, nu mă irita, că 
aţi rămas în urmă şi cu urşii. (lao 
pușcă. Scorobete s-a ghemuit pe un 
scaun.) Străină, văd. 

BILIBONCEA : Vă place de mult... 
chestia asta ? 

PITICESCU  (ochind-o pe Scorobete): 
Care ? Jucăriile ? Din copilărie. De 
aici mi s-a tras nenorocirea. 

BILIBONCEA : Nu vă supăraţi, ce ne- 
norocire ? 

PITICESCU : Asta, că am ajuns aici. 
E cu aer comprimat ? Îmi permiteţi 
să vă împuşc ? îmi dați voie să vă 
întreb ceva : dumneavoastră vă plac 
jucăriile ? 

BILIBONCEA : Jucăriile sînt o proble- 
mă serioasă. O jucărie se naște mai 
greu decit un copil, am spus-o de 
zeci de ori. Şi vă rog să nu mai tra- 
geți în mine, că mă doare! Va să 
zică, nu sînteţi Napoleon, e sigur, 
nu ? 

PITICESCU : V-am mai spus, dar pînă 
la urmă m-aţi pus pe gînduri. Dum- 
neavoastră ce sfat îmi daţi ? 

BILIBONCEA (subtil): Eu sînt biro- 
crat, eu mă iau după scripte. Pe bon 
scrie ceva. Tovarăşa Scorobete, du-te 
să dai telefonul acela şi trimite-mi 
CAROL Nu vă iritați, buleti- 
nul ! 

PITICESCU: Am fost legitimat la 
poartă. Am trecut de gărzile vigi- 
lente ale amiralului Nelson, de ma- 
melucii Egiptului, mi-am instalat 
toate tunurile ; sînteți încercuit, ge- 
nerale, predați-vă, că trag! 

BILIBONCEA (scoțînd, din prudență, 
o batistă albă): Tovarăşe, dumneata 
pari foarte normal ! 

PITICESCU : Ţi-a spus cineva că era 
nebun ? Îl confunzi cu Hitler. Şi ştii 
de ce se nasc mai greu decît copiii ? 

BILIBONCEA : Cine ? 

PITICESCU : Jucăriile. 

BILIBONCEA : De ce? 

PITICESCU : Pentru că atunci cînd se 
fac copiii (la ureche), se fac cu plă- 
cere. La fel, munca asta : o păpuşă, 
ca să se nască, ar trebui concepută 
(în şoaptă) tot cu plăcere, cu dra- 


goste... 

BILIBONCEA (îngrozit de idee): Cu 
ce? 

PITICESCU (şoptit): Cu dragoste. 

BILIBONCEA (tresărind violent) : To- 
varăşa Scorobete, grăbeşte, te rog... 


(deschide uşa) telef... dar unde a 
dispărut ? 

PITICESCU (închizîndu-i ușa): Gene- 
rale, nu încerca să evadezi, tunurile 
mele se află în toate strimtorile. Şi 
ştii de ce? (Biliboncea dă pierdut 
din cap.) Dumneata ai declarat că 
nu e de joacă cu jucăriile. Ai decla- 
rat sau n-ai declarat ? 

BILIBONCEA : Majestate, dacă nu mă 
pocniți iar cu bila aceea, mărturi- 
sesc totul. 

PITICESCU : Nu te pocnese. Ai cu- 
vîntul meu de suveran. Mărturiseşte! 

BILIBONCEA : Ce trebuia să măr- 
turisesc ? Am uitat. 

PITICESCU : Ai spus că nu putem să 
me jucăm cu jucăriile ? 

e Stire NCEA Ani jpe și privind spre 
ușă) 

PITICESCU : i. bine, ştii ce aş face 
eu cu jucăriile astea ? 

ae poetă Nu ştiu şi mi-e și fri- 
că să af 

DCR (diabolic) : M-aş juca me- 
reu cu ele, înţelegi? Uite, pușca 
asta, te-aş împușca mereu pînă ai 
învăța să faci jucării bune pentru 
copii : construcții metalice — poc! 
(bila, legată cu sfoară, se întoarce 
mereu) şi tractoare poc! şi şalupe 
poc, şi jocuri electrice poc... 

BILIBONCEA : Sire, nu mă mai îm- 
puşcaţi, că mă doare. Ați promis. 

PITICESCU : Suveranii îşi calcă des 
cuvîntul. Ia-o de nevastă pe păpuşa 
numită Olguţa cu păr şi te iert şi-ţi 
dau moşia mea de la Pinot bej sur 
Seine ! 

BILIBONCEA (se tirăște spre un tun): 
Aţi uitat, sire: păpuşa mi-e soţie 
de un an. De-atunci am avut şi un 
copilaş. 

PITICESCU : Aş! nu-mi vine să cred. 
Cum l-aţi botezat ? 

BILIBONCEA (desperat) : Olguţa... fără 


păr. 

PITICESCU : Minţi! 

BILIBONCEA : Jur! Fără, că după 
naştere nu-i crescuse încă ! 

PITICESCU : Minţi ! Dacă l-aţi fi avut 
din dragoste, ducesa şi cu tinc, nu 
i-aţi fi pus un nume atît de urît! 

BILIBONCEA (înhățind tunul): Ma- 
jestate, al meu e atomic! La cea 
mai mică mişcare, fac reacţie în 
lanţ. 

PITICESCU : Ba în lanţ am să te pun 
pe tine, trădătorule! Garda mea! 
Husarii! să vină garda imperială, 
roşiorii de vede ! (Ușa e forțată. Oa- 
meni în halate albe. Cei doi, pe po- 
dea, cu „arme“.) 


20 
WWW .Cclmec.ro 


MEDICUL : Sint doi, nu mi s-a spus 
că sînt doi! 

PITICESCU :  Slavă domnului c-aţi 
venit ! Credeam că mă omoară. 

BILIBONCEA (strigind): E Napoleon ! 
a spus că e Napoleon! 

PITICESCU (lăsîndu-se pe un scaun): 
Pînă acum spunea că el e, acum zice 
că eu. Se întîmplă des? 

MEDICUL : Se întîmplă. 
ascultă încremenit.) 

PITICESCU : Observaţi că are în mînă 
şi bonul... 

BILIBONCEA (aruncînd bonul, ca ars): 
El e nebunul! Eu sînt Biliboncea, 
locţiitor de director adjunct ! 

PITICESCU : Poftim, acum e şi loc- 
ţiitor. Dacă îmi era locţiitor, nu l-aș 
fi cunoscut ? 

BILIBONCEA (urlînd): Da’ tu cine 


eşti ? 
PITICESCU (distinct şi blind) : Eu sînt 
directorul. 


BILIBONCEA : Ba eu sînt locţiitorul 
și nu te cunosc. 

MEDICUL: Ia nu mai faceţi pe ne- 
bunii : cine e nebun, să spună! 

PITICESCU (plictisit): Poftim numi- 
_rea mea, iar profesia dumneavoastră 
nu vă autorizează să folosiţi cuvin- 
te jignitoare. 

MEDICUL : Vă rog să mă scuzaţi, to- 
varăşe director. 

PITICESCU : Nu e vorba de mine, e 
vorba de omul acesta. De ce să-l 
numiți nebun ? La noi nu mai exis- 
tă nebuni, la noi există numai bol- 
navi mintali. 

MEDICUL : Aveţi dreptate, tovarăşe 
director. 

PITICESCU : Sire, lăsați pușca, a ve- 
nit Papa să vă încoroneze... 

BILIBONCEA (agitind tunul): Nu sînt 
nebun, eu v-am chemat ! 

SCOROBETE (capul pe ușă): Nu dîn- 
sul... eu v-am chemat, dinsul mi-e 
şef, ăstălaltul e, cu sfinta Elena! 

PITICESCU : Luaţi-o și pe ea! Dis- 
cret, să nu fie lume pe sală: oame- 
nii aceștia se vor mai întoarce cîndva 
printre noi. 

MEDICUL (infirmierilor): Da, să fa- 
cem un examen discret : puneţi per- 
delele. (Drept „perdele“ doi sanitari 
trag 


(Biliboncea 


CORTINA 


de ambele părți, schițează închide- 
rea și o redeschid dispărind odată 
cu ea. Piticescu e singur, la telefon, 
stă pe birou, cuceritor al locurilor. 
Se uită la ceas.) 


PITICESCU : Da, îți merge perfect. 
Faci cum ţi-am spus, n-am încotro, 
că ăștia de pînă acum sint foarte 
ciudaţi ; altfel n-o scot la capăt cu 
ei... Nici o grijă, vorbesc eu cu di- 
rigintele. Faci cum ţi-am spus, și 
mai ales vocea ! să nu intri în vor- 
bă cu nimeni. Auzi, cum ziceai că 
se spune cînd vrei să intri în vorbă 
cu cineva ?... Eh, mai bine tac. Te 
aştept, nici o grijă! (Ușa e dată de 
perete ; intră Olguţa, încărcată cu 
cutii.) 

OLGUȚA (nu i se vede faţa) : Tovarăşe 
Biliboncea sau altă ființă omenească, 
dacă-i cineva în biroul ăsta, a- 
jută-mă ! (Piticescu începe s-o des- 
carce.) Tovarăşe Biliboncea, să scoa- 
teţi monstrul acela din producţie! 
Am făcut  jurămînt să pălmuiese 
primul individ care mai îndrăzneşte 
să-mi spună că semăn cu... hei! ce 
faci? ! (El, tot luînd din cutii, i-a 
descoperit fața şi s-a fisticit : le pune 
la loc, își examinează aspectul și, 
adunindu-și forțele, începe iar s-o 
descarce. Olguța poartă un halat îm- 
pestrițat cu vopsele.) Mă scuzaţi, cre- 
deam că-i tovarășul Biliboncea.. 

PITICESCU : Tovarăşul  Bilibonceu... 
am aranjat să-i dea drumul ime- 
diat... adică vreau să spun că era 
să fie reţinut. Reţinut de treburi. 
Poate că rezolvaţi cu mine... 

OLGUȚŢA (ton de „nu se prinde“): 
Mai trec eu pe aici... 

PITICESCU (mina întinsă): 
voie să mă prezint, eu sînt... 

OLGUȚA (l-a întrerupt): Mi-a părut 
bine, încîntată... (A şi plecat.) 

PITICESCU (își examinează mîna; 
amintindu-și ceva, fuge după ea, 
n-o mai vede și strigă din ușă, în 
ambele direcţii): Figura dumnea- 
voastră mi-e cunoscută de undeva! 
(Se întoarce.) Păcat... 

OLGUȚA  (năvălind la spatele lui): 
Ce-ai spu-us ? 

PITICESCU (efectul neaşteptat îl inti- 
midează) : Scuzați-mă, știu că-i o 
formulă banală ca să intri în vorbă 
cu... dar de data asta sînt sigur, fi- 
gura dumneavoastră am mai întil- 
nit-o undeva. 

OLGUȚŢA : Poate scoasă din cutie? 
Poate la tovarășul Ionașcu ? 

PITICESCU : Da, da, la tovarășul Io- 
nașcu, poate. Am mai văzut-o. 

OLGUȚA (suflecîndu-și mineca, fața 
în a lui): Hai, uite-te, că toţi nu fa- 
ceţi altceva, măcar uite-te odată bi- 
ne: unde ai mai văzut figura mea? 


Daţi-mi 


PITICESCU (privind în altă direcţie) : 
Asta nu înseamnă că aveţi o figură 
banală, dimpotrivă... Fața dumnea- 
voastră, deşi nu e banală, sugerează, 
cum să spun... 

OLGUȚA : Zi, că mi-a mai spus azi 
cineva, de ce te jenezi atit... 

PITICESCU (graţii de timid): Ceva 
proaspăt, cum să zic, ar fi nejust 
să spun de lapte, ar evoca produ- 
se lactate... 

OLGUȚA (fata: bunăvoință) : Poate 
o păpușă, nu? 

PITICESCU : Păpuşă e puțin spus, 
păpuşică ar suna vulgar: păpuşă, 
dar nu orice păpușă, una care nu 
seamănă cu nici o altă păpușă... 

OLGUȚA (palma e în aer): Vrei să 
spui Olguța din cutie, nu ? 

PITICESCU (îngrozit, dindu-și seama): 
Olguța cu păr! 

OLGUȚA : Olguţa... (îi vine să plin- 
gă ; palma e aproape ratată) cu asta, 
s-o ţii minte! 

PITICESCU (şi-a revenit): Mă doare 
cumplit ; este oare o metodă justă 
să-mi daţi lovituri în loc să mă lă- 
muriţi ? 

OLGUȚŢA (plinge) :: Te rog să mă ierți, 
dar de azi-dimineaţă tot caut pe ci- 
neva să-i trag o palmă. 

PITICESCU : V-am spus de la început 
că în locul lui Biliboncea (își frea- 
că obrazul) puteţi rezolva şi cu 
mine... Dar zău, cîndam zis căse- 
mănaţi cu... nu m-am gîndit la .. 
(Tehnic,  examinind-o.) Aveţi tot 
dreptul să fiţi jignită! Una era pro- 
dusul de serie, şi poftim, iată cum 
arată prototipul ! 

OLGUȚA (furia a trecut, nu mai su- 
portă priviri prea de aproape) : Nu 
vă mai uitaţi atît la mine, că nu-i 
o chestiune personală. Mă revoltă 
pentru copii, pentru... în general. Te 
rog să mă ierţi, am fost cam necio- 
plită, nici nu știu cum să repar... 


AGE UCAN 


PITICESCU  (întinzind obrazul): Se 
mai găsesc metode... 

OLGUȚŢA : Mistic. Ai încasat pe un 
obraz, îl întinzi şi pe celălalt. 

PITICESCU : Nu, e acelaşi... Pentru 
antidot. 

OLGUȚŢA : Decît să... Mai bine tra- 
ge-mi palma îndărăt, şi sîntem chit ! 

PITICESCU : E oare permis să loveşti 
o femeie? Am lipsit de la ședință 
cînd s-a explicat. 

OLGUȚA (umblind) : Cînd e vorba de 
unii, prefer lovituri. Obositori, în 
loc să vă vedeţi serios de muncă, 
vă uitaţi toată ziua... 

PITICESCU (dezolat): Nu m-am uitat, 
zău că nu m-am uitat. 

OLGUȚA : Nu acum, las’ că știu eu 


ce spun. 

PITICESCU : Faceţi aluzie la întilni- 
rea de azi-dimineaţă, pe coridor, la 
minister ? Mă insultaţi, pur şi sim- 
plu ! Eu sînt om serios şi credeţi că 
sînt în stare să mă uit că aveţi ochi 
frumoşi sau alte neseriozităţi din a- 
cestea ? Drept cine mă luați? N-aș 
intra în vorbă cu dumneavoastră, 
fără să-mi întreb mai întîi părin- 
ţii. Şi nici nu v-am văzut pe cori- 
dor, cînd aţi trecut in rochia aceea 
albastră... 

OLGUȚA : Verde, dă-mi palma înapoi 
şi să terminăm odată ! 

PITICESCU : Sînt jignit, de acord, 
voi lovi !... Nu, nu pot, copiii nu se 
izbesc peste faţă. 

OLGUȚA : Impertinent... 

PITICESCU : Nu pleca : dac-am gre- 
şit cu ceva, lămureşte-mă ! 

OLGUȚŢA (din prag): Te lămuresc eu, 
la serviciul personalului! Aflu eu 
unde lucrezi! (Încet, cortina. El 
a luat o „Olguță“.) 

PITICESCU (sărutînd păpuşa pe frun- 
te): Olguţo, ce mă fac, că ţipă la 
mine prototipa... (Ea îi smulge pă- 
pușa, o aruncă şi fuge.) 


Cc O R T I N A 


Loc asemănător, ceva mai spațios. Încremeniți in aşteptare, Başchirache (seamănă lecit cu Biliboncea, 
dar e ceva mai dominator), Turturean, privind fix o jucărie, Ciomirtan, incruntat pină și in felul cum 
moțăie, Ghilimecea, la o măsuță separată. Sosește Făiniţă, gifiind şi temător. Se opreşte, 


BAŞCHIRACHE : Ce-i cu Biliboncea ? 
Făiniță, am pus o întrebare! 

FĂINIŢĂ : Am vorbit la telefon, to- 
varăşe Başchirache ! Vine. 

BAȘŞCHIRACHE : I-ai spus că sosește 


directorul ? (Făiniță deschide mereu 
gura, să răspundă.) I-ai spus că tre- 
buie să ne găsească în plină activi- 
tate de şedinţă ? Ai spus că avem 
un urs neurgentat ? I-ai spus de co- 


PRE A 


teț ? Făiniţă, am pus o întrebare! 
Stai, nu răspunde. I-ai spus să vină 
neapărat ? Răspunde odată ! 

FĂINIŢĂ : I-am spus, tovarăşe Baş- 
chirache. Vine. A internat un min- 
tal. 

BAȘŞCHIRACHE : Şi nu și-a găsit alt 
moment ? Am pus o întrebare! 

FĂINIŢĂ : Aveţi dreptate, tovarășe 
Bașchirache, dar ştiţi cum e cu ne- 
bunii : poate avea o idee fixă, să 
se interneze tocmai cînd ținem noi 
şedinţă. 

BAŞCHIRACHE : Ghilimecea, trece-l 
nemotivat. Pe Biliboncea, da. 

OLGUȚA (intră): Cine-i la Bilibon- 
cea ? E la el în birou un necunoscut. 

CIOMÎRTAN : Auzi, un necunoscut! 
Am spus eu de mult că trebuie un 
ochi treaz în întreprinderea asta! 
(Moţțăie iar.) 

PICUI (intrind): 'Tovarășe Ciomirtan, 
am venit, pot să plec? i 

CIOMÎRTAN (deranjat; tare): Stai 
jos!! (Picui, indiferent, se duce la 
un raft. Făiniță însă, speriat, se az- 
vîrle pe un scaun.) O să vină direc- 
torul şi găseşte pe fiecare stînd cum 
se nimereşte ! 

OLGUȚA : Îl interesează cum stăm 
sau cum lucrăm ? Să începem odată! 

BAȘŞCHIRACHE : Nici o grijă, îţi ră- 
mine timp și pentru coafor. 

CIOMIÎRTAN : Stai jos! (Ea nu se a- 
șază, dar Făiniţă schimbă scaunul.) 

OLGUȚA : De te-ar auzi directorul 
cum ţipi la oameni! Nu începem ? 

BAȘŞCHIRACHE : Dumneata, care faci 
şi pe muncitoarea și pe artista şi 
pe activista de tineret, dumneata nu 
ne laşi să începem ! Cine e de acord 
cu mine, să începem odată? Există 
vreo obiecţie ? 

PICUI (cioplind o bucată de lemn): 
Un amendament. 

BAȘŞCHIRACHE : Inovatorul Picui are 
un amendament. Da, tovarăşu’ Pi- 
cui. 

PICUI : Sint de acord să începem, dar 
să începem mai repede. 

BASCHIRACHE : Dumneata, mă Picui, 
la ora asta trebuia să răsucești ca- 
pete ! Avem 150 de păpuşi care își 
privesc spatele ! 

CIOMÎRTAN : ȚŢi-am dat amiînare ca 
să stai la şedinţă cum stăm noi, nu 
ca să ne demoralizezi pe locul de 
muncă ! 

PICUI: Le-am răsucit, oho, de mult! 
Dar ce tacem cu oamenii care... (Își 
răsucește capul,  aluziv; pleacă 
brusc.) 


BAŞCHIRACHE : Te rog să părăseşti 
şedinţa ! Imediat ! 

PICUI (întorcindu-se, capul pe ușă): 
Aţi spus ceva ? (Olguța ride.) 

BAȘCHIRACHE (țipînd): Am spus să 
părăseșşti şedinţa ! 

PICUI (intră): E-n regulă. M-am 
riat că mă chemaţi înapoi. (Exit.) 

CIOMÎRTAN : Permiteţi să vă fac o 
critică de jos ? 

BAȘŞCHIRACHE : Cu plăcere, dar să 
fie constructivă. 

CIOMÎRTAN : Chiulangiul ăsta aşteap- 
tă mereu să-l dăm afară din şedin- 
tă, ca să se întoarcă la lucru în ate- 
ier ! 

BAȘCHIRACHE : Mi-am  însușşit-o. 
Făiniţă, după el! Spune-i să nu se 
mai bucure că-l dau afară, gata, 
spune-i că nu mai e în comisie! 
(Făiniţă exit.) Nici nu era bine să 
vină directorul şi să dea peste unul 
ca el. Ghilimecea, notează, nu mai 
avem muncitori: să cooptăm unul 
mai liniştit. Şi vreun inginer. Acum, 
hai, să începem urgentarea (se aşa- 
ză): numărul unu! 

GHILIMECEA (pune pe masă jucăria ; 
tare, distinct): Urs mic cu fustă. 

: S-o luăm sistematic: 
cum îi spune? 

GHILIMECEA (citind, același ton): 
Martinel cu fustă. 

CIOMÎRTAN : Inconştienţi. Martinel ! 
Tocmai cînd vine directorul. Sînt 
contra. Dacă poartă fustă, nu poate 
să aibă nume bărbătesc. 

BAȘCHIRACHE (grav): Ce propui? 
(Făiniţă se întoarce.) 

CIOMÎRTAN : Martinica cu fustă. 

BAȘCHIRACHE : Cine e contra? Hai, 
că pe urmă semnaţi! 

FĂINIȚĂ : Mă scuzaţi, tovarășul Baş- 
chirache : dacă-i de semnat, nu ştiu 
bine care-i situația din Martinica. 

BAŞCHIRACHE : Situaţia din...? (Se 
uită intrigat la urs.) 

FĂINIȚĂ : Vă rog să mă scuzați că... 

BAŞCHIRACHE (întrerupind) : Pentru 
ce să te scuz? 

FĂINIŢĂ : Pentru că Martinica e o 
fostă insulă colonială. 

BAȘCHIRACHE : Da, da, mi se părea 
mie un nume cunoscut: o fostă in- 
sulă. Tocmai cînd pică directorul. 
Şi pe unde vine asta? 

FĂINIŢĂ : Martinica ? Cred că lingă 
Jamaica. 

BAȘŞCHIRACHE : Aud că Piticescu 
ăsta are şi nivel. Lîngă Jamaica? 
Mai bine să ocolim. Nu mai ride, 
tovarăşa Olga. Cine ştie ce se mai 

schimbă acolo mîine, nu mă gîndesc 
numai la evenimente, dar poate nici 
nu cresc urşi pe acolo. 

PITICESCU (intră timid): Asta-i co- 
misia unde vine tovarăşul Bilibon- 
cea ? 

CIOMÎRTAN : Fondul Plastic mereu 
întîrzie ! O să vă raportăm! 

PITICESCU (imediat): Vă rog să nu 
mă raportați, că nu mai fac. 

CIOMÎRTAN : Stai jos! (Făiniţă, care 
îi aducea lui Piticescu un scaun, se 
aşază el însuşi. Piticescu ia loc lin- 
gă Olguța. Carnetul.) 

BAȘŞCHIRACHE : Discutăm la urmă. 
Acum vine directorul nou, avem un 
urs urgent. Alt nume! Tăceţi ? Făi- 
niță, am pus o întrebare! 

FĂINIȚĂ : Mă scuzaţi, tovarășu' Baş- 
chirache, ursulica cu fustă. 

BASANE: Tt. Nu sună natu- 


Bei (se stoarce): Ursulina. 

o g. Ttt. La întîi să nu 
plingi de primă. 

PATA. Ursigoara ! 

BAŞCHIRA: 


FĂINIȚĂ : p DANE 

BAŞCHIRACHE (triumfal): Sigur ! vă 
zbîrliți toți asupra formei şi vă sca- 
pă esențialul. (Le dă timp să se pă- 
trundă.) Discutaţi ce nume să-i dați 
din cauza fustei — dar eu vă în- 
treb : unde s-a mai pomenit urs cu 
fustă ? (Efect în asistență.) Cine e 
autorul ? 

GHILAIMECEA (din hirtii): Picui. 

BAȘCHIRACHE : Picui, iar Picui, se 
putea să nu fie Picui? 

FĂINIŢĂ (răspunzind) : Nu se putea 
să nu fie Picui. 

BAŞCHIRACHE : Nu te-am întrebat. 
Sigur, se putea să nu-i ardă lui Pi- 
cui de fuste ? Cine a mai văzut 
urşi cu fustă! 

OLGUȚA : Am văzut eu, la circ. 

BAŞCHIRACHE : Dumneata vrei să 
ne întirzii, ca să pice peste un ani- 
mal nepus la punct. Circul nu-i o 
stare naturală ! Unde cresc urși cu 
fuste ? Făiniţă, am pus o întrebare. 

FĂINIȚĂ : Aveţi dreptate, tovarășe 
Başchirache : acest animal nu crește 
cu fustă. 

BAȘŞCHIRACHE : Să-i fie scoasă fusta. 
Ghilimecea, prinde observaţia în 
procesul-verbal. 

GHILIMECEA (scriind): Am prins-o. 

PITICESCU (dregindu-și glasul): Da- 
că-mi permiteţi : de vreme ce are 
ochelari, de ce n-ar avea şi fustă ? 

BAŞCHIRACHE : Foarte just. Să n-o 
luăm nici aşa mecanic. Ghilimecea, 
scoate-i şi ochelarii. Ai prins-o ? 
HILIMECEA : Am prins-o. Dar cum 
rămîne cu numele ? 

CIOMÎRTAN : Nu mai sînt contra 
fără fustă: şi Martinel, şi ursuleț, 
oricare. 

GHILIMECEA :; Ne bate ministerul! 
Cel vechi era tot Ursuleţul Martinel. 

PITICESCU : De unde să vă rămină, 
dacă puneţi două nume odată ? Ri- 
sipă, tovarăşi, risipă! 

BAŞCHIRACHE : Ce tot notezi acolo? 
Cine eşti dumneata ? 

CIOMÎRTAN : Numele! Numele! 

PITICESCU : Mor. Mor. Mor! 

RACHE : Inima ? Făiniţă, ma- 
sează-l ! 


PITICESCU : Numele ! M-aţi întrebat! 
Pentru dinsul : Ursuleţul Mor-mor ! 

BAȘŞCHIRACHE : Ar fi ceva. Mor- 
mor ? Mi se pare că e o expresie 
caracteristică a urșşilor. Cum fac 
urşii ? Făiniţă, am pus o întrebare! 

FĂINIŢĂ (prompt şi artistic): Moor- 
moor. 

BAŞCHIRACHE : Ghilimecea, ai priħ- 
s-o ? 

GHILIMECEA (mândru): Cum să n-o 
prind ? mor-mor ! 

O SECRETARĂ (intrînd) : Vine, vine! 
M-a anunţat portarul. (Mişcare.) 
BAŞCHIRACHE : Fiţi cuminţi. Calm ! 
Aud că-i inginer: fiți tehnici. Aud 
că-i fiu de muncitor: fiți politici. 
Memorie de elefant: fiți atenţi ce 
spuneţi. Să ne găsească în plin lu- 
cru. (Secretara exit.) Animale! Ghi- 

limecea, mai avem vreunul ? 
GHILIMECEA : Este. (E prima oară că 
Turturean respiră și se mișcă: fas- 
cinat, merge după jucărie pînă la 
masa unde Ghilimecea, citind, o aṣa- 
ză.) „Căţeluş cu părul creţ şi al său 
modern coteţ“. 
TURTUREAN : Imposibil! 
BAŞCHIRACHE : Nu-mi place biro- 
cratismul ăsta, mișcaţi-vă, să ne gă- 
sească dinamici. Dă-i drumul, tova- 
rășul 'Turturean, spune ceva, 
TURTUREAN (cu ochii la căţel) : Ju- 
căria are datoria,  misi-unea de a 
familiariza pe copil cu lumea în- 
conjurătoare. Or, la noi nu se mai 
produc cotețe. Şi, dacă stă în coteţ, 
se va înțelege că acesta e îndemnul 
pe care-l dăm noi copiilor, să stea 
în coteţ. Or, nu e potrivit ca un co- 
pil să stea în coteț. Acest lucru tre- 
buie să ne fie clar. Căţeluş cu părul 
creţ ? De ce creţ? asta ne importă 

acum pe noi, dacă are părul lins 
sau cret? 

BAȘCHIRACHE  (intercalat): - Așa, 
mai tare ceva, capul mai spre ușă. 
(Turturean n-aude, Ghilimecea mută 
jucăria.) Acum, taci puţin. 

PITICESCU (urmându-l la ușă): Da- 
că-mi permiteţi, din punct de vedere 
plastic. Directorul vine pe alee, vede 
florile plantate, deschide uşa și-l 
vede. Cred că-i mai bine din trei- 
sferturi. 

BAȘCHIRACHE  (contemplind): Cre- 
deţi ? Spune mai departe. 

TURTUREAN (absent la discuție, a 
privit cățelul): Avem prea mulţi 
cîini, data viitoare aduc statisticile 
O.N.U. Trec peste faptul că acest 
cîine de faţă, deşi există o ordonan- 
ţă a sfatului, nici nu e prevăzut cu 
zgardă, lucru dăunător pentru min- 
tea copilului. 

PITICESCU :  Permiteţi ? (Merge și, 
pentru estetica ședinței, îi modifică 
uşor poziţia capului. Pași îndărăt, 
admiră cu Başchirache.) 

TURTUREAN (neîntrerupt): Dar mă 
întreb în genere (deget, acuză): La 
ce ne trebuie, ce nevoie avem de 
coteţ, ce nevoie avem de cîine? 

OLGUȚŢA (în dreptul cățelului, ca şi 
cind l-ar apăra): Dumneavoastră 
n-aveţi nevoie, dar copiii au, ca să 
se joace! 

BAȘŞCHIRACHE : Aşa, foarte bine, să 
vadă că ne frămîntăm în colectiv. 
(Lui Piticescu.) Umblă și dumneata ! 

PITICESCU : Oficial, mie nu mi-e di- 
rector. 

TURTUREAN : Culoarea acestui coteţ, 
precum şi culoarea acestui ciîine... 
OLGUȚA : E roz, nu știu ce mai vreţi! 
TURTUREAN :  Liliachiu, dar fie şi 
roz. Această culoare, aplicată asupra 
unui cîine, este dăunătoare pentru 
mintea copilului. (Piticescu, neobosit, 

paşi : îi studiază poziția capului.) 

OLGUȚA : Termină cu bătaia de joc! 
Dacă poţi, aranjează-i interiorul. 

PITICESCU : Să n-o luăm nici așa 
mecanic : contează şi forma. 

TURTUREAN (impasibil) : Noi creștem 
o generație care să crească mare: 
or, mintea fragedă a copilului, ve- 
nind în contact cu un cîine de cu- 
loare roz, va rămîne cu ideea că 
există cîini de culoare roz. Copilul 
va creşte dezarmat, va ajunge la o 
vîrstă adultă și, bazat pe ceea ce a 
constatat în copilărie, va păstra im- 
presia că există cîini roz. 

OLGUȚA : Cai verzi pe pereţi! 


CIOMÎRTAN (supărat şi demn): Caii 
sint altceva, tovarăşă ! 

OLGUȚA (ia cățelul): Dar e o pă- 
puşă, stilizat, nu vedeţi? Păpușile 
nu-s figurine de zoologie, sint pentru 
joacă. (Furată.) Păpuşicile mai au 
uneori cap prea mare, lăbuţe prea 
mici, ca să fie mai nostime. 

BAŞCHIRACHE : Nostime? Ai spus 
mnostime ? Dar ce, noi lucrăm pentru 
nostimadă ? (Îi ia cățelul.) Bine că 
nu te-a auzit tovarășul Piticescu. 

CIOMÎRTAN : Ehei! Şi cînd o să 
vadă şi coteţul! Că e galben! 


OLGUȚA : Dar ce v-a venit şi cu 
galbenul ? 

BAŞCHIRACHE : Are dreptate, nu 
merge : sindicatele galbene. 

PITICESCU (diabolic):  Să-l facem 
vernil. 

BAȘCHIRACHE : Dumitale îți arde 


de joacă : verde, ai? 

OLGUȚŢA : Puneţi odată ceva, puneţi 
maro ! 

BASCHIRACHE : Nu mă gindesc la 
cămăşile brune, dar maro ? noi lup- 
tăm pentru un colorit viu! 

OLGUȚA : Violet! (Replicile zboară.) 

BAȘCHIRACHE : Făiniţă! 

FĂINIŢȚĂ (se trage din calea lui): 
Vă rog să mă scuzaţi, nu e vina 
mea, dar mov era pe vremuri cu- 
loarea reginei. 

OLGUȚA : Negru! 

BAȘCHIRACHE (cu bun-simt): Unde 
ai mai văzut cîine în doliu? 

OLGUȚA : Alb! 

BAȘŞCHIRACHE : 
copii. 

OLGUȚA (din ușă, gata de plecare): 
Albastru ! 

BAȘŞCHIRACHE : Albastru e perfect. 
Vezi că te-ai enervat degeaba ? Lup- 
tăm pentru un colorit viu, obiectăm, 
discutăm, dar pînă la urmă ne ale- 
gem cu ceva. Albastru, Ghilimecea, 
ai prins-o ? 

GHILIMECEA : N-am prins-o, că nu 
mai are fabrica de cerneluri atîta 
albastru, că ultimele 128 de tipuri... 

BAŞCHIRACHE : Atita lipsă de fan- 
tezie ! Vine şi trebuie să vă scot eu 
din toate ! (Arătînd pe cineva la fie- 
care silabă, circular.) POR-TO-CA- 
LIU! (La LIU, mîna a nimerit în- 
tr-o grămadă de jucării, care se pră- 
buşesc.) Cine-i contra? Făiniţă! 

FĂINIȚŢĂ (ridicînd jucăriile): Aveţi 
dreptate, tovarășe Bașchirache. 


Şi mai doliu, la 


BAȘCHIRACHE (atent): Nu, nu, nu 
mă lua tu pe mine aşa, îți miroase 
vocea ! Ai ceva cu portocaliul, 

FĂINIŢĂ (ridică mereu): N-am nimic, 
tovarășe Bașchirache. 

BAȘŞCHIRACHE : Atunci semnezi pro- 
cesul-verbal ? 

FĂINIȚĂ (scăpînd jucăriile): În ver- 
bal nu semnez, vă rog să mă scuzaţi, 


pentru că liul e culoarea că- 
măşilor BUSERT ! 
BAŞCHIRACHE : Cămășile  portoca- 


lii? Ghilimecea, n-ai prins-o, nu? 
GHILIMECEA : Cum era s-o prind! 
OLGUȚŢA : Daţi-mă afară, ca pe Pi- 

cui, că nu mai pot, plec! Ah, nu 

mă pune pe mine odată directoare, 
să dau cu voi de pămînt ! 
PITICESCU (îi aţine calea): Să ştiţi 
că nu e just. Permiteţi s-o lămuresc 
pe tovarăşa ? Am avut un cunoscut 
care, tot aşa, a spart opt capete şi 
pe urmă mi-a spus: Măi, dacă a- 
jungi şef pe undeva, întîi studiază si- 
tuația, oamenii, că așa e just. Abia 
pe urmă le spargi capul. 
OLGUȚŢA : Ce să studiezi, dumneata 
crezi că se rezolvă toate cu bătaia 
de joc, nu-i ştii! Făbricuţă ca asta 
nu mai găsești nicăieri ! Mai era în 
comisie doar un inovator şi... 
CIOMIÎRTAN : Singur s-a scos! Ino- 
vator ? un fluieră-vînt ! 
(BAŞCHIRACHE : Asta nu e din şe- 
dință, nu-i nevoie să vă notațţi.) 
OLGUȚA : Un om, un suflet! dar de 
un an nu mai are încredere în... 
BAȘŞCHIRACHE : Pentru că i-am res- 
pins un proiect fără valoare? Asta 
chiar puteți să vă notați. Ce, aşa 
arată o maşină de implantat părul? 

Dar ce tot notaţi ? 

PITICESCU : Capete! Desenez capete. 

Nu puteţi țipa mai din profil? 
OLGUȚA (furtuna): Ursul l-aţi făcut 

praf căutaţi prin insule motive stu- 

pide ca să puneţi mereu aceeaşi cu- 
loare sugrumaţi acum și portocaliul 
domnul desenează își bate joc şi (îi 
tremură vocea) cățelul, bietul căţel... 
BAȘŞCHIRACHE : Portocaliul ? Zi, Făi- 
niţă, şi ce-i cu cămășile astea? 
OLGUȚŢA : Dar ştiu eu unde să merg! 

Nu v-a autorizat nimeni să fiţi hin- 

gheri de jucării colorate! Căţelul 

ăsta muşcă ! O să fie mai tare ca 
voi! (Exit. Uşa! Se întoarce.) Şi 
cotețul ! (Ezit.) 

PITICESCU : Păcat, ce fată... Flăcări! 

(Ingenuu.) Dar de ce s-a enervat? 
BAȘCHIRACHE : Ne reclamă mereu. 

Făiniță, am pus o întrebare! 


FĂINIŢĂ (a aşteptat ţeapăn) : Scuzaţi, 
nu-i vina mea, dar portocaliul e cu- 
loarea pe care o au la cămăși mer- 
cenarii lui Limpopapa. 

BAȘŞCHIRACHE : Limpo... cum ? 

FĂINIŢĂ : popapa, Limpopapa. Cel 
din insula aceea de sud-nord care 
tace jocul acelora de la miază-vest 


BASCHIRACHE : A, da, cum de am 
uitat ? Ştiam ! Sigur că da : Limpo... 
Limpo cum? Limpo... 

FĂINIȚĂ : ...popapa. Limpopapa. 

BAŞCHIRACHE : Cine a propus cu- 
loarea asta ? 

CIOMÎRTAN (se uită şi el în jur, si- 
nistru): Da, cine? 

BAŞCHIRACHE : Degeaba tăceţi, că 
găsește Piticescu urmele în procesul- 
verbal. Ghilimecea, cine a propus ? 

GHILIMECEA (caută creionul sub 
masă) : Mi se pare că dumneavoastră. 

PITICESCU : Da, mi-am notat și eu. 
Să rup foaia? Dumneavoastră ! 


BAȘŞCHIRACHE : Cum eu? Eu l-am 
propus pe Limpo... (FĂINIŢĂ :... po- 
papa ?) Eu n-am putut. Eu sînt clar 
contra lui Limpo... 

FĂINIŢĂ (automat): 
mereu jucării.) 

BAȘŞCHIRACHE : Tovarășe Turturean, 
să ferim copilul de Limpo... (FĂINI- 

Ă : papa.) Copilul de azi, cînd va 
fi omul de mîine care vizitează o 
junglă, vede portocaliu, nu ştie ci- 
ne-i Limpo... Limpo... Făiniţă, ce 
faci, ai adormit ? 

FĂINIŢȚĂ (se suise să pună jucăriile 
în raft; strigat, luptă pentru echi- 
libru): Mă scuzaţi, Limpo... (Cade 
cu toate ; înalță capul deasupra de- 
zastrului.) ..papa. (Intră secretara.) 

BAŞCHIRACHE : Fiţi activi ! A venit? 

SECRETARA : Da! nu! a greșit porta- 
rul. Nu era Piticescu: numai un 
plic pentru el 

BAȘCHIRACHE : Dă-ncoa. Noi toţi 
sîntem Piticescu, pînă vine el. (Se- 
cretara exit.) Cine știe ce ne mai 
așteaptă ! 

CIOMÎRTAN : Lasă, tovarăşe, că ne 
trebuia de mult o mînă de fier! 
BAȘCHIRACHE : Aproape că n-am 

putere să-l deschid. 

PITICESCU : Vă dau eu un briceag. 
(La fiecare fişiit, Făiniţă tresare.) 
BAȘCHIRACHE : Miînă liberă! Toate 
metodele, în cadrul legilor. Adică, 
noi n-am fost în cadrul legilor ? 
PITICESCU :  Dacă-mi îngăduiţi, aş 

vrea să vă rog ceva... 


„papa. (Ridică 

BAȘCHIRACHE : Ce să mă mai rogi, 
domnule, cînd am mîna asta liberă 
pe cap? Sabia lui Damocles! 

PITICESCU : Nu sabia, briceagul. 

BAȘŞCHIRACHE :  Briceagul lui Da- 
mocles ? 

PITICESCU : Ba e al meu, nu vi l-am 
dat acum ? (Și-l recapătă.) Scuzele 
mele că aş avea un sfat, dar aţi vi- 
rît un fel de spaimă și în mine. Îi 
ştiu eu pe aceştia! 

GHILIMECEA: Cum rămîne ? Vine şi 
ne găsește fără culoare la coteţ. 
BAȘCHIRACHE : Lasă-ne dracului, de 

culori ne arde nouă acuma? 

PITICESCU : Aveţi dreptate, de cu- 
lori. O să năvălească pe uşă şi-o 
să strige: „Ce-aţi făcut cu culorile ? 
Copiilor le plac vii!“ 

BAŞCHIRACHE : De copii ne arde 
nou acuma ? 

PITICESCU : Aveţi dreptate, tovarăşe 
Başchirache, de copii. 

BAȘCHIRACHE : Domnule, ce te a- 
mesteci ? Ce vrei, domnule, ce vrei ? 

PITICESCU (se scoală respectuos): 
Vreau un coteţ vernil. Cum scrie 
acol 


o. 

BAȘCHIRACHE (uitindu-se) : Nu scrie 
nimic de vernil. 

PITICESCU : Ba scrie! N-am nivelul 
dumneavoastră, da-s păţit cu ăştia! 
O să ţipe (tună): „Nu scrie de ver- 
nil, dar scrie de legi! E vreo lege 
contra ? De ce n-aţi făcut şi un co- 
tet vernil ?“ 

CIOMIRTAN : Stai jos şi taci! Că vi- 
ne şi te găseşte confuz. N-ai auzit 
adineauri ce se ascunde dedesubt ? 

BAŞCHIRACHE : Lasă-ne să muncim. 
Avem şedinţă ? Avem. Atuncea taci! 

PITICESCU (se plimbă agitat, se ba- 
te peste frunte): Nu tac! Mi-aţi 
deschis capul! Ochii! Acum înţe- 
leg tot! Bandiţii! bandiții ! 

CIOMIÎRTAN : Lăsaţi-l, tovarășe Baş- 
chirache ! Care bandiți ? 

PITICESCU (același joc): Cu complo- 
tul. Cu casele. N-aţi văzut? În pia- 
tă, chiar acolo în centru, niște 
blocuri cît toate zilele! Vernile!! 
Şi galbene, și la Floreasca, și por- 
tocalii ! Cartiere întregi ! (Acoperin- 
du-și fața.) Auleu, şi ce e pe lito- 
ral !! (Alb.) E pe ţară. Au colorat 
toate oraşele. 

BAȘCHIRACHE : Să n-o răstălmă- 
cim nici aşa mecanic. Dacă răs- 
punde statul, eu nu sînt contra. 

PITICESCU (oprindu-se brusc): Nu 
sinteţi contra ? 

BAŞCHIRACHE : Dumneata îți baţi 
joc ! Cum o să fim contra ? 


PITICESCU (paşi gigantici; ceilalți, 
încremeniţi) : Prinde-l, Ghilimecea, 
că nu e contra! că aşa rămine: 
cîinele ăsta are dreptul legal de-a 
dormi într-un coteţ galben! Ai 
prins-o ? 

GHILIMECEA : N-o prind, că se la- 
să cu sindicatele galbene. 

i prea (cu carnetul): La mine 
e prins că au dispărut de mult, văd 
că la dumneavoastră nu-s prinse 
schimbările. 

CIOMIRTAN : Tovarăşi, fiți atenţi, 
își bate joc de noi, să ne scoată ră- 
maşi în urma vieţii noi! leşi a- 
fară ! 

PITICESCU (după un scaun): Domni- 
lor, nu-mi bat joc, vă faceţi unrău 
imens, ascultați-mă pe mine, că eu 
îi cunosc pe aceştia! Că ei așa pun 
problema, mai ales dacă-i Piticescu 
pe care-l cunosc eu! 

BAȘCHIRACHE : Ciomiîrtane, lasă. Îl 
cunoaşteţi pe Piticescu ? 

PITICESCU : Era unul, cînd exista 
controlul de stat, şi vine la expozi- 
ziţia unui pictor şi-l întreabă: De 
ce lipseşte galbenul în tablourile 
dumitale ? Nu-l pot suferi, zice pic- 
torul, că am avut odată icter. Iar 
Piticescu acela, unul mic cu barbă, 
începe să strige, bas: Ba o să-ți fac 
proces-verbal, că galben e nisipul 
litoralului şi galbene sînt holdele a- 
cestei ţări, că tare o iubesc, măi 
Ghilimeceo, şi tare mai iubim copiii 
ei (nas în nasul lui), așa că prinde 
dragostea de copii, şi lanurile verde 
cu galben ale porrrumbului, ai 
prrrins-o ? 

(TURTUREAN : Imposibil, la expozi- 
ţii nu se dresează proces-verbal.) 
GHILIMECEA (ezită): Să prind gal- 

benul, tovarăşe Bașchirache ? 

PITICESCU (pași uriași): Prinde, Ghi- 
limeceo, un coteţ pe iarbă verde 
printre căsuțe cu olane cărămizii şi 
brazi verzi, şi-n mijloc un căţel ru- 
biniu cu lăbuţe mici pătate cu alb, 
şi-o limbă mare atîrnînd roșie din 
gură... (Scoate limba la Turturean, 
gifiind fericit ca un căţel.) 

TURTUREAN : pentru mintea 
copilului... 

PITICESCU : Mintea copilului are ne- 
voie de colorit, aveţi perfectă drep- 
tate, că aşa pun aceștia problema, 
că nu-i o minte de imbecil, tovarăşe 
Turturean, just ați observat: co- 
piii acestei ţări ştiu multe şi au 
dreptul la multe, așa îi vor partidul, 
statul... 

TURTUREAN : Nu permit!! Deşiar- 
tist, ne amintiţi mereu de stat, legi 
şi popor, insinuînd că între sfera a- 
cestora şi sfera observaţiunilor noa- 
stre ar exista un raport de incom- 
patibilitate ! 

[CIOMÎRTAN (intercalat): Aşa, zi-i-o 

Precizez, deci, că m-am 


de la obraz, dă-i !] 

TURTUREAN : 
referit exclusiv la mintea copilului. 
Rog ca în procesul-verbal să se 
stipuleze ! 

PITICESCU : Excelent (îi stringe mî- 
na), aşa-i, trebuie și violet! Bine că 
mi-aţi amintit. Facem şi un coteţ 
violet ! 

BAȘŞCHIRACHE : Pleacă acasă, dom- 
nule, că ne încarci preţul de cost ! 

PITICESCU : Las' că dacă-i Piticescu 
pe care-l ştiu eu, vă aranjează şi 
asta ; să-mi spuneţi mie cuțu dacă 
nu vă face să scoateţi un cîine care 
latră într-un coteţ violet cu porto- 
caliu ! 

CIOMÎRTAN : Îşi bate joc! Afară cu 
el! Portocaliu ! Adică Limpo... 

FĂINIŢĂ (ascunzîndu-se) : ...papa. 

PITICESCU (se suie pe scaun): Nu 
m-aţi înţeles, jos Limpopapa şi tră- 


iască  portocaliul! Bărbaţi, femei, 
marinari comerciali, nu-i lăsați pe 
mercenarii lui pa să ră- 


pească dreptul copiilor noștri la por- 
tocaliu ! Oameni — croitori, taxatori, 
coafori de damă şi actriţe de dra- 
mă, voi toți, nu lăsați osemintele 
putrezite ale unei regine putredesă 
ne fure violetul! Trăiască mintea 
copilului, slavă curcubeului, trăiască 
industria noastră de vopsele! (După 
răcnet, încet.) Floricele pe cîmpii, hai 
să le-adunăm, copii. 
BAȘCHIRACHE : Făiniță, cheamă paza. 
PITICESCU (de pe scaun): Făiniţă, 
dacă faci un pas, ești mort! 
BAȘCHIRACHE : Făiniță, am spus ceva! 
FĂINIȚĂ (mișcări contradictorii) : Mai 
spuneți o dată, c-am uitat. 
BASȘCHIRACHE : Făiniţă, du-te! 
PITICESCU : Făiniţă, stai! (A scosun 
revolver-jucărie.)  Ghilimecea, nu 
mișca, să n-o prinzi şi pe asta. 
(De-a-ndărătelea.) Nu-i nevoie de 
chemat, am eu grijă: stau dincolo, 
cine deschide primul această ușă 
(fioros) poc! cum l-am împușcat şi 
pe Biliboncea! (Exit. Încremenire.) 
BAȘCHIRACHE : Ghilimecea, du-te la 
telefon ! Ce scrii, du-te, îți arde de 
scris, ce mai scrii ? 
GHILIMECEA (îndurerat): Păi n-aţi 
auzit că tovarășul nostru Biliboncea 
a fost împuşcat ? Îi motivez absența. 

BAŞCHIRACHE : Ce staţi? Făiniţă, 
nu fi laş, du-te și telefonează! 

FĂINIŢĂ : Mă scuzaţi, merg: dar 
dacă mă împuşcă, cine răspunde? 
(Uşa, panică: e însă Carolina Sco- 
robete.) 

SCOROBETE : Ghilimecea, tovarășul 
director nu se înţelege cu poarta, 
te cheamă alături. 

BAŞCHIRACHE : Director? (Aprinde: 
o ţigară.) Adică... dînsul ? 

SCOROBETE : Drăguţ om, să vedeţi 
din ce încurcătură ne-a scăpat, to- 
tul a pornit de la dragostea de: 
muncă... 

BAȘCHIRACHE : El era? (Țigara ex- 
plodează. CORTINA, și se re- 
deschide.) 


PITICESCU (intră surizător, dar îi spe- 
rie revolverul. Lui  Ghilimecea): 
Mergi, te rog, la poartă, că-i acolo 
un tovarăș şi nu-i dă drumul... S-a 
stricat, proastă jucărie! (O aruncă.) 

PAGE Ac Dumneavoastră, va 

să zică... 


PITICESCU : Da, eu, recunosc. Însă 
nu-i vina mea: de zece ori dacă 
l-am împuşcat pe Biliboncea, şi s-a 
defectat. O s-o plătesc. 

CIOMÎRTAN : Nu, zicea că dumnea- 

voastră... Cam ciudat. 

PITICESCU : Eu? Am glumit, dar să 
ştiţi că tot ce v-am zis de director: 
e adevărat. Cu mine însă, ca om, 
o să vă împăcaţi. 

BAȘCHIRACHE : Titlul nu interesea-- 
ză, la mine caracterul e totul! Aţi 
venit modest, fără minister, pe poar- 
ta din dos. Toţi au venit prin faţă 
şi-au plecat prin dos. Dumneavoastră 
“însăa, 


PORTARUL : A sosit acu pe la poar- 
ta mea. Tovarăşul director. 
BAȘŞCHIRACHE : Care director ? 
PORTARUL : Al nostru. Iertaţi întîr- 
zierea ; l-am legitimat, Piticescu: 
Grigore, să vadă cum e la noi. N-a 
zis nici pis! Mut! 
BAŞCHIRACHE : L-ai ţinut la poar- 
tă pe Piticescu!! Unde e? 
PORTARUL : Poftiţi, tovarăşe direc- 
tor. (Primele măsuri din „Marş 
turc“ de Mozart. Pășește vioi un om 
mărunt, ochelari, bărbuță, valiză și 
o planșă pitorească cu coamă de 
fire plastice multicolore.  Zbîrniit 
„electronic“ ; cade o baterie. Piticescu 
a deschis iute ușa din fund — 
„Director“ îi ridică bateria, l-a 
introdus, se postează în fața uşii.) 
BAȘCHIRACHE : Aţi văzut? Compe- 
tent, a şi adus o jucărie, „Micul e- 

lectronist“... (Către Piticescu.) Cine 
ești dumneata? Titlul dumitale! 
(Ritm rapid.) 

PITICESCU (arătind uşa): De ce nu-l 
întrebaţi pe dînsul ? 

BAȘCHIRACHE : 'Tovarășul director a 
fost legitimat la poartă. 

CIOMÎRTAN : Cu dumnealui avem 
noi vreme. Dumneata însă eşti sus- 


pect. 

PORTARUL : Îl ştim şi pe el. Napo- 
leon. (Piticescu scoate o hîrtie.) 
SCOROBETE (predă hirtia) : E tovară- 

şul director, am citit-o și eu ! 

BAȘCHIRACHE (a citit): Da de unde! 
E secretarul directorului ! 

PITICESCU: Directorul vrea mai întîi 
să studieze situaţia, cifrele. Cîteva 
zile, vrea linişte: trataţi toate cu 
mine. 

"TURTUREAN : Mda, așa scrie; sem- 
nat de Piticescu. Adică de... (Arată 
ușa din fund. Apare personajul ; un 
semn. Piticescu, umil, se precipită 
înăuntru, închizind ușa.) 

BAȘŞCHIRACHE : Făiniţă, bate şi în- 
treabă dacă putem intra! 


FĂINIŢĂ : Mă aus mi-aţi dat sar- 
cina să bat la uşă 
TURTUREAN : Păi or nepoliticos, 


nici nu i-am auzit glasul. 

© VOCE TERIBILĂ DE BAS (din- 
spre ușă): Cu jucăriile nu-i de 
joacă !! 

CIOMÎRTAN : Acum l-aţi auzit! To- 
varăși, de mult spuneam că la noi 
trebuie o mînă de fier! Aaașa, foar- 
te bine! 

BAȘCHIRACHE (pas îndărăt): E clar. 
(Portarul s-a descoperit, Făiniță se 
ascunde. Piticescu revine ; glas scă- 
zut.) 

PITICESCU : E nervos. Ce viață am 
cu el. V-am cam prevenit şi n-aţi 
vrut să mă credeți. Mai mult nu 
puteam spune. 

CIOMÎRTAN : Lasă c-am văzut noi! 
îți luai note... 

PITICESCU : Sarcină! Du-te acolo, 
mi-a zis, vezi ce vorbesc elementele 
birocratice, că mie, ca director, n-o 
să-mi spună nimic. 

VOCEA TERIBILĂ : Ei, cît mai aş- 
tept? MTO ! (Ritmul se precipită.) 

PITICESCU (repede): Vrea să i-l aduc 
imediat pe tovarășul Meteo, ajuta- 
ți-mă (de la unul la altul), să nu 
vadă că nu mă pricep! 

BAȘCHIRACHE : Aici noi sîntem 
cheia şi lacătul. Te ajutăm, dar... 

TURTUREAN : Directorii trec, rămî- 
ne competența. Deci... 


CIOMÎRTAN: Ai de grijă: să fie 
mînă de fier şi să facă ce vrem noi! 

PITICESCU : Salvați-mă şi n-o să vă 
uit! Cine-i tovarășul Meteo ? 

BAȘCHIRACHE : MTO e planul de 
măsuri tehnico-organizatorice. 

VOCEA TERIBILĂ (calm): Ce se 
aude ? 

PITICESCU : MTO, fulger, şi (dind o 
hîrtie) vrea şi situația asta ! 

BAȘCHIRACHE : Ţine de Biliboncea 
(a și fugit), ti-l trimit cu cifrele! 

PITICESCU : Şi unde-l poate găsi pe 
secretarul organizaţiei ? 

CIOMÎRTAN : i-l găsesc eu, dar (din 
fugă, tainic) să-i spui să nu se lase 
influențat de secretar, că... (Semn, 
a și plecat.) 

BILIBONCEA (irupe, cu hirtia): Să 
ştiţi, noi avem răspunderi precise, 
partea astălaltă ţine de Bașchirache ! 
Vi-l trimit (aleargă, se întoarce), dar 
să ne ajutăm: Făiniţă, dă fuga după 
Ghilimecea, să prindă toate culori- 
le, că-i sfîrşitul pămîntului ! (A dis- 
părut.) 

PITICESCU (pe urmele lui Făiniţă): 
Şi ursul, să-i prindă la loc fusta! 
FĂINIŢĂ (reapare în cursă; portaru- 
lui) : Poarta, să nu plece Ghilimecea! 
PORTARUL (lansat): 'Tovarăşa Sco- 
robete, dați telefon şi la poarta ai- 
laltă ! (A rămas Turturean, se agi- 

tă fără rost prin odaie.) 

PITICESCU (alergind lingă el): Dum- 
neavoastră ce faceţi ? 

TURTUREAN : Nu ştiu nici eu, dar 
a dezvoltat o viteză teribilă ! 

BAȘŞCHIRACHE (irupe ; 
spus Biliboncea ? 

PITICESCU : Domnule, mă nenoro- 
ciţi. Vă tot lăsaţi unul pe altul. 

BAȘŞCHIRACHE : S-a lăsat Biliboneea 
pe mine? El răspunde, îl trimit! 
(Fuge.) 

VOCEA TERIBILĂ : Fără agitaţie inu- 
tilă ! Muncă, studiu, linişte. 

SCOROBETE (năvălind): Am telefo- 
nat! (Cei doi, semne : ssst! Fie- 
care nou venit irupe întimpinat de 
sisiiturile celorlalți.) 

CIOMÎRTAN (idem): L-am anunţat! 

FĂINIȚĂ (idem): L-am adus pe Ghi- 
limecea ! 

GHILIMECEA (idem): Le-am prins 
pe toate! şi fusta! 

BILIBONCEA (idem): E vina lui Baş- 
chirache !  (Sisiituri. Linişte.) 

VOCEA : Mai puţine şedinţe inutile, 
mai puţină agitaţie confuză, să ne 
sfătuim cu evidenţiaţii, să nu luăm 
măsuri pripite. 


hîrtia) : N-a 


PITICESCU (ton religios): Aţi auzit? 
(Unii se retrag.) 

VOCEA, IAR TERIBILĂ : Răspunderi 
precise ! Fiecare să-şi vadă de 
muncă ! 

PITICESCU : Ce mai aşteptaţi? pu- 
neţi osul la muncă! (Fugă.) 


CORTINA 


(La faţă de cortină se perindă biro- 
craţii, sensuri şi viteze diferite. Bi- 
liboncea se opreşte, tresare.) 


VOCEA LUI PITICESCU : Vrea să-i 
spun cine-a aprobat jucăria asta. 
Zice că macaraua asta nu poate 
ridica nimic, afară de veniturile 
autorului ei. Başchirache, unde-i Bi- 
liboncea ? (Acesta se scutură ca 
de-un vis rău, scoate atent o hirtie, 
o pune la loc în buzunar. „Bate“ 
rar în cortină, bătăile se aud.) 

VOCEA LUI IONAŞCU : Intră! (Cor- 
tina se deschide. Biroul lui Ionaș- 
cu.) 

BILIBONCEA : Bună ziua, poftim de- 
misia mea. (Se face că o caută.) 
IONAŞȘCU : Fii calm, tovarăşe Baş- 

chi... asta, Biliboncea. Ce e? 

BILIBONCEA : Mare e oraşul nostru. 
Zgomot. Şi totuşi — șșș! — mi se 
pare mereu că-i aud vocea. N-au- 
ziţi nimic ? 

IONAȘCU : Fii calm, omule, că n-am 
timp. Te necăjeşte Piticescu ? 

BILIBONCEA : Piticescu ? Nici n-am 
apucat să-i vorbesc. Omul lui. 

IONAȘŞCU : Cum n-ai apucat ?... Care 
om al lui? 

BILIBONCEA : Celălalt. Nu micul cu 
barbă, acela e Piticescu, îl ştiţi... 
IONAŞȘCU : Cu barbă ? Piticescu? Mic? 
BILIBONCEA : Foarte mic. Foartecu 

barbă. Celălalt însă... 

IONAŞCU  (strigînd): Fii calm, omu- 
le! Care celălalt ? 

BILIBONCEA : Ruda, cel lung, secre- 
tarul lui! 

IONAȘCU : Al cui? 

BILIBONCEA : Al micului. Al lui 
Piticescu. 

IONAȘCU : Ţi-a spus el că este se- 
cretar ? 

BILIBONCEA : N-a zis, mi-a arătat 
circulara... N-o găsesc. 

IONAȘCU (îl îngină): Circulara ? 

BILIBONCEA : Nu, demisia mea. Că 
nu mai pot. 

IONAȘŞCU : Să-mi trimiţi circulara a- 
ceea. Dar ce-ţi face? 

BILIBONCEA : Întreabă ! de trei zile! 
întreabă pină îţi iese sufletul. Cine 
răspunde, cine a aprobat, cine a 


respins, ce-i cu MTO ; şi ce e cu 
CTC, ce te cerți cu cifrele ? Şi dacă 
secretarul e aşa, cum o să fie Piti- 
cescu ? ! 

IONAŞCU (rizind) : Mai rău decit se- 
cretarul lui n-o să fie, garantez! 
BILIBONCEA (căutîndu-se): Să vă 

dau demisia. 

IONAȘCU : Mi-ai dat-o şi-ţi răspund: 
să daţi calitate! 

ECOU, VOCEA LUI PITICESCU : Ca- 
litate ! 

BILIBONCEA (tresărind) : Sfirşitul pă- 
mâîntului ! (Scoate hiîrtia.) 

IONAŞCU : Şase luni, nici demisii, 
nici transferuri : doar concedieri. 

BILIBONCEA (mîna la spate): Ați 
spus concedieri ? (Apare Stamate, 
vrea să-l facă să dea hiîrtia.) Nu ştiu 
unde am pus-o! (Ezit.) 

STAMATE : Alta! Aţi auzit? încă nu 
le-a spus că e director! 

IONAŞCU : A vrut să vadă situaţia 
pe viu. 

STAMATE : Bun! că-l dăm jos pînă 
nu se află cine era Napoleon! 

IONAŞCU : N-are voie să facă o glu- 
mă cînd îl ține degeaba la poartă ? 
Şi ce păzea portarul acolo? Şi spi- 
talul, ei l-au chemat : ăştia, cînd aud 
de dragoste de muncă, imediat chea- 
mă spitalul ! 

STAMATE : Nici prea multă dragoste 
nu e bine. Mai bine îl dăm jos. 

IONAŞCU : După trei zile? pentru că 
are dragoste, pricepere ? 

STAMATE : Nici prea priceput nu e 
bine. Ăşștia-s pătimaşi. Unul care 
habar n-are măcar e obiectiv! Să-l 
dăm jos. 

IONAȘCU : Asta e. Dacă Piticescu are 
succes, bravo lui Stamate, c-a fă- 
cut referatul de numire! Iese prost? 
Eşti acoperit: „Eu i-am spus tova- 
răşului Ionașcu să-l dăm jos!“ 

STAMATE (satisfăcut) : Îmi pare rău, 
mă credeți un şmecher ! 

IONAȘCU : Dar eu sînt prost, mă, de 
la lovitura aceea; pe viaţă! (Ușa, 
spre secretară.) Să vină aici Piti- 
cescu. (Lui Stamate.) Eu sînt un şef 
prost : ştiu că ai strecurat o vorbă 
la adjunct — ştiu! — şi mă duc 
chiar acum să mă bat pentru Piti- 
cescu, să încasez, ca prostul, pentru 
altul ! (Uşa din spatele biroului.) 

STAMATE (îngrijorat): Nu-s contra, 
am semnat şi eu numirea ! 

IONAŞCU (ride): Nu te teme. Ai gri- 
jă doar de asta: telefoanele! Să 
nu mai răsufle în afara ministeru- 
lui ce nu trebuie. (Exzit.) 

STAMATE  (mergind spre cealaltă 
uşă): Şi nu mai avem decît doi- 
sprezece ani pînă la pensie! (Întil- 
nire în prag cu Olguţa.) 

OLGUȚA : În loc să retragă monstrul 
acela, Piticescu vrea să mărească 
planul... Dar unde-i tovarăşul Io- 
nașcu ? 

STAMATE : Cum ?! Măreşte planul la 
Olguţa cu păr? 

OLGUȚA : Ia vezi! Să nu mai spui 
numele acela ! 

STAMATE : E pierdut, sînt salvat! O 
păpuşă fără viitor, pentru care s-a 
supărat şi adjunctul! M-am dus să 
le spun! E precis? 

OLGUȚA : Secretarul i-a spus lui Baş- 
chirache că aşa vrea Piticescu. 

STAMATE : Păi chiar Piticescu e se- 
cret... E secret! 


OLGUȚA : Ceva cu secretarul? Mă 
jur, nu iese din gura mea, spune... 

STAMATE : Mai bine spun la radio, 
că n-are bătaia dumitale de undă! 

OLGUȚA (calină): Eu ? Vai. Hai, sînt 
curioasă de secretar, spune. 

STAMATE (plecînd): N-am voie. Ai 
văzut ce te mai privea atunci, pe 
coridor ? Pare nevinovat, asta-i ar- 
ma lui. Mai bine grăbeşte-ţi transfe- 
rul, e păcat de dumneata. (Piticescu, 
cu cutii.) Am primit o veste bună! 
Pînă se întoarce şeful, discutaţi de- 
spre (din ușă) Olguţele cu păr! (În- 
chide repede.) 

OLGUȚŢA : O să-l reclam pe directo- 
rul dumitale pînă la ceruri ! 

PITICESCU (tainic): Ştii ce mi-a spus 
despre dumneata ? 

OLGUȚA: Nu mă 
ţi-a spus ? 

PITICESCU : Zice: „Harnică, dar pă- 
cat că nu-i destul de bătăioasă !“ 

OLGUȚŢA : Eu nu-s bătăioasă ? Poate 
mă confundă. Eu? 

PITICESU : Dumneata nu poți fi con- 
fundată. (Alt ton.) Zice că-n loc să 
te baţi cu  birocraţii, fugi de ei, 
plîngi. La reclamaţii şi-a făcut pla- 
nul, zice; să facă și cîte-o propu- 
nere. (Carnet.) 

OLGUȚA : Eu n-am făcut? mii! dar 
m-am cu cine sta de vorbă. 

PITICESCU : Cu mine. Am primit 
sarcină. Cea mai plăcută din via- 
ţa mea. 

OLGUȚA : Da? Atunci scrie! Propu- 
merea unu: cine măreşte planul 
la... la huidumele cu păr să fie ju- 
puit de viu! 

PITICESCU (deschide briceagul) : Poa- 
te ai şi altele, de producţie. (Îşi 
scoate haina.) Începem cu spinarea? 


interesează ! Ce 


D 


OLGUȚA (strînge inconştient bricea- 
gul): Dumneata ? Dumneata vrei...? 

PITICESCU : Eu răspund, eu o pun pe 
Olguţa în plan, eu sînt dir... 

OLGUȚŢA (plecînd) : N-am ce discuta 
cu tatăl huidumelor ! 

PITICESCU : Vezi? iar fugi! Stai, 
dă-mi briceagul îndărăt... aşa, stai, 
bate-te, argumentează, jupoaie-mă ! 
Ce vrei ? 

OLGUȚA (se ține să nu plingă, arată 
cutia): Vreau s-o scoţi din plan! 
PITICESCU : Nu pot. (Așezînd păpu- 
șa.) Nu pot să renunţ la fața asta 
şi nici la nume... Olguţa. Eu... eu o 
iubesc. (Priveşte păpuşa şi, pe furiș, 
modelul.) De cum am văzut-o peco- 
ridor — vreau să spun în cutia ei. 
OLGUȚŢA (intoarce impricinata cu faţa 
la perete):  Ia-ţi-o acasă sănătos, 
dacă-i gustul dumitale! Dar copiii? 

Scoate-o din plan! 

PITICESCU  (reintorcind): E uşor să 
scoţi : baţi din palme şi s-a dus! 
OLGUȚA : Ducă-se!! (O întoarce iar 

la zid.) 

PITICESCU (păpuşii, nerv): Mititico, 
de ce-ţi ţii tu faţa la perete? Pro- 
testează, critică, dar cu feţișoara spre 
viitor ! 

OLGUȚŢA : Eu? eu nu ţin fața spre 
viitor ? Eu muncesc pentru el cu 
mîinile, nu cu faţa și gura, ca să 
fie frumos, nu ca asta! 

PITICESCU : Dar e frumoasă, o văd 
cum o să arate miine: o văd cu 
dragoste, figura ei o să-mi fie cu- 
noscută de undeva. 

OLGUȚA : Iar începi? dragoste şi o- 
brăznicii ! 

PITICESCU  (infuriindu-se): Crezi că 
ţi-e permis să repezi oamenii numai 
pentru că ai ochi frumoşi ? 

OLGUȚŢA (stupefiată): Eu reped oa- 
menii ? Eu am ochi frumoşi ? 

PITICESCU : Şi de ce n-am voie să 
fabric păpuşa asta? Ce (țipînd), 
dacă m-am îndrăgostit de tine n-am 
voie s-o fabric pe ea? ce-are una 
cu alta ? eu o fabric pentru popor, 
na, pentru copii, de ce amesteci aici 
sentimentele mele ? ee! 

OLGUȚŢA (încet): Cum ai spus? (și 
tare) las-o cu fața la perete! 

PITICESCU : Ce, dacă mă tulbură pre- 
zența dumitale, crezi că o să-mi im- 
pui mie să scot din fabricație pro- 
duse nostime ? Sint om de meserie 
şi ai un caracter dificil! Şi ame- 
steci una cu alta! 

OLGUȚŢA : Eu amestec ? 

PITICESCU : Amesteci ! 

OLGUȚŢA : Eu amestec? (Țipind şi 
ea.) Poate te plac şi eu, deşi îmi 
dau seama cu cine am de-a face! şi 
nu pomenesc un cuvînt despre asta! 
Sint om mai de meserie şi-ţi spun: 

n-are ai să iasă (strimbindu-se) 
nos-ti 

E ne ch Are, şi o văd cum por- 
neşte, mică şi grăbită, pe toate şo- 
selele ţării, spre toţi copiii! Ajută- 
mă, uite, pentru producţie mă pun 
şi-n genunchi, s-o facem copilul 
nostru... nu, nu te supăra! al nostru, 
adică al colectivului. 


OLGUȚŢA : Crezi că asta ţine loc de 
documentaţie ? Poftim, mă pun şieu 
în genunchi, de dragul copiilor: 
scoate-o din plan! 

PITICESCU : Cind vrei să ne-ntîlnim, 

să-ţi prezint documentaţia ? 

OUGUTA: Documentaţia ? Eu sînt 

serioasă, cu mine nu-ți merse, 

HORAS (parcă fără surpriză): 
găciunea de seară ? 

OLGUȚA : Aici nu rezolv nimic: ştiu 
eu unde să merg! (Exzit.) 

PITICESCU : Unde a crescut fata asta? 
Fuge, reclamă ! nu-i chip să discuţi 
cu ea... probleme tehnico-organiza- 
torice. 

STAMATE : Lasă c-am văzut tot, to- 
varăşe, nu ne lua acumacucucu! 

IONAŞCU : Îl chemi pe urmă la tine, 
şi discuţi asta cit vrei! 

STAMATE: Atunci, te aştept, tova- 
răşe fost director. Fost! (Exit.) 

IONAŞCU (sever): Napoleon, ce ai de 
gînd cu Olguţa ? 

PITICESCU : Cu...? (Arată spre ușă.) 

IONAŞCU : Nu. Cu... (păpuşa). Soarta 
ta atirnă de un fir de păr. 

PITICESCU : Un fir? Mai multe. 
N-am mașini de implantat părul. 

IONAŞCU : Studiezi şi studiezi, şinu 
faci nimic. 

PITICESCU : Am greșit: o să iau ho- 
tăriri fără să mai studiez. 

IONAŞCU : Om sucit, nu ţi-am cerut 
socoteală pentru glumele tale nesă- 
rate — şi poate că pentru ele îmi 
pun pielea în saramură! Altceva te 
întreb. Cu ce începi? 

PITICESCU : Cu asta. (Îi dă o hîrtie.) 

IONAȘCU (amar): Bravo, ai şi în- 
ceput cu listele de import! i-ai 
pierdut tot hazul. Avem sectoare 
mai de bază. 

PITICESCU : Problema jucăriilor, a co- 


piilor... 

IONAȘCU : Ascultă, dacă ai venit aici 
ca să-mi explici că viitorul ţării 
sint copiii, ştiam şi fără tine, nu 
te-am pus director ca să-mi explici 
asta. (Întinzind mîna.) Planul de 
măsuri ! ! 

PITICESCU : Îmi lipsesc nişte verigi, 
maşină de păr şi.. 

IONAŞCU : Să n-aud! Ne-a făcut ad- 
junctul o observație şi-a avut drep- 
tate, dar asta nu înseamnă să ne 
fixăm atenția pe o singură jucărie, 
pretențioasă şi scumpă, mi-a spus-o 
şi el... Planul. 


82 
www.Elfmec.ro 


PITICESCU : Zău, fac, aduc, dar nu-i 
Ușor, zău că nu-i uşor... 

IONAȘŞCU : Nu-i ușor? Vai ce dră- 
guţ din partea ta că ai venit să 
mă informezi. Ia uite, lucram de a- 
tiția ani în ministerul ăsta şi n-am 
ştiut. Interesant! Eu credeam că ne 
jucăm. 

PITICESCU (plecînd capul): În 72 de 
ore aduc schiţa de plan. 

IONAȘCU : Mie mi-e uşor să am de-a 
face cu zurbagii care se ţin de șotii 
şi utopii în loc să descopere ener- 
giile colectivului... 

PITICESCU (agitind carnetul): Nu 
ştii, aicea zău că n-ai dreptate. 

IONAŞCU : Ai vorbit şi tu cu cîțiva 
şi ți-au spus : cum, tovarășe, e vorba 
de puterile noastre tehnice, facem 
păpuşa, putem! 

PITICESCU (sec): Au greşit, nu putem. 
Are dreptate Biliboncea. 

IONAȘCU : Fata asta nu e Bilibon- 
cea. Pînă şi ea a venit să se plin- 
gă de tine! 

PITICESCU (şcolar rușinat): Asta e 
altă poveste. (Ionașcu ride.) 

IONAȘCU : Ha, dacă te îndrăgosteşti 
tu de vijelia asta, sînt răzbunat! 
Griguţă, lasă păpuşa, că pierzi fata, 
îi aprob transferul! 

PITICESCU (întoarce păpuşa): Nu! 
În jurul ei toată vilva, şi toți bili- 
boncii ţipă că nu se poate şi toc- 
mai cu ea o să-i dau peste cap: şi 
o văd cum porneşte, mică şi cu o- 
chii mari, spre toţi copiii ţării, pe 
toate şoselele... 

IONAŞCU : Eu te văd pe tine pe şo- 
sele, cum îți cauţi slujbă. A tre- 
buit să-i explic adjunctului de ce-ai 
spus că eşti doar reprezentantul di- 
rectorului. A rîs. M-ai convins, zice. 

PITICESCU : Cam îngăduitor tovară- 
şul... 

IONAŞCU : Stai. Să-i facem hatirul, 
zice. Să nu mai fie director. 

PITICESCU : Mi-am închipuit că-s pe 
viaţă. 

IONAŞCU : Eşti doar reprezentantul 
viitorului director : ad-interim. Dacă 
lucrezi bine, eştiiar plin; dacă nu, 
plăteşti şi datoria cu glumele. Așa 
că ești provizoriu. 

PITICESCU (solemn) : Toţi sîntem pro- 
vizorii. Definitivă e numai munca. 

STAMATE (din uşă): A reuşit! Fata! 
E la tovarășul adjunct, a căpătat a- 
probare să plece din întreprindere ! 
I-a spus și de planul cu huidume! 
Tovarăşul e foc, vă cheamă la el! 
(Lui -Piticescu, în timp ce Ionașcu 


3 — Teatrul ne. 8 


pleacă.) N-o căuta, că nu mai e 
aici. (Exit.) 

PITICESCU (vede țigări ; pregătiri pen- 
tru pocnitori, dar, oftîind, aruncă 
pachetul) : Fata pleacă, director s-a 
zis, pleacă fata! (Păpuşii, deschi- 
zind braţele, tare şi sfişietor.) Uri- 
to, am rămas cu tine...! (Păpușa cade 
în nas. Cade şi:) 


CORTINA 


IONAȘŞCU (apare lateral): Uşor? U- 
şor e numai cînd nu-ţi pasă. Par- 
că eu nu ştiu? Am 126 de direc- 
tori şi o singură inimă în piept 
pentru toţi şi 16 1/2 tensiune, lua- 
tă azi dimineaţă în poziție culcat; 
şi pentru zurbagiu, uite, mă per- 
pelesc. Aş vrea să izbutească, nu-l 
las eu aşa, îl urmăresc pas cu pas. 
(Trage cu urechea la cortină.) Acum 
e-n fabrică, ascultă un raport al 
lui Biliboncea, care încearcă să-l 
ducă. (Dezvăluie un colț al cor- 
tinei, lateral. Biliboncea, din profil, 
citește către auditoriul presupus. 
Repede şi apăsind cifrele subli- 
niate.) 

BILIBONCEA : ...însemnînd o scădere 
de la 6262 la 2622 şi de la 8484 la 
4848, crescîind de la 3939 la 9399, 
în procente de la 28 la 82 şi de la 
88 la 22! . 

PITICESCU (îi apare în față): Nu 
mă lua aşa repede; încă o dată. Şi 
CTC: 

IONAŞCU (lăsînd să cadă cortina): 
Uşor, să fii director? Glumă, glu- 
mă, dar producția nu iese numai 
cu glume. MTO, CTC, ce te cerți 
cu cifrele? A doua zi, alta, Ba- 
şchirache... (Simetric, colțul opus.) 

BAŞCHIRACHE : De la 6266 la 2226 
şi de la 8444 la 4888, adică de la 
3999 la 9939! 

PITICESCU (apare): Domnilor, îmi 
distrugeți cariera. Ieri i-am spus 
că aşa mi-ați spus, de la 3939 la 
9399. Uite şi carnetul! 

BAŞCHIRACHE : Îmi pare rău, poa- 
te mă confundați cu Biliboncea, eu 
am personalitatea mea şi cifrele 
mele ! Biliboncea, nu-i aşa? Eu am 
muncit aici cu sudoare, vă rog să-i 
spuneţi tovarăşului director, eunu 
sînt un fluieră-vînt, ca Picui. 

PITICESCU : Ghilimecea, l-ai prins pe 
lista neagră ? Pe Picui. 

GHILIMECEA (apare lingă Piticescu): 
Olga, inginerul Ioanid, meşterul Mi- 

huţ... Picui! este: Picui! Dar văd 
că-i de două ori. 

PITICESCU : go că şi pe văru-său 
îl cheamă la fi 

GHILIMECEA : Mi puneţi să-i prind, 
dar văd că-i ştiţi. 

IONAŞCU (lăsînd cortina să cadă): 
Listă neagră! Are zurbagiul o me- 
morie, că m-a speriat. Capul lui e 
plin de nume şi cifre ca o carte 
de telefon; i-a pus pe toți inova- 
torii, cică pe lista neagră. Văspun, 
e nebun, are o idee fixă: păpuşa! 
Nu se lasă, îi mai trebuie doar păr! 
(Exit. Piticescu trece față de cor- 
tină.) 

GHILIMECEA (îl ajunge din fugă): 
A telefonat Olguţa! Tovarășul ad- 
junct a spus de ieri să fie oprite 
toate Olguţele ! Obligatoriu şi ime- 
diat! Vine şi ea, chiar în seara 
asta, să-şi ia rămas bun, că mîine 
dimineață pleacă ! (Piticescu rămîne 
descumpănit, Ghilimecea se retrage 
de-a îndărătelea.) 

PITICESCU : Unde mergeam? (Își 
bate fruntea.) S-a defectat! Din 
cauza telefonului ! Mi-a ars dintr-o 
dată trei lămpi! (Bate fruntea.) Şi 
nu se găsesc în comerț! (Pleacă, 
scoțind carnetul.) 

BAȘCHIRACHE (pe urmele lui): Cio- 
mîrtane, nu scăpa directorul din 
vedere ! Vrea să meargă, pentru păr, 
la Piculi. Ciomîrtane, după el! (Trec 
amindoi față de cortină. Se „aprin- 
de“ ghereta. Piticescu, urmărit de 
Ciomîrtan, vine „dinăuntru“, băgind 
carnetul în buzunar. Acum, e în 
fața portarului.) 

PITICESCU : La atelierul unde-i Pi- 
cui există o ușiță prin dos, încu- 
iată. M-a trimis directorul să-ți 
cer cheia... 

PORTARUL (șederea l-a făcut lent): 
Îmi cereţi cheia ? 

PITICESCU : Da, cum ai ghicit? O 
cer. 

PORTARUL : Foarte bine! V-a spus 
tovarășul Başchirache ce individua- 
list e Picui ăsta ? seara rămîne sin- 
gur în atelier! 

PITICESCU : Rămine în atelier? Ce 
bandit! O fi făcînd inovaţii: mă 
strecor prin dos, să nu mă vadă, 
şi-l prind asupra faptului! Dar 
dă-mi cheia. 

CIOMÎRTAN :  Vorbiţi de  Picui? 
Treceam pe aici... Să știți că e a- 
cela care i le respingem. Că pro- 
iectează prea multe. 

PITICESCU : înţeleg, înţeleg, avem 
prea multe jucării. N-ai treabă? 


CIOMÎRTAN : Nu că avem multe, zic 
că se viră el în prea multe, adică 
domenii. Nu-i just ca unul să se 
priceapă la prea multe. Avem o te- 
matică, să mănînce fiecare o pîine. 
Nu munceşte serios. 

PITICESCU : Serios? L-ai urmărit să 
vezi ce face seara în atelier ? 

CIOMÎRTAN : Să ne pierdem nopțile 
ca să urmărim un fluieră-vînt ? 

PITICESCU : Eu mi le pierd. Să-i 

spun directorului ce face! 

CIOMIRTAN (îl reţine): Lăsaţi, am 
constatat eu. Asta-i muncă ? Într-o 
seară, mă apropii pe furiş şi ce 
văd ? (Sinistru.) Muzică ! 

PORTARUL: Nu ştim noi cine-i Pi- 
cui ? Ăsta, cînd lucrează, fluieră! 

CIOMÎRTAN : Păi aşa putem să fa- 
cem şi noi proiecte în serie! Ne de- 
lăsăm de sînul familiei, stăm serile 
în atelier şi fluierăm ! 

PITICESCU : Cum adică, fluieră? 
Nu-mi vine să cred. Chiar fluieră ? 

CIOMÎRTAN : Fluieră, e prins şi la 
Ghilimecea, în scris: fluieră! 

PITICESCU (ţipă): Fluieră!? Şi ce 
măsuri aţi luat? 

CIOMÎRTAN : Are proptele, noi am 
vrut, dar organizaţia... 

PITICESCU : L-ați lăsat să-și facă de 
cap! Ruşine! Ieşi afară! 

CIOMÎRTAN : Păi sîntem în curte. 

PITICESCU : Atunci intră înăuntru! 
Gata, nu ne mai ajutăm, mă fac 
rău ! Te spun directorului! (A scă- 
pat de el.) Cheiţa. La Picui. 

PORTARUL : Ştiţi, de cîte ori îl con- 
trolez la plecare, nimic! Suspect. 
Zic, ia să văd şi la venire! Şi ce 
credeți ? 

PITICESCU : Avea la el ba o pînză, 
ba vopsea... 

PORTARUL : Aduce materiale înăun- 
tru, dar pe unde le scoate afară? 

PITICESCU : Le ascunde în jucării! 
Pune vopseaua pe cîte o jucărie. 

PORTARUL : Păi merg în comerț, la 
copii. Ce interes ar avea? 

PITICESCU : Asta vrea să afle şi 
directorul. De asta Vrea Cheia ! 

PORTARUL: V-a dat dispoziție în 
scris ? 


PITICESCU (scriind): Oho! şi încă 
scrisă cu mîna lui! (Îi dă.) 

PORTARUL : Piticescu Gri-gore Lim- 
po... Limpo 

PITICESCU : “Îmi dai voie? (Ia hîr- 
tia, să-i citească.) 

PORTARUL : Valabil. (li dă cheia; 
Piticescu pleacă.) 

CIOMÎRTAN (apare, fioros): Mă, de 
ce laşi lumea să se plimbe? 

PORTARUL : Avea bon de la direc- 
tor. E secretarul lui. Napoleon! 
CIOMIRTAN : Un nebun ca el poa- 
te păcăli numai un prost ca tine! 
N-ai văzut ce ţipa la mine? Chiar 

el e directorul, mă! 

BAȘŞCHIRACHE (apare): Ce stai aici? 
Trebuie neapărat să aflăm dacă vor- 
beşte cu Picui despre păr. Ciomîr- 
tane, după el! 

CIOMÎRTAN : M-aş duce, nu mă tem, 
dar e nejust să ţipe la oameni. 
BAŞCHIRACHE : Tot eu să mă duc, 
eu să vă scap din toate! (Exzit.) 
CIOMÎRTAN : Nu de teamă, dar te 
demoralizează. De ce să ţipe aşa? 
(Exit, partea opusă.) Neisprăvitule, 

era chiar directorul ! 

PORTARUL (efort): Directorul? A- 
tunci e şi mai valabil. Sau nu, că 
era pentru secretar. Adică cel mic, 
cu barbă ? Ia să mai văd cum scrie... 
A luat şi bonul! Alo! (Fuge, cortina 
se ridică. Doar elemente, sugerind 
cîte ceva de tîmplărie, vopsitorie și 
atelier mecanic. Două „trepte“, cam 
de un metru înălțime, un fel de po- 
stament, acoperit cu o husă. Decorul 
impresionează prin spațiu larg și lu- 
mini, deocamdată discrete. Piticescu 
se ascunde. Picui se șterge pe miini, 
fluierind de zor, şi scoate husa. 


Apare un rind de pitici de lemn, 
mărişori cam de un metru. Pe treap- 
ta dindărăt,  Albe-ca-Zăpada. Fie- 
care rînd de păpuşi e traversat de 
vergele — la vedere — care le vor 
face să-şi mişte mîinile şi picioarele 
la unison. Datorită luminii, lemnul 
pare nevopsit.) 

PICUI : Dacă sînteți cumsecade, tăticu 
vă pune şi muzică! Ia să vedem. 
(Ritmic, le aplică piticilor cite trei 
lovituri cu un ciocănel de lemn ; su- 
nete diferite. Dă drumul la magne- 
tofon, ciocăneşte. Se insinuează o mu- 
zică veselă, percuţii care imită su- 
netul lemnului. Picui meştereşte la 
păpuși, ciocăneşte, „vopsește“, miş- 
cări de dans. Datorită luminii, colo- 
ritul prinde viață. Omul ridică bra- 
tele : păpuşile nu-i răspund. Minu- 
ind vergelele, face piticii să-și ridi- 
ce brațele în ritm. Treptat, păpușile 
îi vor da replica singure; posta- 
mentul înaintează spre rampă. Ge- 
sturi doar din mâini şi picioare: 
mecanică simplă, de lucru neanimat, 
cu înțepeniri provocate de pauzele 
în ritm ; contratimpi cu omul. Tablou 
de vreo două-trei minute, crescen- 
do, feeric și gingaș, dar nu profe- 
sional-coregrafic. Farmecul creației : 
din munca totuși grea a lui Picui, 

păpușile prind culoare și viață. Pe 
ultima „înțepenire“, Başchirache : in- 
tră prin partea opusă lui Piticescu, 
se uită în jur.) 

BAȘŞCHIRACHE : Picui, mi te-ai plins 
că ai un socru bolnăvicios. Eşti 
chemat acasă de urgenţă. A intrat 
în comă! 

PICUI: Ştiu. L-am înmormîntat de-o 
săptămină. 

BAŞCHIRACHE : Atunci altcineva. 
Vino iute la telefon. (Pleacă amiîn- 
doi. Piticescu iese din ascunzătoare. 
Apare personajul cu barbă.) 

PITICESCU : Ce faci aici ? i-am spus 
să nu circuli ! (Celălalt îi şoptește la 
ureche.) Nu te lasă să intri în birou? 
Cine ? 

PORTARUL: Alo, tovarășii! Bonul! 
Că era valabil doar pentru dînsul! 

PITICESCU : Atunci i-l dau diînsului. 

PORTARUL : Nu, mie; că era pentru 
cheie ! 

PITICESCU : Atunci îți dau cheia. (Îl 
expediază perplex. Ridică persona- 
jul în braţe, îl roteşte.) Nu ne lă- 
săm, bătrine ! Am început, începem! 


cC O R d I N A 


Făiniţă, încurcat in armătura unui joc de construcţii, Ghilimecea, scriind, Turturean, privind absent 
o păpușă (a lui Picui) și exclamind în răstimpuri „imposibil 1* 


FĂINIȚĂ : Am vîrît dreapta, să ţin 
piulița, am înşurubat cu stinga, cum 
scria în instrucţiuni, a mers foarte 
bine, dar mi-a rămas dreapta înșu- 
rubată... 

BAŞCHIRACHE (intră grăbit): Începe 
acum! L-am auzit cum striga că 
începe ! Picui n-a vrut să-mi zică 
nimic, a plecat, dar ăsta a trimis 
turismul după el şi o să-i ceară pro- 
iectul pentru maşina de păr. Noi 
însă... 

FĂINIȚĂ : Am făcut cum aţi vrut: 
mi-a rămas dreapta înşurubată. 
BAȘCHIRACHE : Nu mă întrerupe, 
lasă-ne cu șurubăria! Vă spun, a- 
vea aproape tot; acum, dacă are şi 
păr, își dă arama pe faţă ! Noi însă... 
GHILIMECEA : Arama, adică director. 
Dar atunci, cum rămîne cu cel mic ? 

pe cine să prind? 

BAȘCHIRACHE : Lasă-ne cu birocra- 
tia, nu-i vorba de cel mic! 

TURTUREAN : Ştiţi, imposibil! L-am 
pindit cînd vorbeau şi mi-a sunat 
subţire. Un om cu barbă să aibă o 
voce ca a copilului ? 

BAȘCHIRACHE : Lasă-ne cu vocea 
copilului, mereu vii cu mintea copil- 
lului, ţara arde şi baba se piaptănă ! 
Dacă are păr, vă spun, ne pune să 
naștem altă „Olguţă“, ne-a şi cerut 
culori ! Cum intră pe ușă, o să vrea 
să ne pună în mişcare! Noi... 

FĂINIŢĂ : Pe mine nu poate, că sînt 
cu mîna prinsă. 

BAȘCHIRACHE : Lăsaţi-mă odată să 
vă lămuresc, că acum intră ! E scoa- 


să, va să zică, din producţie, chiar 
de adjunct. Oameni cu suflet curat, 
dar miine, dacă vine un element cu 
o probă de păpușă care ia ochii co- 
piilor, tovarășii din conducere, cu 
sufletul lor curat de copil, o să se 
lase înșelaţi, o să se bucure, o s-o 
pună în plan şi, cu sufletul lor de 
copil, o să ne întrebe : Și tu ? Şi tu? 
De ce spuneai că mai chipeşă nu se 
poate ? 

GHILIMECEA (automat): Trebuie să 
fie cauzele prinse pe undeva. 

BAȘŞCHIRACHE : Cauzele obiective, 
asta zic, un raport : le colectăm, sa- 
lutăm oprirea Olguţelor, fundamen- 
tăm, semnăm. 

FĂINIŢȚĂ : Eu nu pot să semnez, mă 
scuzaţi, că-s cu mîna prinsă. 

BAȘŞCHIRACHE : Taci odată, nu a- 
cum, raportul o să dureze ! 

FĂINIȚĂ : Şi dacă, mă scuzațţi, iese 
proba şi ne întreabă cu sufletul cu- 
rat: Cine a semnat că e contra? 

GHILIMECEA : Chiar cine a semnat ? 
Eu n-am semnat. 

BAŞCHIRACHE : Făiniţă, căţeii! N-ai 
vrut să semnezi la control, şi le-a 
greşit muzicuţa ! Te spun : în loc să 
latre, miaună ! 

FĂINIŢĂ : M-am luat după alţii, ca 
acum. l-aţi spus că jocul e bun, îl 
montează Făiniţă ! Şi-am virit mina 
dreaptă şi... 

BAȘCHIRACHE : Făiniţă, nu semnezi? 
Cîinii miaună ! 

TURTUREAN (tresare; cu spatele): 
Imposibil. Ciinii nu miaună. Acest 

lucru trebuie să ne fie clar. Pisicile 
sînt acelea. 

BAȘŞCHIRACHE : Ai auzit? Făiniţă, 
am pus o întrebare! 

FĂINIŢĂ : ..înşurubată dreapta, şi 
cum intră pe uşă mă vede şi... 

CIOMÎRTAN (intră): Vine, vine. 

FĂINIŢĂ : Ah, şi stînga! ce dai buz- 
na? Acum şi stînga, și cum intră... 

BAŞCHIRACHE: Nu naştem păpuşa ! 
Uniţi. Nu vă lăsaţi puși în mișcare. 

PITICESCU : Vă aduc veşti care osă 
vă bucure! Directorul e alt om, e 
gata cu studiul. Miine avem aduna- 
re cu inovatorii şi evidenţiaţii. Tre- 
ce la acţiune! Vrea să facem o 
„Olguţă“ nostimă ! (Başchirache, me- 
reu, pe furiș, semne ironice.) 

BAŞCHIRACHE : Spuneţi-i că mai 
mnostimă decît aceasta nu se poate. 

PITICESCU : Interzisă de medici : face 
copiii să se uite chioriîș. 

CIOMÎRTAN : Se poate, dar altfel nu 
se poate. Noi ştim, noi am făcut-o, 
are şi părți pozitive: noi am mun- 
cit aici cu sudoare! 

BAȘCHIRACHE (pas înainte, patetic): 
Pentru această păpuşă pe care a- 
cum o dispreţuiți — pardon, o dis- 
preţuieşte — a curs sudoarea lui 
Ciomîrtan (citații se vor alinia), su- 
doarea lui Ghilimecea şi a lui Bili- 
boncea, sudoarea lui Turturean (îl 
trage pe acesta de minecă) şi chiar 
sudoarea mea (pas) şi a lui Făiniţă. 
(Numitul ruga să fie omis; se ali- 
niază cu joc cu tot.) 

PITICESCU : Ce frumos, ce inspirat ai 
vorbit ! M-ai emoţionat şi-o să spun 
adevărul. Acolo (ușa), poate nu e 
şeful pe care-l credeți. (Efect; Baş- 
chirache e biruitor.) Dar e stăpi- 
nul meu, de el țin seama toate pla- 
nurile (efect nou), mîine o să ajun- 
gă mare de tot — şi pentru el curge 
toată sudoarea mea ! Iar el vrea ju- 
cării bune. 

CIOMÎRTAN (dur): Spuneţi-i să nu 
fie dictator cu noi. 

PITICESCU : Să fie cu altcineva? 
Cu oamenii s-a sfătuit... 

IFĂINIŢĂ (şoptit): Ghilimeceo, iute, 
pune mîna, mi-am prins și stînga !] 

PITICESCU (în continuare, lui Cio- 
mârtan) : ...Miine are adunare. Pentru 
dumneata e plin de grijă, m-a şi 
criticat că prea te fac să transpiri: 
te ţii mereu după mine, eu alerg 
prin ateliere, şi-mi dau seama cîtă 
apă pierzi. Vrea să-ți dăm o mun- 
că mai solidă. Jocul ăsta nu-i prea 
complicat pentru părinţii copiilor ? 

GHILIMECEA (zguduit de întrebare) : 


A ! (Şi-a încurcat mîna.) 
PITICESCU : A prins-o! 
TURTUREAN : Părinţii? Nu-i edu- 

cativ pentru părinţi să se joace ei. 

PITICESCU : Ca să salveze viața co- 
piilor. Ce zici, tovarăşe Ciomîrtan, 
faci în vreo zece zile alt proiect de 
joc din acesta ? 

CIOMÎRTAN : Eu? 

PITICESCU : Extraordinar! Cum ai 
ghicit ? Chiar dumneata. 

CIOMÎRTAN : Păi, eu am de dat nişte 
îndrumări. 

PITICESCU : Mi le dai mie, bravo, 
şi te apuci de asta, imediat. Adică 
imediat ce-şi scot tovarășii mîinile. 
Sau acum : ia schița. 

CIOMÎRTAN : Nu-nţeleg. Dacăeu fac 
jucăriile, cine mai face obiecțiile ? 

VOCEA TERIBILĂ : Consfătuirea ! Oa- 
menii să facă propuneri, critici (Cio- 
mîrtan exit) şi mai ales... (O clipă, 
zgomot de bandă.) 

GHILIMECEA (lui Făiniță): Ai auzit ? 
A sosit, vino să-l trec prezent. 
(Prinşi în armătură, merg amindoi 
la condică.) : 

PITICESCU : A adus magnetofon, osă 
înregistreze toate propunerile. Şi o 
să îmbrăcăm păpuşa ca pe asta a 
lui Picui: în culori vesele. 

BAŞCHIRACHE (încă aliniat cu Tur- 
turean): Nu se poate. Pinza ei e 
de-acasă. Vrem şi noi pinză zglobie, 
dar o cumpărăm ca deşeuri. 

PITICESCU (pași mari): Să cumpă- 
răm doar deşeuri zglobii. 

BAŞCHIRACHE : Nu se poate pe ale- 
se. Toate! Altfel le vinde la D.A.C. 

PITICESCU : Cumpărăm toate şi, care 
nu-s zglobii, le punem noi în sac şi 
le vindem noi la D.A.C.! 

BAȘCHIRACHE : Ar fi simplu, dar pe 
răspunderea cui ? 

PITICESCU : Pe răspunderea cui l-aţi 
respins pe Picui ? Păpuşa... 

BAȘŞCHIRACHE : Pardon, dacă-i vor- 
ba de răspundere, să fim precişi: 
noi n-am respins, noi n-am aprobat, 
noi doar am amînat ! 

PITICESCU : Ba trebuia să respingeți, 
urîta ! Nu pe a lui Picui. Păpuşa de 
mîine o să moștenească multe de la 
ea! O să întrebăm colectivul şi co- 
piii şi părinţii! şi o facem fără nici 
o amînare!!  (Başchirache, sfîrşit, 
il lansează pe Turturean. Scena e 
jucată cu glasuri ridicate, o dramă: 
comedia a rămas într-un contrapunct 
mut : arabescurile luptei lui Făini- 
ță-Ghilimecea pentru a se elibera. 
Turturean aleargă mereu după Piti- 


cescu — care circulă cu păpuşa la 
el — şi o acuză îndurerat.) 

TURTUREAN : E adultă!! O păpușă 
trebuie să fie copilă ! nicidecum a- 
dultă! E vătămător pentru mintea 
copilului să posede păpuși în etate! 
Această păpuşă, la vîrsta ei, ar putea 
să-i fie mamă ! 

PITICESCU : E groaznic ! ! fetiţa o s-o 
alăpteze pe maică-sa ! 

TURTUREAN : Imposibil, n-are lapte! 
fiind copilă ! Dar în sufletul copi- 
lului, păpuşa va  concura-o pe 
mama lui. 

PITICESCU : Mama! Mintea fetiţei 
şi-ar îngriji mama — şi ca să nu 
poată s-o primenească, i-aţi pus o 
rochiță care nu se poate scoate! 

BAȘŞCHIRACHE : Nu se poate pentru 
că n-avem năsturaşi de păpuşele. 

PITICESCU : Și cum de se poate la 
păpuşa lui Picui? (Trage de fundă 
și dezbracă brusc păpuşa. Tresărind 
în fața celuloidului nud, Turturean 
își fereşte privirile. Piticescu conti- 
nuă cursa.) 

TURTUREAN : Dacă-mi permiteţi, pen- 
tru mintea fetiţei e dăunător să afle 
că cineva se poate dezbrăca atît de 
repede. 

PITICESCU : Năsturaşii, asta e toată 
pedagogia dumitale! Năsturașii, ca- 
napeaua, obiectuțele! Dacă n-are- 
xista năsturaşii, mintea copilului du- 
mitale s-ar descheia de sus pînă 
jos ! 

(TURTUREAN : 
copil.) 

PITICESCU (în plin clocot; iute, dar 
parcă ar mușca fiecare silabă): 
Năsturașii și nu munculița, nu jocu- 
şoarele, nu ce să facă, numai ce să 
nu facă! Cum să nu afle, şi nu cum 
să judece! predici și mătănii în si- 
rop de cuvințele despre năsucuri cu- 
rățele ! să punem jucărele urîţele în 
miînuţele lor mititele și să-i cîrpim 
cînd se pling de ele ; şi ca să-i ferim 
de orice rele, să le închidem lăbu- 
tele în cursa asta de şoareci, ghilo- 
tina asta de degete ! 

FĂINIŢĂ (se zbate): Imediat ne des- 
facem !!! 

PITICESCU : Şi urîțenia ? Mintea co- 
pilului va creşte şi se va întreba 
pînă la adinci bătrineţi (arată): 
ăsta-i păr ? 

RAȘŞCHIRACHE : N-avem păr. (Ritmul 
s-a accelerat.) 

PITICESCU : Dar cap n-avem? Cum 
de i-ați pus ochii ăştia ? 

BAȘŞCHIRACHE : N-avem ochi. 


Imposibil, eu n-am 


GHILIMECEA : Există! e prinsă: 
n-avem ochi şi n-avem păr. 

PITICESCU : Dar gură n-aţi avut? 

BAŞCHIRACHE : De gură n-am dus 
lipsă, că se face cu pensula. Asta 
ţine de Biliboncea, vi-l trimit, că el 
e şi cu gura. (Semne; înfrînt, exit.) 

PITICESCU (calmat): 'Tovarăşe Tur- 
turean, ajută-mă, citeşte nişte tex- 
te. Cele aprobate de mintea copilu- 
lui le pui de-o parte, le văd eu pe 
urmă ; însă cele respinse, mi le dai 
de urgenţă. 

TURTUREAN : N-avem. Ce texte? 

PITICESCU : Pentru teatru de pă- 
puşi. 

TURTUREAN : De unde? 

PITICESCU : Bibliotecă ! Librărie ! Co- 
mitetul pentru Artă ! 

TURTUREAN (inert) : Ce număr dete- 
lefon are? 

PITICESCU : Scrie aici tot, vîri dege- 
tul în disc. (Turturean pleacă, cioc- 
nindu-se de Biliboncea.) 

BILIBONCEA : Mi-a spus Başchira- 
che de păr: n-avem mașină. 

PITICESCU : Să adaptăm una de alt 
tip. 

BILIBONCEA : N-avem cadre. 

TURTUREAN (reintors): N-am fisă... 
Pentru telefonul public, că centra- 
la... (Piticescu i-a dat o fisă, expe- 
diindu-l.) 

PITICESCU : De ce nu facem păpuși 
ieftine, fără păr, de mînuit ? 

BILIBONCEA : N-avem tradiţii. (Piti- 
cescu miînuieşte o păpușă.) 

PITICESCU : N-avem? (li pune pe 
mână o păpușă.) 

BILIBONCEA (mîna paralizată) : N-au 
părinţii, n-au nici decor. 

PITICESCU : Facem! facem cutia 
decor. 

BILIBONCEA : N-avem texte. 

TURTUREAN : N-am fisă. Aceea... 
am greșit au 


PITICESCU (i-a lui Bilibon- 
cea): Texte! i „lee avem ? 
BILIBONCEA : edem hîrtie, n-avem 


tipografie. 
TURTUREAN : N-am fisă. Am prins 
centrala, dar interiorul... 
PITICESCU (golit): N-aveţi o fisă? 
Hei, fraţii siamezi ! 

GHILIMECEA (lui Turturean): Port 
banii pe dreapta, ajută-mă puţin. 
PITICESCU : N-aveţi fisă, n-aveţi con- 

diții, n-aveţi nimic! 
BILIBONCEA : Vom prezenta un ra- 
port, avem cauze obiective. 
PITICESCU : Vă privește. Mie să-mi 
prezentaţi culorile noi! 

BILIBONCEA : Cum, nu vi le-a dat 
Başchirache ? Vi-l trimit. (Exit.) 
PITICESCU : Ce faci, tovarăşul Tur- 
turean, tot pe drum? (Cei trei, 
prinşi, umblă în nădejdea că se vor 
desface.) Vezi ce educativ e un pic 
de efort ? Altfel, apar pe lume oa- 

meni care fluieră ! 

PICUI (din prag): De mine vorbiţi ? 
M-aţi chemat, dar să ştiţi că nu mai 
sînt bun de ședințe: m-au scos din 
comisie. 

PITICESCU : Bine ţi-au făcut, că am 
treabă cu dumneata. Două sarcini. 
PICUI: Spuneţi-o pe a doua; prima 
o ştiu eu... Să vă scap... adică, par- 
don, să-i demontez pe dumnealor. 
VOCEA TERIBILĂ : Cu jucăriile nu 
ne putem juca! (Cei trei, cu ar- 
mătură cu tot, pleacă precipitat.) 
PICUI (încîntat) : Ce sunet! Să juri 
că-i voce! Bu n-am decît un Tesla. 
PITICESCU : Ca al meu! Numai că 
eu i-am schimbat difuzorul... Mai 

tare!!! 


VOCEA TUNĂTOARE : Dar voi, ce-aţi 
făcut ? 

PICUI (în extaz): M-a topit! Şi ce 
clar ia sunetele înalte ! Sinteţi direc- 
torul, nu? De ce vă pierdeţi vre- 
mea cu ăştia ? 

PITICESCU : Cîteva zile am studiat și 
eu terenul. A? Sau era mai binesă 
te fi chemat pe dumneata la toate 
şedinţele ? 

PICUI (scărpinindu-se sub  băscuță): 
Care-i a doua ? Sarcina... 

PITICESCU (ia păpuşa de miînuit și 
imită): N-avem păr! (Picui înțepe- 
nește, pradă unei mari emoții. Piti- 
cescu îi pune pe mînă cealaltă pă- 
puşă.) N-avem maşină de implantat 
părul... Ei? 

PICUI (obidă ; îi tremură buza): Pro- 
iectul ! Aţi aflat ? 

PĂPUŞA LUI PITICESCU : Am aflat. 

PICUI (neîncrezător): Ştiţi că mi-a 
fost respins, adică aminat ? 

PĂPUŞA : Ştim că tăticu Picui, cînd 
a dat de balaur, s-a tras îndărăt. 
Dar căluţul (se scutură) s-a scuturat 
şi a prins a grăi: Stăpîne, nu te te- 
me de balaur! Există pe lume ma- 
şini mari-mari, mai moderne, dar o 
să muncim, n-avea grijă!.. Ei? 

PICUI (emoție ; cucerit, începe să vor- 
bească și el prin păpușă) : Cînd-cînd- 
cînd începem, cînd ? 

PĂPUŞA : Adu-mi proiectul, stăpîne, 
şi zburăm să vedem maşina veche! 

PĂPUŞA LUI PICUI (salut militar): 
Să trăiţi, îl aduc! (Păpușile își dau 
mina.) Să mi-l daţi pe Grigorescu. 


PITICESCU  (despăpușizat): A, nu! 
Ochii din cap! El şi cu inginerul 
Ioanid îmi rezolvă cu fabrica de 
plastice chestia ochilor. Îți formezi 
un colectiv. Ştii ceva ? (Încuie ușa.) 
Poţi să vii !... Dă-mi voie să-ți pre 
zint un colaborator foarte priceput 
la tehnică, zău! (E micul personaj.) 
'Tovarăşul Picui, inovator. Poţi să 
vorbeşti. 

PERSONAJUL (pe vocea pușştiului): 
Îmi pare bine. (Picui, uluit, scapă 
păpuşa. Dind mîna, examinează mî- 
na puştiului.) 

PITICESCU : Directore, de mîine jos 
barba ! Şi titlul, că-l iau eu! Vii 
aici oficial, da' să nu te prind că 
lipseşti de la școală ! Eşti într-un co- 
lectiv cu tovarăşul, o adaptare. 

PUȘTIUL : Mă face coautor? 

PITICESCU : Măi, de ce ești tu mate- 
rialist ? 

PUȘTIUL : Nu zic de bani, dar daţi-mi 
materie primă, că mi-au explodat 
trei rachete, uite! (Un semn pe 
frunte.) 

PICUI (puştiului) : Tovarăşu’ şef, ca 
să văd maşina asta, aş da și bani din 
buzunar ! ajut şi la rachetă! 

PITICESCU (sever): Fără bani ; pla- 
ta în rachete! Aştept proiectul. 

PICUI (prin păpuşă): Zbor! Lăsa- 
tți-mă amintire pentru tăticu! Vă 
face el alta. E o zi mare pentru el! 
(Exit, Piticescu încuie.) 

PUŞTIUL (aduce de alături scheme, 
jucării, le aşază): Bine c-ai pornit 
atacul. Munca asta de şef. începuse 
să mă obosească. Am teză mîine di- 
mineață. 

PITICESCU : Mi-ai lăsat calculele ? 
Ieri ai făcut trei greşeli ! 

PUŞTIUL : Să vezi cîte fac ei! Nu 
că-mi apăr invenţia... Şi la cățelul 
ăsta — Făiniță răspundea — au gre- 
şit muzicuţa : miaună! 

PITICESCU : Nu zău? (Se convinge, 
dar rămîne cu ochii în gol.) 

PUŞTIUL (se tot opreşte studiindu-l 
pe furiș, grav): Necăjit ? 

PITICESCU (în gol): 'Ţi-am spus să 
nu te mai amesteci. 

PUȘTIUL : Te-ai sfătuit cu secretarul 
de partid ? 

PITICESCU (mecanic) : Pentru Olgu- 
ta? Sigur. 

PUȘTIUL : Nu pentru proiect. Pentru 


fată. 

PITICESCU (rîde fără voie): De ce 
să mă sfătuiesc ? 

PUȘTIUL : Ascultă-mă pe mine. Secre- 
tarii dau sfaturi foarte bune în dra- 
goste. Am văzut eu, în filme, în pie- 

se: la producţie nu-i arată prea 
mult, dar în dragoste vin şi dau 
mereu sfaturi foarte bune. Într-un 
film, tot așa, un băiat erala pămînt 
— tot o fată — pînă vine secretarul 
— era de U.T.M. bun actor — îi 
pune mîna pe umăr şi îi spune... 
(Pauză.) 

PITICESCU (cointeresat) : Ce îi spune? 

PUȘTIUL.: Am uitat ce i-a spus, dar 
era foarte interesant. Oricum, nu te 
necăji, se mai găsesc destule, las-o 
să-şi ia valea. 

PITICESCU : i-am spus să nu mai 
vorbeşti vulgar ! Auzi expresie, va- 
lea! Ce faci?!  (Puștiul îşi scoate 
ochelarii etc.) 

PUŞTIUL : Am teză, mă grăbesc. Cînd 
plec ca şef, mă întîrzie portarul, 
să-mi arate ce vigilent e. Dar așa, 
îmi dă un picior undeva, şi gata! 
(Exit. Bătăi în uşă. Piticescu se 
piaptănă, descuie.) 

FĂINIȚĂ : Mă scuzaţi, sînt liber ! (A- 
rată mîinile.) 

PITICESCU : Nu ştii... era vorba că 
vine tovarăşa Olguţa. 

FĂINIȚĂ : Mă scuzaţi, cred că mai e 
la minister. 

PITICESCU : Şi de ce să te scuz? 

FĂINIȚĂ : Pentru că, mă scuzaţi, își 
face formele de plecare. 

PITICESCU : Şi de ce să te scuz pe 
dumneata pentru formele ei? 

FĂINIȚĂ : Pentru că... (Trist.) Aveţi 
dreptate, tovarășe director. 

PITICESCU : Şi cine ţi-a spus că sînt 
director ? 

FĂINIŢĂ : Mă scuzaţi, aţi procedat 
bine. Acum, să ştiţi, se face un ra- 
port ! Eu fundamentez, că mă obli- 
gă ei, dar nu semnez. 

PITICESCU : Va să zică, eşti de pă- 
rerea mea ? 

FĂINIŢĂ : Întotdeauna, tovarăşe di- 
rector. (A văzut cîinele de pemasă; 
vrea să-l ascundă. Contramiscări, Pi- 
ticescu.) 

PITICESCU : Nu-mi place. De ce să 
fii tot timpul de părerea mea? De 
acum încolo, zilnic între 12 şi 2 să 
ai părerile dumitale ! 

FĂINIŢĂ : Între 12 şi 2? Scuzaţi, de 
ce tocmai între 12 şi 2? 

PITICESCU : Dacă-ţi convin alte ore, 
să-mi spui deschis. 

FĂINIȚĂ (e gata să dea în plins): Mie 
îmi convine, vă rog să mă scuzaţi, 
să fiu mereu de părerea dumnea- 
voastră. 

PITICESCU : Şi de cə crezi tu că-ţi 
convine asta, măi Făiniţă ? 


FĂINIŢĂ : Pentru că dumneavoastră 
aveţi întotdeauna dreptate. 

PITICESCU : Şi dacă greşesc şi eu 
odată, cine să-mi atragă atenţia ? 

FĂINIŢĂ : Tovarășul Ionașcu, că are 
leafă mai mare. Eu, mă scuzaţi, nu 
pot să vă feresc de greşeli, că am 
leafă mai mică. 

PITICESCU : Mă, da' un pic de mun- 
că voluntară tu nu faci ? 

FĂINIŢĂ : Fac, dar nu între 12 şi 2, 
că-s ore de producție. 

PITICESCU : Şi dacă-ţi dau spor de 
leafă ca să ai păreri proprii ? 

FĂINIŢĂ : Nu ţine. Pentru cîteva sute, 
să am viaţă agitată? 

PITICESCU : Dacă n-ai păreri pe tri- 
mestrul în curs, îţi tai prima. 

FĂINIŢĂ (uman): 'Tovarăşe, de ce 
vreţi dumneavoastră ca toți oame- 
nii să fie eroi deştepţi şi îndrăzneţi? 
De ce mă persecutați ? 

PITICESCU : Vreau să ai plăcere de 
viaţă, să lucrezi cu plăcere. 

FĂINIŢĂ : Mare plăcere, da-ți vine 
citeodată, mă scuzaţi, să-ţi iei lu- 
mea-n cap. (Ține cățelul la spate.) 

PITICESCU : Pentru cănu vrei să fii 
om, Făiniţă. Viaţă-i asta? La servi- 
ciu te laşi terorizat de Başchirache, 
de mine, de toţi, și cînd ajungi a- 
casă te ia în primire nevasta. Cînd 
mai eşti dumneata om? Între ser- 
viciu şi casă, jumate de oră pe zi, 
cînd poţi să ridici glasul la taxatoa- 
re, pe linia tramvaiului 7. 

FĂINIŢĂ (frămîntat) : Mă scuzaţi, eu 
merg cu 24. 

PITICESCU : Latră ? Stai, nu răspun- 
de. (Vorbind, îi dă ocolul; Făiniţă 
fereşte mereu spatele.) Dacă tot te 
zbaţi şi faci ce-ţi cere fiecare, mă- 
car... Uite, te visez cum dai un răs- 
puns curajos şi demn. Am dat dis- 
poziţie să latre. Latră ? 

FĂINIŢĂ : Latră, tovarăşe director. 

PITICESCU : S-auzim. (Făinițţă se ră- 
suceşte, „apasă“; latră el, timid, 
nenorocit.) Tenor. Dă-l... Din mina 
mea parcă sună altfel. 

FĂINIŢĂ : Vi se pare, mă scuzațţi. 

PITICESCU : Cum latră cîinii? Făi- 
niță, am pus o întrebare! 

FĂINIŢȚĂ (un mieunat pe text de): 
Haaau, haaau... 

PITICESCU : Şi atunci, cum miaună 
pisicile ? 

FĂINIŢĂ  (plagiind cîinii): Miau- 
miau-miau ! 

PITICESCU : Cînd te punea Bașchi- 
rache să faci ca ursul, erai în for- 
mă. Făiniţă, fac o secţie „animale“, 
o să fii şef. Leafa crește, nici mă- 

car nu te pun să semnezi ceva — 
dar pentru animale trebuie să fii 
calificat, să ştii măcar să latri ! 

FĂINIŢĂ (jenat) : Hau, hau. 

PITICESCU : Nu e rău. Dar trebuie 
să fii mai demn! Şi mai curajos. 

FĂINIȚŢĂ (speriat): Mai curajos ? 

PITICESCU : Nu te speria, nu-ți cer 
păreri sau critici. E vorba numai de 
lătrat. Frumos, dar prea de căţel. 
Trebuie să te simţi dulău. 

FĂINIȚĂ (covirșit) : Chiar dulău ? Nu 
se poate măcar şpiț ? 

PITICESCU (solemn) : Făiniţă, de azi 
devii dulău. (Hipnotic, la spatele lui.) 
Eşti fioros, ai colţi mari, brr, ce 
dulău ! (Făiniță „se umflă“.) Te exer- 
sezi zilnic, auzi ? Şi vii la control! 
Chiar cu mine ești dulău! ` 

FĂINIŢĂ (dezumflindu-se) : N-o să vă 
supăraţi ? (Sună telefonul.) 

PITICESCU : Da. A venit? Mulţu- 
mesc. (Închide ; exaltat.) Bravo, fra- 
te Făiniţă, îmi placi ! Uite, simt cum 
îţi cresc colții ! Hai la poartă, ia să 
mai vedem. (Exeunt, lătrat îndepăr- 
tat.) 

CIOMÎRTAN (intrînd pe cealaltă ușă; 
conspirator): Auzi? Se latră! Te 
pomenești c-a pus cîini la locul de 
producţie ! 

BAŞCHIRACHE : Mai iute, că vine 
fata ! (Caută. Sint întrerupți de in- 
trarea Olguţei.) 

OLGUȚŢA (se uită cu regret la jucă- 
rii): Vreau să fiu corectă, să-mi iau 
bun rămas de la fiecare. Nu-i aici ? 

BAȘCHIRACHE : Asta să nu fie ? Ziua 
şi noaptea : ne-a cocoşat! (Exeunt.) 

PITICESCU (în fugă): Am fost la 
poartă... Ce-am auzit? Pleci ? 

OLGUȚŢA (mîndră): La nivel înalt, 
găseşti înțelegere! Plec! Despre 
monştri ai aflat, nu? Să-i spui di- 
rectorului dumitale ! 

PITICESCU : Ştie. Producția era o- 
prită ; proiectul însă continuă ! 

OLGUȚA : Asta e tot ce ai să-mi spui ? 

PITICESCU (curaj): Dacă îţi iei va- 
lea, rămas bun ! (O sărută pe obraz.) 

OLGUȚA (emoție): Ce faci? 

PITICESCU (cam zăpăcit): Cum adi- 
că, ce fac? (Celălalt obraz.) 

OLGUȚŢA : Nu înțeleg ce faci. 

PITICESCU (intimidat): Mi-e greu 
să-ți explic. (Sărut.) La noi în fa- 
milie, cînd ne luăm rămas bun.. 

OLGUȚA (revenindu-și) : Ia nu mai 
duce cu mine atita viață de familie! 
Să duci cu oamenii cărora le-ai spus 
cine eşti. 

PITICESCU : Începusem să-ți spun, 
cînd ai strigat că nu vrei să... 


OLGUȚŢA : Nu vreau să aud nimic. 
Eşti un, un... Provizoriule! 

PITICESCU : Numai ca funcţie, zău! 
Altfel, definitiv, de cînd pe cori- 
dor, în rochia aceea albastră... 

OLGUȚŢA (cu o lacrimă): Nu aud ni- 
mic ! Verde. 

PITICESCU : În rochia verde. (Brusc.) 
O să protestez la ministru! 

OLGUȚA : Are dreptate! Mi-a ex- 
plicat de ce nu dă transferuri... 

PITICESCU (revoltat): Şi atunci, de 
ce face excepţii ? 

OLGUȚA (mirată): Nu face. Nu-mi 
dă. 

PITICESCU (consumat): Va să zică, 
nu mai pleci! 

OLGUȚŢA : Cum să nu! A promis. 
Cum se lămureşte aici situaţia, pri- 
mul transfer e al meu. 

PITICESCU (ușurat): Pìnă atunci, ră- 
mii, provizoriu. 

OLGUȚA : A, nu, tocmai că mă fe- 
resc de... provizoriu. M-a trimis în 
schimb de experiență la Oradea. 

PITICESCU (automat, deget la frunte): 
Bucureşti-Oradea, 649 de kilometri. 
Să-mi facă asta un ministru! 

OLGUȚA : Dumneata eşti cel cu me- 
morie de elefant, nu ? Era curios să 
ştie dacă ţii minte cum a procedat 
Navoleon înaintea campaniei din 
Italia. 

PITICESCU (calmat): Mda, are drep- 
tate. Este. 

OLGUȚŢA : Ce-a făcut în Italia ? 

PITICESCU : Secret militar. Dar O- 
radea ? ! Nu-s fabrici şi la Ploieşti? 

OLGUȚA (pleacă brusc) : Scoate-ţi din 
minte mersul trenurilor! Că la în- 
toarcere, oricum, nu mă vezi decit 
cu transferul în mînă! 

PITICESCU (urmind-o): Dai bir cu 
fugitii! La 649 de kilometri! 

CIOMÎRTAN (reapare): Nici la mi- 
nister ? S-au sărutat... Atunci la ra- 
ion ! 

BAŞCHIRACHE : Raionu-i cu princi- 
pii : la bun rămas poate că aprobă. 

CIOMÎRTAN : Dacă-i principiu, tre- 
buia să se sărute şi cu noi! 

BAŞCHIRACHE (caută o păpușă, o 
ascunde): Am aprobat vreo urită ? 
s-o arate! Noi, supunere oarbă: el 
să răspundă ! 

PITICESCU (revenind): Se naște mai 
greu ca un om? Porţi o păpuşă în 
pîntece ? 

BAȘCHIRACHE (lepădind-o) : Distrat, 
preocupat. (Ciomiîrtan exit.) 

PITICESCU : De două zile aştept nişte 
propuneri. 

BAȘŞCHIRACHE : Culoarea. Nu v-a 
spus Biliboncea ? Păpuşa de mîine: 
băița, rochița, fundiţa. Vă ascult 
orbește. Ce propunere aveţi ? 

PITICESCU : Eu v-am cerut vouă. Nu 
vă bateți puţin capul ? 

BAŞCHIRACHE : Ni-l batem, tovarăşe, 
cu sudoare. 

PITICESCU : Și? Rezultatul. Şi? 

BAȘCHIRACHE : Şi ce culori pro- 
puneţi ? 

PITICESCU : Mă sileşti, ai ? Atunci 
căluţul se scutură şi prinse a grăi: 
Stăpîne, nu mă hrăni cu nu se poate, 
că n-are calorii. Priveşte,  stăpi- 
ne, ţara asta de basm e pli- 
nă de culori: cîmpiile sînt se- 
mănate cu curcubee, păunii au cu- 
lori în coadă şi oamenii au creieri 
în cap, natura întreagă răcneşte că 
se poate, în fiecare trimestru zîna 
muncă ne arată că s-a putut și se 


poate : floricele pe cîmpii, hai să le- 


adunăm, copii !... Ei? 

BAȘCHIRACHE : Ce culoare să pu- 
nem? S-o luăm sistematic: băița ? 
rochița ? fundița ? pantofioraşii ? Ci- 
ne răspunde ? 

PITICESCU (parcă învins): Eu. 

BAŞCHIRACHE (victorios): Şi atunci, 
cum rămîne ? 

PITICESCU (morfolind cuvintele esen- 
țiale) : În chestiunea rochiei, băiței 
şi fundiței, trebuie o culoare ceva 
mai şlișmirmu care să realizeze — 
şi asta s-o rețineți obligator — să 
reuşească prin jlojgrîirea unei mari, 
unei perfecte jlijglujm şi nu cumva 
să spui că eşti de altă părere! 

BAŞCHIRACHE : Nu, perfect, tocmai 
asta-i şi părerea mea. Așadar... 

PITICESCU : E simplu. Pantofii îi 
şlişlibrum în așa fel încît să blij- 
bigaţi culoarea din toate punctele de 
vedere — chiar poţi să notezi asta, 
din toate punctele de vedere! 

BAȘŞCHIRACHE (urechea „scrintită“): 
Cum aţi zis ? Culoarea. 

PITICESCU : Culoarea la care spui că 
tocmai te-ai gindit! 

BAȘŞCHIRACHE : Mă bucură să aud 
cum îmi rostiţi gîndul! O dată! 

PITICESCU : O culoare — cum spu- 
neam — (urechea îl pindeşte) mare 
răspundere ! dumneata la ce culoa- 
re te gîndeai ? 

BAȘŞCHIRACHE : Ca dumneavoastră. 
O culoare... îmi stă pe limbă. 

PITICESCU : O culoare... extraordi- 
nar, îmi stă și mie. 

BAȘCHIRACHE : O culoare... [PITI- 
CESCU (odată cu el): Jglijgliglie !] 


PITICESCU : Şi pentru orice altă cu- 
loare, moarte de om. (Ezit.) 

GHILIMECEA (intrînd) : lar ne-a a- 
pucat seara. Ei, a spus? 

BAȘŞCHIRACHE : Te cred! Ce, să răs- 
pund eu? Nu i-a mers! 

VOCEA TERIBILĂ : Floricelepe cîm- 
pii. Mişcaţi-vă, copii ! 

BAȘCHIRACHE : Băița o faceţi de 
culoare (n-are dezteritatea lui Pi- 
ticescu) bîrbîrbîr, iar cutiuța (caz- 
nă inutilă) zbang zbang. 

GHILIMECEA (sincer nedumerit) : 
culori sînt astea ? 

BAȘCHIRACHE : Ţi-am spus; nu mă 
enerva. Dacă nu transmiţi mai de- 
parte, înseamnă că eşti contra liniei 
directorului ! 

GHILIMECEA : Transmit! dar am ui- 
tat cum le-aţi spus, am uitat! 

BAȘCHIRACHE : Păi, notează-ţi ! Băi- 
ţa o facem de culoare (își suflă na- 
sul; Ghilimecea, pas îndărăt), iar 
cutiuța... 

GHILIMECEA (apropiindu-se iar): Cu- 
tiuţa ? 

BAȘCHIRACHE : Cutiuţa mai des- 
chisă. 

GHILIMECEA : Mai deschisă ? 

BAȘŞCHIRACHE : Aceeași culoare, dar 
mai deschisă. 

GHILIMECEA : N-ar fi mai bine să-l 
mai întrebaţi o dată ? 

BAȘŞCHIRACHE : L-am întrebat de 
șapte ori. A opta, explodează. 

MEŞTERUL MIHUȚ (reținindu-l în 
uşă; vorbeşte tare, apăsat): Te cău- 
tam. E, a aprobat directoru' propu- 
nerile mele ? 

BAȘCHIRACHE (plecînd):  Ghilime- 
cea, transmite-i ! Mobilizator. 

GHILIMECEA : Mihuţ, să vopseşti fru- 
mos, că-i moartea pe noi! 

MIHUȚŢ : Cu moartea m-oi descurca 
eu, mie de culori să-mi spui. 

GHILIMECEA : Vrea o singură culoa- 
re, la toate. 

MIHUȚ : Nu se poate, e monoton ! Voi 
nu i-aţi spus? Ce culoare? 

GHILIMECEA (își şterge nasul): Dar 
mai deschisă. 

MIHUȚ : Mai deschisă ce? 

GHILIMECEA : Cum ai auzit. 

MIHUȚ : Am auzit că ţi-ai suflat 
nasul. 

GHILIMECEA : Te-ai obrăznicit. Am 
guturai ! (Ia un hap.) 

MIHUȚŢ : Vă băgaţi şapte pe fir! Eu 
îl întreb direct. 

GHILIMECEA : Se întîmplă o nenoro- 
cire! Omule, te distrugi. (Mihuţ dă 
din umeri, bate, Ghilimecea fuge, 
Piticescu deschide.) 

MIHUȚ : Tovarăşu' director, cum ră- 
mîne cu culorile alea ? 

PITICESCU : De două zile nimeni nu 
propune nimic. Ce propui ? 

MIHUȚ: Eu am propus! Două va- 
riante ! Noroc că am coăpii! 

PITICESCU (le cercetează, iar pe furiș 
şi pe autor): Asta, da, bun! Asta 
lasă-mi-o, mă mai gîndesc. Costul 
nu creşte ? 

MIHUȚ : Nu. (Scoate o hîrtie.) Cal- 
culul. 

PITICESCU  (şiret):  Răspunzi cu 
capul ? 

MIHUȚŢ (umbră de zîmbet): Mai rău: 
cu punga. 

PITICESCU : Dumneata eşti meşterul 
Mihuţ, nu ? 

MIHUȚ : Cal breaz. V-a spus ingine- 
rul Ioanid de mine? 

PITICESCU : Mihuţ, avem nevoie de 
ochi ca ochii din cap! Ciîţiva fac 
un raport, să ne scoată ochii cu cau- 
ze obiective... 

MIHUȚ : Şi noi în timpul ăsta scoa- 
tem ochi! O să iasă niște ochi! 
PITICESCU : Aş vrea... să aibă ochii 

tovarăşei, o cunoşti, Olguţa. 

MIHU : Merită, săraca. După ce i-a 
purtat numele pocitania asta. 

PITICESCU : Nu. Noi nu sîntem socie- 
tate de despăgubiri. Stăpîne, noi 
vrem frumosul; așa că, pentru că... 
şi ea are, zău, tovarășe, niște ochi 
foarte, foarte frumoşi. (Luminile se 
sting lent, ca un final discret.) 

PITICESCU (trage perdelele ferestrei; 
lumină slabă): Ce-i asta ? 

MIHUȚ : Ai noștri, revizie. 

PICUI (vijelios și încărcat) : Am adus! 
Proiectul !! (Muzica din actul II. 
Crescendo.) Capetele pentru mode- 
le, părul, schiţele, totul! 

PITICESCU : Mergem chiar acum în 
hală ! (Se duce la dulap.) 

UN MOTOCICLIST : Am fost cu to- 
varășul inginer în comuna aceea... 
INGINERUL : Aţi avut dreptate; ju- 
cării folclorice excelente. (Le pune 
pe masă, în vreme ce Piticescu îm- 
bracă un halat de lucru, privindu-le.) 
Vă aşteptăm cu toţii în curte! (Exit.) 
PICUI (vinovat): În curte... Iau doar 
oamenii pe care mi-i daţi, dar unii au 
cam aflat, vor să fie de față la pri- 
ma discuţie şi ne aşteaptă în curte 

şi — au venit cam mulţi. 

PITICESCU (se uită: emoție): Ce de 
oameni ! (Va rămine așa, în nimbul 
ferestrei, cu spatele la ceilalți.) 

PICUI : Ce-i cu el? 

MIHUȚ : Olguţa. A plecat. 


PITICESCU (subit ; crainic): În pri- 
măvara anului 1796, republica ieșită 
din revoluţie îl pune pe tînărul Bo- 
naparte la comanda trupelor din Ita- 
lia. (Pe fundalul muzical, discret, 
trompetă militară.) După numai două 
zile alături de femeia iubită, genera- 
lul îşi ia rămas bun și (zgomot de 
copite) pleacă la datorie. 

MIHUȚ : E simpatic foc. Am dat lo- 
vitura ! Generalul jucăriilor. 

PICUI: Să-l vedem la tehnică. (Făi- 
niță aduce un căţel, îl tot apasă — 
latră ! — aşteptind timid să rețină 
atenția lui Piticescu.) 

PITICESCU : Citeva zile mai apoi, 
dintr-un balcon (urale îndepărtate, 
salve, pocnitori ), tînărul general tre- 
ce trupele în revistă. (Deschide fe- 
reastra, cresc uralele și lumina.) 

VOCEA TERIBILĂ : Vive le général 
camarade Pitişesc6 ! (El salută larg. 
Printre zgomotele combinate, se mai 
aude din muzică ciocanul timpla- 
rilor.) 


CORTINA 


IONAȘCU : Să ştiţi că asta a fost o 
glumă : n-aveau de unde să se au- 
dă într-o făbricuţă salve de tun, 
chestia cu generalul este o exagerare 
— se practică prin comedii, dar tre- 
buia săvăanunțdinainte — dealt- 
minteri, nu ştiu dacă ați apucat să 
aflați, dar în veacul următor a în- 
tors-o, s-a făcut împărat, iar magne- 
tofonul n-avea de unde să strige în 
franțuzește, e marcă cehoslovacă. 
Care vă să zică, eroismul muncii, dar 
nici prea-prea nu se putea, c-am fi 
ieșit din comedie, și tema, ştiţi, i-o 
jucărie. Ca să te bucuri de o jucă- 
rie din astea, trebuie să crezi în ea: 
uite, bucata asta de lemn, deși ştiu c-o 
să mă contraziceţi, eun cal. Nu? Dacă 
ați fi copii, m-aţi crede că e cal — 
dar dacă ai vîrstă matură și mai po- 
sezi ceva cultură... Înțelegeți, trebuie 
să ai o lampă defectă. (Viteză cres- 
cîindă.) Piticescu se potrivește aici. 
Dar la asta să nu vă luați după el. 
Piticescu-Poznişor nu-l reprezintă pe 
autor. Pe vremuri, scriitorii erau re- 
prezentaţi de întreaga lor piesă. Asta 
încă din veacul al blijisprezecelea sau 
chiar al jlujlibamsprezecelea. În tea- 
trul modern, gata, există un purtă- 
tor de cuvint. În piesa asta, puteți 
chiar să vă notaţi, eu sînt reprezen- 
tantul autorului, am şi procură, de 
mine să ascultați; nu Poznişor, eu 
sînt acela pozitivul. Fără un nebun 


43 
wwWw.Clinec.ro 


ca mine, care să promoveze un nebun 
ca el, nici n-ar fi existat comedia 
asta, fabrica ar fi avut un director 
normal, iar dumneavoastră, în loc să 
aveţi o comedie pe teme de produc- 
ție, v-aţi fi dus la „Contesa Marița“. 
(Scoţind afişul.) Dar şi de la Piti- 
cescu puteţi să furați cite ceva. Bă- 
iatul ăsta, într-un timp scurt, a scos 
la iveală atitea cadre, că am intrat 
la bănuială (aduce magnetofonul și 
începe să-l instaleze) ; credeam că are 
vreo metodă secretă, l-am urmărit. 
Şi ? Nimic; e drept, se pricepe el, 
dar toată chestia era la conștiință, 
că muncea ca un nebun — în pri- 
vința asta se poate lua exemplu, în 
perioadele de început, pînă puneţi 
treaba pe roate —, muncea ziua şi 
muncea noaptea şi în fiecare zi şi 
în fiecare noapte conștiința lui îl 
întreba (apasă clapa, plecînd) : 

VOCEA TERIBILĂ, DIN MAGNETO- 
FON : i-ai pus osul la muncă? 

PITICESCU (în același halat, mimând 
oboseala) : L-am pus. 

VOCEA : Ai mobilizat colectivul, e- 
nergiile ? 

PITICESCU (mai vesel): Zău căda! 

VOCEA : Zău? Dar Olguţa ? 

PITICESCU (pleacă trist): 'Ţi-am mai 
spus, asta e altă poveste. 

VOCEA : Aşa îl întrebam, în fiecare 
zi şi în fiecare noapte, pînă cînd, 
într-o bună zi... (Lin, se deschide 


CORTINA. Același decor, lu- 
mină de zi.) 


OLGUȚA (intră de-a îndărătelea tinind 
la spateo hîrtie): Sănu te atingide 
hîrtia asta ! Am jurat că nu mă în- 
torc decit cu transferul ! 

PICUI (apare) : Măi fato, sîntem prie- 
teni, lasă-mă să-ţi spun... 

OLGUȚŢA : Că fabrica merge bine? 
Mi-ai spus, o să meargă şi fără 
mine ! 

PICUI: Nu, nu, dacă nu erai tu la 
Oradea să ne trimiţi... 


OLGUȚA : Nu v-am trimis mare lucru, 
pentru munca mea de acolo am 
fost evidenţiată, nu pentru ce v-am 
trimis aici! Aici aveţi destui, nu-i 
nevoie de mine, toate s-au făcut fără 
mine. 

PICUI: De, fato, dacă l-ai lăsat cînd 
îi era mai greu! 

OLGUȚŢA : Nu te mai strimba aşa! 
(Nu mai rezistă.) Dacă vrei să știi, 
am plecat pentru—pentru el. Că 
adjunctul, cînd a cerut să fie opri- 


te huidumele, s-a uitat nu ştiu cum 
şi mi-a spus: Turbulentul acela are 
curaj ; dacă-mi dovedeşte el că se 
poate, îl felicit! Numai să ştie ce 
vrea, că nu ne jucăm cu bunul ob- 
ştesc, să nu-l fi zăpăcit cine ştie ce 
motive. Şi atunci, eu, ca să nucrea- 
dă că din cauza mea (o bufnește 
plinsul), 649! 

PICUI (stinjenit): Uf! Care 600? 

OLGUȚA (plingind) : Şi 49. Kilometri. 
(În hohote.) Şi are întirziere la E- 
piscopia Bihorului ! Să uite de hui- 
dumă. Să se aprindă după alte... idei. 
Că tot e el cam provizoriu. 

PICUI: Nu-i deloc provizoriu: e ia- 
răşi plin! 

OLGUȚŢA (supărată): Ca director, ştiu; 
aia e altceva! (Intră Piticescu. Tă- 
cere jenantă.) 

PICUI (solemn, stingaci):  Tovarăşe 
director ! Plin ! Proiectul meu — și 
mă pricep — părea de nerezolvat. 
Dar i-aţi găsit o soluție tehnică justă 
— şi de-atunci ne-am convins că 
puteţi găsi soluţia. Curaj, tovarăşe 
Piticescu, colectivul vă sprijină ! Nu 
te teme, stăpîne, de (privire) ba- 
laur! (Ezit.) 

PITICESCU : N-aţi mai lucrat aici? 
Figura dumneavoastră... 

OLGUȚŢA : Da, sînt cea care a jurat 
că se întoarce cu transferul. Tova- 
răşul Ionaşcu a zis că trebuie con- 
trasemnat şi să nu spui nu, că se 
întîmplă o nenorocire, de ce nu 
semnezi, n-ai stilou ? poftim! Stai! 
Ce faci? cum îţi permiţi ? unde s-a 
mai pomenit să rupi hiîrtia unui 
om ? 

PITICESCU : Îți mulţumim că ne-ai 
trimis... 

OLGUȚŢA : De ce mi-ai rupt trans- 
ferul ? 

PITICESCU : Vrea să plece Biliboncea, 
dar dumneata... 

OLGUTA : De ce l-ai rupt? 

PITICESCU : În două luni avem o- 
chii. Ia uite, folelor. (li arată o ju- 
cărie : dansatori suspendaţi pe arr.) 
Pînă si Făiniţă: asta-i proba. (Că- 
țelul îi latră la ureche.) 

OLGUȚA (ferindu-se de vraja jucă- 
riilor) : Nu-s copil şi nu aud. 

PITICESCU : Eşti supărată pe făbri- 
cută din cauza... 

OLGUȚA : Las-o în cutie, nu vreau 
s-o văd! 

PITICESCU : Dar cam aşa o să arate 
Olguța. (Păpușă superbă. Laitmo- 
tivul, la zilofon. Olguța, fără grai, 
întinde mîna, ba nu, și-o retrage.) 

Şi avem nevoie de dumneata, adică 
fabrica. 

FĂINIŢĂ (cu doi căţei în mâini) : Hau ! 
Tovarăşe, eu, eu... producţie de serie 
şi latră; latră în serie! Dar şi eu, 
de cînd cu... Nici de Ciomirtan nu 
mă mai tem — aproape. Grozavă 
metodă ! 

PITICESCU (examinind ciinii): Să 
n-o mai spui la nimeni, n-am apro- 
bare pentru ea. Zi-i muncă de la om 
la om. 

BAŞCHIRACHE (apare): Tovarăşe di- 
rector, vă rog să-i spuneţi să nu 
mai latre la mine în orele de pro- 
ducţie. 

PITICESCU : Are voie între 12 şi 2. 
Nu te mai ajută la raport? 

BAŞCHIRACHE : Nu vrea! Ce-o să 
prezentăm la minister ? 

FĂINIȚĂ : Producţia noastră ! (Apasă 
căţeii.) 

BAŞCHIRACHE : A înnebunit, zice 
că-i dulău, îi arde de joacă! 

FĂINIŢĂ (a tot „miriit“ la el): De ju- 
cării ! (Ezit.) 

BAŞCHIRACHE : Ce s-ar întîmpla 
dacă toți am începe să lătrăm ? 
PITICESCU : Asta e problema! Mă 
gîndesc şi mîine îţi dau răspunsul. 
(L-a însoțit la ușă. Olguța rămîne 

întoarsă cu spatele.) 


OLGUȚA : Aş înțelege. Unii sînt se- 
rioşi la lătrat, la vorbe umflate, dar 
cînd e vorba de muncă, sugrumă to- 
tul. Alţii iau în serios lucrurile mari, 
au suflet, dar sînt sensibili, îl 
ascund sub glume. 

PITICESCU : Eşti fată citită. 

OLGUȚŢA : Aş înțelege, îți spun. Dum- 
neata însă (fața la el) fugi de orice 
lucru serios. N-avem voie niciodată 
să vorbim et ? 

PITICESCU : cu permis. Se dă 
examen. Ai pe la practică. 

OLGUȚŢA (exasperată): Ba tu! Nese- 
rios! Cine mi-a rupt hiîrtia? N-ai 
rupt-o în practică ? ! 

PITICESCU : Numai în glumă. În 
practică am rupt altă hirtie. Trans- 
ferul dumitale e acesta, am sem- 
nat, dă mîna, succes, şi regret că 
n-am putut colabora. (S-a și înfun- 
dat în hârtii.) 

OLGUȚŢA (nenorocită, la ușă): Mă 
duc la fabrica de imprimeuri... 

PITICESCU : Du-te mai repede, că 
după trei nu-i mai găseşti. 

OLGUȚA : Izgonești cadrele vechi, ba 
transfer, ba 649! Dacă ai fi avut 
nevoie, m-ai fi chemat, ai fi scris. 
(Țipind.) E la 9,30 şi avion! 


PITICESCU : În genunchi te-am rugat 
şi mi-ai adus vorbă de la adjunct 
că huiduma asta... (Noua păpușă.) 

OLGUȚA : Să nu te legi de ea! 

PITICESCU : ...şi să merg pe frontul 
din Italia! 

OLGUȚŢA (înaintind spre el): Şi unde 
scrie că trebuia să fii atit de, de 
disciplinat ? (El se lasă treptat sub 
birou.) Dacă vrei să ştii, n-a pome- 
nit nimic de Italia! Eu! Două vo- 
lume de istorie a trebuit să răsfo- 
iesc ! Asta e şi se face trei şi am 
plecat ! (Cu mîna pe clanță, vede o 
păpușă mare, ivită la birou.) 

PĂPUȘA :  Iartă-l, te rog, iartă-l! 
Onorat tribunal, partea noastră s-a 
necăjit, fiind lovită plus ameninţări 
că ne jupoaie! 

OLGUȚŢA : Cine a scornit că sînt cer- 
tăreaţă ? Birocraţii ! Cum era să mă 
împac cu ei ? ! Directorul însă n-avea 
voie să-i creadă ! 

PĂPUŞA : Certăreaţă ? cum o să crea- 
dă una ca asta! Vă ţine minte per- 
fect, are o memorie de de... na, c-am 
uitat cum îi spune animalului acela 
mare-mare, o memorie de, de... 

OLGUȚŢA (fără voie): De elefant. 

PĂPUŞA : Elefant, mersi.  Rămii, te 
roagă, uite... (se apleacă, parcă s-ar 
consulta), jură că n-o să mai amin- 
tească... (Mina la ureche.) Ce ?.. A, 
da, n-o să mai amintească niciodată 
că te iubește, că te-a iubit din pri- 
ma clipă în care te-a văzut și în 
toate clipele următoare (trece la vo- 
cea lui) de cîte ori aţi vorbit, de 
cîte ori v-aţi certat, te iubește şi... 

OLGUȚŢA : Terminați odată, amîndoi ! 
Termină şi ieși de acolo. Serios: ce 
condiții de muncă mi se oferă ? Ieşi 
de acolo. 

PĂPUŞA : Ajută-l, dă-i mîna ta! O 
să-ți dea condițiile cele mai grele. 
Să nu-şi favorizeze soția... 

(OLGUȚŢA : De acord cu grele, însă 
nu cu...) 

PĂPUŞA :  ..iubita, lumina, figura 
dumneavoastră mi-e cunoscută de 
undeva. Dă-i mîna! (Se zguduie de 
plins, dispare. Olguța, un pas: îl 
poate vedea. E invizibil pentru pu- 
blic.) 

OLGUȚA (sever): Hai, lasă, să vor- 
bim serios. Ce-ai spus ?... (Ride în- 
duioşată. Sever.) E semnat, şi plec 
dacă nu termini imediat cu... (Arătase 
transferul, care e apucat.) Dă dru- 
mul, nu trage, că se rupe! Cum ?... 
(Ride şi:) Nu! nici prin gind! O 
pățeşti ! (E trasă de mină. Bătaie în 

ușă. N-are încotro, se ascunde. Intră 
Ionașcu şi Stamate.) 

STAMATE: Plin de jucării. Nici prea 
multe nu e bine, că ne spargem 
capul. 

IONAŞCU (uitîndu-se): Just. Dacă prin 
cap înţelegi ceva de lemn, zurba- 
giul le-a cam spart. A lucrat bine. 

STAMATE : Nici prea bine nu e bine. 

IONAȘCU : Ia vezi, pe unde o fi? 

STAMATE (plecînd): S-a plins de el 
Biliboncea, s-a plins pînă și Olguţa. 

IONAȘŞCU : De data asta, păpușşile o 
să vorbească mai tare ca oamenii. 
(Stamate exit. Ionașcu a văzut o pă- 
puşă mare. O tot atinge, peste bi- 
rou, intrigat de reacțiile ei.) 

PĂPUŞA : Salut! (L-a speriat.) Să- 
trăiț-tovarăş-director-general ! 

IONAŞCU : Să-mi trăieşti, Griguţă ! ai 
făcut ceva treabă. 

PĂPUŞA : Colectivul să trăiască, şi 
noi pe lîngă el. 

IONAȘCU : Vine şeful de pe teren şi 
te pun director la noul combinat 
de... j 

PAPUSA : Cum vedeţi că un om face 
treabă, îl mutaţi! Însă jucăriile, 
copiii... 

IONAŞCU : Nu începe iar! Ce să-i 
faci, ne dezvoltăm, apar combinate. 

PITICESCU : Aici m-am ataşat de 
oameni, aici mi-am găsit nevastă... 

IONAȘCU : Nevastă? Furtuna? (Rîde.) 
Săracu', ai făcut tu treabă, dar ai 
plătit. Unde-i, s-o condolez ? 

OLGUȚŢA : Dă drumul! M-a tras de 
mînă, să mă compromită. 

PITICESCU : Așa-i, să fiu pus în dis- 
cuţie şi obligat s-o iau. 

OLGUȚŢA : Abia mă compromit. 

PITICESCU : Spune-i, tovarăşe direc- 
tor, ce om sînt, spune-i c-o iubesc. 

IONAȘCU : Depăşeşte atribuţiile mele. 
Tot ce pot face pentrutine, dragă 
Grig (se uită în jur), e să te las 
(trage încet CORTINA) să-i vor- 
bești. Muncă de la om la om. (Un 
lătrat.) 

PITICESCU : Mai tîrziu, tovarășu' Făi- 
niţă ! 

IONAŞCU (față de cortină): 

Toţi autorii fac la fel 
E un vechi și bun model: 
Ca să ai succes în sală 
Şi o limpede morală 
— E un lucru ce se ştie 
Din balcon pînă la stal — 
Pune, frate, spre final 
Şi o dulce cununie! 
(Se uită după cortină.) Hai, măi co- 
pii, mai aveţi mult? (Publicului.) 
Nu e prea original 


Însă ai succes de cassă:: 

Drept cortină, pui un voal 

Alb şi proaspăt de mireasă 

Plus un mic certificat 

Cu ștampilă de la sfat 

— Actul de căsătorie — 

Şi a noastră comedie 

Optimistă o să fie! 
(Se uită.) Dar mult mai durează! 
A? (Publicului.) Ah, îmi dau sea- 
ma că aţi putea interpreta greșit po- 
ziția mea. Un om ca mine să ţină 
cortina pentru ca doi tineri să se 
sărute? Să se uite la ei și să le facă re- 
marci? Obiecţia e justă, numai că 
eu am vorbit de fapt cu mașiniștii, 
le-am spus că prea durează schim- 
barea decorului. Cununia, nici o gri- 
jă ! Îi ştiţi pe tinerii de azi: se iau 
mai iute decît o schimbare de decor. 
(Muzică.) A trecut ceva vremeşi co- 
lectivul aşteaptă pe... scuzaţi, chiar 
pe mine mă aşteaptă. (Exit. Muzica 
și luminile s-au stins complet. Voci:) 

BILIBONCEA : După cum v-a arătat 
Başchirache... 

BAȘCHIRACHE (din alt colț): După 
cum v-a arătat Biliboncea, de la 
8484 la 4848, ceeace, deși unii spun 
că sînt urîte, e o realizare. (Brusc, 
lumină. Atelierul, în cenușiu: raf- 
turi şi firide acoperite cu huse. La- 
teral, la rampă, la o măsuţă, Başchi- 
rache nu va privi pe scenă: citește 
spre public sau priveşte un punct 
fix la balcon. Un oratoric deget 
însă, spre scenă. Raportul lui nu e 
acțiunea principală.) Dincolo de a- 
ceastă realizare, nu se poate. 

PUȘTIUL : Divizie, foc! (lonaşcu s-a 
trezit — moţăia ; începe acțiunea 
principală. Picui, Piticescu ete. vor 
aduce jucării în contratimp cu rapor- 
tul, vor scoate husele modeste, cor- 
tinele-miniatură. Tot ce spune Baş- 
chirache că nu se poate, e adus pe 
scenă. Căci despre asta e vorba în 
piesă : despre „se poate!“ Tîişnesc 
din podea tăblii cu blocuri-pastel, 
populate de iepurași-copii și de alte 
făpturi simpatice. Unele jucării sînt 
în mişcare. Scena se umple de cu- 
lori. Muzica „dulgherească“.) 

BAȘCHIRACHE : Nu se poate de mî- 
nuit, că n-avem tradiţii, şi nu se 
poate tradiționale, că la serie nu le 
putem mînui, nu se poate cu păr, 
nu se poate cu ochi şi cu sprînce- 
ne! Unii latră, da, latră că se poa- 
te! Pînă şi Făiniţă s-a lăsat mo- 
lipsit de așa-zisul fruntaş Picui şi 
a născut niște aşa-zişi căţei, care 
scot un așa-zis lătrat. Aici însă in- 

vocăm un teoretician ca Turturean ! 
(Numitul, pînă acum invizibil într-un 
scaun, auzindu-se pomenit, are o tre- 
zire dramatică.) Aceste mamifere nu 
pot hrăni mintea copilului ! Căci e 
cazul să ne întrebăm (Făiniță, în 
loc de jucărie, aduce în brațe un 
cîine real, categorie semigrea ; unul 
din doi  latră, preferabil cîinele), 
odată cu Turturean : oare așa arată 
cîinele, acest nobil prieten al omu- 
lui ? 

TURTUREAN : O clipă, cîinele e 
chiar... 

BAȘŞCHIRACHE : Lasă, că dumneata 
eşti prea delicat (tras de deget, re- 
zistă), dar acest lătrat vorbeşte de 
la sine: unde a văzut autorul jucă- 
riei un asemenea lătrat? Făiniţă, am 
pus o întrebare! 

FĂINIŢĂ (falnic): Bașchirache, răs- 
punsul îl ţin în brațe! 

BAȘŞCHIRACHE : Ai luat în braţe pe 
nu, nu mai asculți de noi, eşti ser- 
vil faţă de director, care practică me- 
tode nejuste (citind) ca: internare, 
folosire ton nepotrivit oameni care 
(patetic) asudă din toată inima lor! 
relaţii de sărut cu personalul... 

IONAȘCU : Cu Olguța? Nu s-au că- 
sătorit ? 

BAȘCHIRACHE (deget îndărăt): Cio- 
miîrtane, unde eşti ? 

CIOMÎRTAN (traversează scena, încă- 
tușat în „joc“ cu Ghilimecea): Noi 
nu trecem peste trecut, caalţii: au 
avut relaţii de favoritism reciproc 
înainte de căsătorie ! 

IONAȘCU : îngrozitor,  Piticescule, 
dă-te mai încolo, că mă dezgușşti. 
PITICESCU : N-am avut, tovarăşe di- 
rector, zău că n-am avut! (Puștiul 
a dispărut, s-au deschis singure toa- 
te husele ; pe fire invizibile alunecă 
prin aer, în diagonală, jucării colo- 

rate, reîncepe muzica.) 

BAȘCHIRACHE (tare) : Cifrele de plan 
nu putem, o culoare nu se poate, să 
nu iasă că sîntem contra celorlalte ! 
dar toate la un loc iese albă! toți 
fluieră şi numai cîțiva ne mai chel- 
tuim sudoarea (citind): sudoarea 
mea, sudoarea lui Biliboncea, sudoa- 
rea lui Turturean... 

TURTUREAN (jenat) : A mea şterge-o. 

BASȘCHIRACHE (acoperit de muzică 
etc. smulge din culise un microfon): 
N-avem oameni, n-avem ochi şi 
n-avem cap, n-av... 

IONAŞCU  (întorcind un comutator 
imaginar, îi taie „sonorul“ : pînă la 
sfîrşit, va da mut din buze. Liniște 
deplină): 'Tovarăşi, nu-l credeți! 
Avem ! Dar nu e vorba de asta. Cei 
din sectorul jucăriilor au realizări 
deosebit de minunate, dacă nu ne 
credeți, e şi o vitrină în hol. Dar 
de fapt n-a fost vorba de jucării: a 
fost o simplă comedie imaginară, ca 
să exagerăm nişte năravuri, să ri- 
dem de ele, dar totul s-a petrecut 
doar la teatru ; dacă nu mă credeţi, 
vă arăt și legitimaţia mea de actor, 
vizată la zi... 

PORTARUL (a apărut, examinează): 
Valabilă. Tovarășul Mona Liza. 

IONAŞCU : Şi dacă nici acum nu cre- 
deţi că-i doar teatru, vă arăt și su- 
flerul... (Apare cuşca suflerului: 
plastic transparent.) 

SUFLERUL (suflind): ...îi arăt şi pe 
autorii... 

IONAȘCU : Îi arăt şi pe autorii minu- 
natelor jucării de față  („autorii“ 
apar, se înclină), care lucrează ei 
înşişi în sectorul jucăriilor! 

SUFLERUL : I-o simplă... 

IONAȘCU :  1I-o simplă glumă deri, 
bazată pe exagerare și imaginaţie, 
şi dacă nici acum nu ne credeți... 


SUFLERUL : ...vă arătăm şi pe... 
IONAŞCU : ...Vă arătăm şi pe acela 


care a pus-o la cale! (Gest spre o 
ușă, peste postament, vizibilă.) 

OLGUȚŢA (apărind) : Acela care a con- 
ceput-o... (Gest.) 

PITICESCU (solemn): Acela care a 
ticluit-o! (Deschide uşa,  țișneşte 
cîinele, cu o tinichea în coadă.) 

SUFLERUL : Scuzaţi, eu m-am lăsat... 

PITICESCU : Scuzaţi, eu m-am lăsat 
de glume proaste, n-am făcut-o eu, 
eu sint om (Olguța îl ia de mînă) 
ţinut din scurt, nu i-am pus eu ti- 
nicheaua, zău că n-am pus-o eu! 
(Muzica şi :) 

pe scena Teatrului de Comedie 


de G. B. SHAW 


LADY UTTERWORD : Papa. nu se poate 
să mă fi uitat! Eu sint Ariadna ta, mi- 
cuța Ariadna! Nu vrei să mă săruți ? 
CAPITANUL SHOTOVER : Cum poți să fii 
micuța Ariadna, ești o femeie în puterea 
vîrstei, stimată doamnă! Bine conservată, MAZZINI: Grozav! Auzi ce aventură! Ellie, 
dar nu tinără! draga mea, domnul Hushabye tocmai imi 
} spunea o poveste extraordinară... 


Ultima premieră a Teatrului de 
Comedie, înainte de închiderea 
stagiunii, a fost Casa inimilor 
sfărimate de G. B. Shaw, în regia 
lui Radu Penciulescu și decorurile 
şi costumele lui Dan Nemţeanu. 

Prezentăm cititorilor noștri cî- 
teva momente din spectacol. Pri- 
mele două scene fac parte din 
actul I; ele sînt interpretate, 
prima, de Ştefan  Ciubotăraşu 
(Căpitanul  Shotover) şi Marga 
Barbu (Lady Utterword), şi a 
doua de Mircea Constantinescu 
(Mazzini Dunn), Mircea Șeptilici 
(Hector Hushabye), Sanda Toma 
(Ellie Dunn) şi Nineta Gusti 
(Hesiona Hushabye). Din actul 
II vă prezentăm o scenă cu Mar- 
ga Barbu, Gh. Dinică (Spărgăto- 
rul) şi Mircea Șeptilici, iar din 
actul III, momentul final, în in- 
terpretarea  Ninetei Gusti şi a 


Sandei Toma. 


+ HECTOR: Am impresia că va trebui să fa- 
cem o colectă pentru păcătosul ăsta, care 
n-are altă treabă decit să se pocăiască. 

timpul să discutăm puțin despre meseria de dramaturg. Se împli- 

nesc, nu peste foarte multă vreme, douăzeci de ani de la Eliberare, 

exigența societăţii socialiste la adresa teatrului a crescut enorm, 
vremurile de început, cînd scena solicita însetată eroii noi ai anilor noi, îngă- 
duindu-le stîngăcia şi dibuirile primilor pași, au făcut loc timpului capodoperelor, 
așa cum de la lozinca de mai de mult a „măririi producției“ s-a ajuns, prin pro- 
gresul economiei, la cerința de a crea produse la cel mai înalt nivel al tehnicii 
mondiale. Trăim în anul calităţii. Scrieţi, băieţi, numai scrieţi !? Nu: scrieţi, băieţi, 
numai scrieţi bine. 

Cred că dezvoltarea dramaturgiei noastre în etapa actuală impune, în mod 
deosebit, o discuţie vastă, de natură „profesională“. Spun în mod deosebit pentru 
că, pe de o parte, piesa de teatru este — în mai mare măsură, poate, decît poezia 
sau proza — un act de construcţie (şi, în tot cazul, un act în elaborarea căruia 
rațiunea, calculul, „tehnica“ precumpănesc asupra spontaneităţii), iar pe de altă 
parte, o seamă de lucrări scrise sau reprezentate în ultima vreme vădesc, ca să 
zic așa, oarecare lipsuri de domeniul „meseriei“. 

O asemenea discuţie, dacă ajungem la concluzia că este într-adevăr necesară, 
ar trebui să pornească de la sublinierea cîtorva principii. 

În primul rînd s-ar cuveni să precizăm, în unanimitate, că dramaturgia este 
o meserie — iar produsul rezultat din exercitarea îndeletnicirii trebuie examinat 
după aceleași criterii fundamentale care stau la baza aprecierii unui tractor, a 
unui bloc cu opt etaje, sau a unei operaţii chirurgicale. Eu însă nu m-aş grăbi 
să fiu de acord cu propria mea propunere, deoarece, odată acceptată, ea se poate 
preschimba într-un factor destul de neplăcut. 

De exemplu: nici o comisie de recepție nu va accepta un imobil alcătuit 
din două etaje bune şi unul, al treilea, „mai slab“, adică, din pricina unui moment 
de cădere psihică a arhitectului, fără uşi şi ferestre. Şi oricît s-ar strădui să 
demonstreze autorul că imobilul trebuie apreciat „în ansamblul lui“, comisia, deşi 
alcătuită din oameni de omenie, va refuza lucrarea, cerînd cu răceală grabnica 
ei refacere... Dar dacă avem de-a face cu o dramă alcătuită din două acte bune 
şi un al treilea care... 

Sau : nici un responsabil de magazin (sau aproape nici unul) nu va accepta 
să primească spre vînzare o mobilă atît de fragil construită încît, la cel dintii 
contact cu o fiinţă umană, se prăbușește cu zgomot şi urmări. El va răspunde 
cooperativei producătoare (sau ar trebui să răspundă): nu. Dar dacă avem de-a 
face cu o piesă despre care este evident că, inconsistentă și descleiată, la primul 
contact cu publicul se va prăbuși... 

Sau: nu-mi închipui că există vreun factor de răspundere la I.T.B., care 
să pună în circulaţie un autobuz cu frîna defectă, numai şi numai pentru că s-a 
angajat să îndeplinească planul de sporire a numărului de maşini pe linia 34 și 
că, la ora de față, dintr-o cauză sau alta, nu dispune de un alt autobuz în bună stare. 

Dar dacă directorii de teatre ar gîndi aşa şi... 

Mă întreb : unde am ajunge? 


+ e 


Şi dacă (totuşi) cădem de acord că dramaturgia este o meserie, atunci, sintem 
siliți să observăm tautologic că orice meserie (sau, ceea ce este tehnică în substanța 
artelor) se învaţă. Ca orice meserie. Ca orice tehnică. Ca orice disciplină. Adică, 
greu. A învăţa presupune să-ți autoironizezi presupusa calificare profesională (cîți 
dintre noi au dobiîndit-o cu adevărat ?) ; să răsfoieşti citeva mii de piese de teatru, 
să citeşti cîteva sute, să studiezi cîteva zeci şi să analizezi una; să te duci, 
dacă-ți plac spectacolele, la teatru şi să vezi piese mari (e bine: te simţi mic), 
precum și piese mici (e bine: te simţi mare); să meditezi asupra intrării şi ieşirii 
personajelor din scenă, a timpului, a ritmului, a intensității, a dialogului de teatru 
şi a deosebirii dintre acesta și dialogul din proză, a clarităţii (obligatorii), a fer- 
mentului de aparentă neclaritate (facultativ), a simetriei şi a asimetriei, a ridicării 
de cortină şi a căderii de cortină, precum și asupra altor cincisprezece sau douăzeci 
de capitole care formează anatomia, fiziologia, biologia, chimia şi fizica organis- 
mului dramatic ; să te strecori nevăzut în sală, ca o umbră a personajelor tale, 
să urmăreşti reacţiile spectatorului şi să pricepi de ce tușeşte (cu toate că e sănătos 
tun) şi de ce a-ncremenit cu privirea pe scenă (deşi e gripat, cu 38,5 grade); şi, 
în genere, să fii mai degrabă cult decît incult. 

„„Şi dacă — raționez în continuare — sîntem de acord cu ideea învățăturii 
de carte, se cuvine, implicit, să admitem necesitatea profesorului. 

Avem. 

Avem în primul rînd „clasicii“, de la Caragiale la Camil şi la Mihail Sebastian. 

Avem, apoi, în mijlocul nostru o generație de meşteri ai scenei romiîneşti, 
cu încercate și trainice lucrări la activ. Timpul, trecînd aspru peste ele, nu le-a 
clintit : dovada, singură, a calității. Să-i întrebăm. De ce nu-i întrebăm? Spre 
deosebire de internul de spital care-l vede pe profesor disecînd un creier, drama- 
turgul nu are prilejul de a pătrunde pînă la masa de operație a mişcării şi cuvin- 
telor. Dar, aşteptindu-l la ieşire pe maestru, el poate întreba: cum a fost? Pe 
Tudor Muşatescu : cum ai scris Titanic-vals? Pe Mihail Sorbul: cum s-a născut 
Sbilț? Pe Victor Eftimiu: despre muzica vorbelor. Pe Ciprian: despre preschim- 
barea „Omului“ din Omul. Pe Mircea Ştefănescu: despre gradația acțiunii din 
Veste bună. 

Ne trebuie o şcoală de teatru. 

O şcoală fără săli de clasă. 


Al. Mirodan 


www.cimec.ro 


arta dramatu rpului 


? 
ARTIFIC 
ÎN 
TREI 
PIESE 


DE 
DEBUT 


r 


rei tineri scriitori şi-au văzut jucate anul acesta piesele şi, în ciuda 
fondului sufletesc deosebit din care s-au născut, există între aceste 
lucrări o seamă de afinități ce merită un examen mai atent. Să 
nu uităm apoi că piesele reprezintă în cariera artistică a autorilor lor „o verificare 
de posibilități“ şi „o pregătire de arme“, iar pe acest versant al vîrstei şi al evo- 
luţiei lor literare, critica poate acorda celor trei dramaturgi un sprijin, fie numai 
prin confruntarea temelor care-i atrag şi a rezultatelor obţinute. 

Accidentul, O felie de lună şi Grădina cu trandafiri îşi plasează acţiunea în 
lumea vieții intime a omului nou, fiind lucrări dramatice care vorbesc despre 
problemele şi sentimentele născute în sfera acelei celule de bază a societăţii, care 
este familia, văzută însă nu ca o unitate închisă, ci ca o verigă în lanţul solidarității 
şi al generozităţii ce definesc societatea noastră. O idee comună unește cele trei 
piese, şi anume că socialismul stabilește puntea firească între viața intimă și cea 
colectivă, îndemnînd oamenii să găsească drumul adevăratei iubiri şi dăruiri, 
împlinirea lor şi cucerirea echilibrului sufletesc înfăptuindu-se în lupta împotriva 
egoismului, printr-o maturizare în spiritul moralei comuniste. Experiența personală 
prin care trec eroii pieselor vine să le arate că evenimentele vieții lor intime nu 
pot fi despărțite de comandamentele realităţii care ne cuprinde pe toţi. 

Un accident, care ar fi putut avea urmări grave, obligă o serie de familii 
locuind pe aceeași stradă să mediteze la răspunderea pe care o avem unii faţă de 
ceilalți, descoperindu-le înțelesurile pînă atunci necunoscute ale procesului de în- 

noire traversat de noi toţi, proces ce se săvirşește nu în sfera vagă a ideilor generale, 
ci în concretul cel mai palpabil al existenței lor (Accidentul de Maria Földes). 

Un inginer care demonstrează numeroase calități în planul activităţii profe- 
sionale și destule prejudecăţi în planul vieții intime este chemat să recunoască 
precaritatea ideilor sale cu privire la educaţia copiilor, la căsnicie şi la valoarea 
creatoare a muncii de către un personaj reprezentind simbolic concepţia societății 
noastre (O felie de lună de Aurel Storin). 


În viața unui cămin, recent întemeiat, intervine un moment dramatic, a 
cărui cauză o constituie înclinația soțului spre confortul lesne dobîndit şi gustul 
său pentru succesul obţinut ușor. O soţie, dezamăgită în aspiraţiile și în dragostea 
ei, se împotriveşte acestei mentalități ostile adevăratei fericiri, găsind un aliat de 
nădejde într-un vecin de apartament și reușind să inițieze un reviriment etic în 
sufletul soţului (Grădina cu trandafiri de Andi Andrieş). 


Un merit al acestor lucrări este că surprind întîmplări comune, descriu eroi 
comuni şi evoluţii comune din seria acelora care constituie aparent — privite de 
la distanță şi în categorii vaste — banalitatea de fiecare zi, dar care sînt de fapt 
existenţe aflate în necontenită mişcare și încarnînd un amplu proces social şi 
moral. Cum bine spune Maria Fâldeş: „Ceea ce s-a petrecut aici se poate repeta 
în orice altă zi, în orice altă stradă, în orice altă viaţă... N-a sărit nimeni peste 
o prăpastie, dar fiecare a făcut un pas înainte pe drumul său“. 


Valoarea lor stă în faptul că refuză o perspectivă îngustă a vieţii, o existenţă 
lipsită de bucuria idealului și de satisfacția împlinirii lui. Este ideea din O felie de 
lună : „Îi culegi tot orizontul şi i-l aduci la doi pași. Spre ce să năzuiască? Cum 
poţi fi fericit cînd nu ai în fața ta decît doi pași? Dumneata i-ai dat un bob de 
nisip și i-ai spus: Uite, ăsta e globul pămîntesc“. 

însușirea acestor piese trebuie căutată în afirmarea ideii că ne putem realiza 
numai în lupta împotriva inerției și a comodităţii, printr-o înălțare spirituală şi o 
simţire bogată, în deplin acord cu valorile întregii noastre societăţi : „„Vorbeşti de 
liniştea noastră, de un post bun, de obișnuință... Ai și tu zborul tău, într-adevăr. 
Dar e lent, n-are înălţime, nici forță“, spune — de altminteri — un personaj din 
Grădina cu trandafiri, care polemizează cu vechile, obositele și detestabilele idei 
ale mentalităţii burgheze. 


Aşadar, înfățișind preocupări cotidiene (în general disensiuni sau împliniri 
în universul familial) proiectate pe fondul general al operei colective de maturizare 
etică, autorii pun la temelia pieselor lor ideea foarte prețioasă că filozofia de viață 
a regimului nostru intervine salutar într-unul din domeniile cele mai delicate ale 
existenței oamenilor, imprimîndu-i un impuls fericit. 

Ceea ce se poate constata, fără mare dificultate, la cele trei piese este impor- 
tanța acordată problemelor etice şi caracterul luminos în care sînt rezolvate. Există, 
în adevăr, în aceste lucrări un optimism larg fluturat, o credinţă răspicat declarată 
în posibilitatea și în capacitatea omului de a se realiza, trecînd victorios peste 
momentele de tensiune și de derută. Se simte mereu accentul unor inimi care 
iubesc viaţa și nu cunosc dezolarea zilelor în care totul pare pierdut. O generație 
formată la o nouă viziune asupra lumii și la o nouă şcoală a caracterelor îşi 
exprimă, în aceste piese tinereşti, convingerea că pînă şi o înfrîngere poate conţine 
făgăduinţa unei victorii. 

Tot atît de izbitoare apare la lectura lucrărilor o pronunțată înclinaţie spre 
lirism a dramaturgilor. Drumul personajelor este urmărit cu o afecţiune neascunsă 
şi complice, întîmplările sînt învăluite într-o poezie exprimată deschis, duioșia înţe- 
legătoare colorează fiecare gest. Unda aceasta de lirism se insinuează în cele mai 
patetice sentinţe morale, ca şi în momentele de umor caricatural. 

Firește, fiecare din cei trei autori își are personalitatea sa, chiar dacă ei nu 
s-au eliberat din cleştele amintirilor literare şi din nebuloasa începuturilor spre 
a se realiza cu adevărat. Maria Földes, spre exemplu, e vizibil atrasă de împreju- 
rările dramatice, caută răsunetul lor în conştiinţe, de-a lungul unor pagini ce-și 
propun să adune individualități deosebite, aflate în variate raporturi unele față 
de celelalte. E o anumită fervoare, cu ridicări şi căderi bruște în scrisul ei, o 
dorință vădită de a pătrunde în straturile sufleteşti mai adinci și de a vedea acolo 
ce împiedică un destin să încheie pace cu el însuși şi cu ceilalți. Se află în Acci- 
dentul o scenă care dovedește pregnant temperamentul artistic și posibilităţile 
literare ale Mariei Földes. Este scena din actul III, cînd Fodor vorbind despre 
viitorul tragic al fiului său (copilul va rămîne probabil mutilat), ascultă replica 

Anei, care, nu fără durere, îi spune că de fapt el e un suflet mutilat, torturat 
de neputinţe, de invidii şi de înfriîngeri nespovedite. 

Aurel Storin ne arată un talent curgător, sediu al unor emoţii simple, tăl- 
măcite direct şi cu sinceritate într-un fel de dezbatere publică. A aduce în discuţia 
generală o problemă de interes unanim, sub privirea şi cu participarea spectatorilor, 
e o mai veche înclinaţie a sa, venită probabil din nevoia de a arăta importanța 
ei și de a ne asocia într-o acțiune comună. Dotat cu simţul comicului, Aurel Storin 
are gustul şarjei şi al risului sănătos, fără probleme, fără ranchiună, fără tristeţe. 

O reală vibraţie lirică şi o veritabilă delicateţe în analiza simțămintelor 
caracterizează condeiul lui Andi Andrieş, căruia îi place să treacă mereu pragul 
dintre poezie și umor. Un elan spre puritățile sufletești, o predispoziţie spre vis 
îi însufleţesc scrisul, nu fără a aduce însă cu sine o notă de sentimentalism şi o 
edulcorare a caracterelor. Acolo unde autorul își înfrînează cît de cît predispoziția 
spre romanţios şi spre metaforă, el izbutește să dea pagini merituoase. Mă refer 
la scenele dintre mecanicul Sava și fiul său, dintre Mihai şi Magda, menţionabile 
pentru notaţiile realiste pe care le cuprind. 

Operînd aceste necesare diferențieri între un autor şi celălalt, nu ne putem 
împiedica să semnalăm că defectele provizorii ale scrisului lor sînt aproape aceleași. 
Vom începe prin a spune, în acest sens, că experiența lor personală de viață 
— transmisă în piese — este destul de redusă. Autorii pătrund desigur semnificaţia 
cea mai importantă a unui act de viaţă şi a unui personaj, dar nu merg prea adînc 
în analiza lor. Bunăoară, ce ştim noi despre inginerul Popescu sau despre oţelarul 
Popescu, în afara faptului general că primul, sub amintirea unei tinereți umilite, 
crede că ferindu-şi fetele de datoria de a munci le va face fericite, iar că cel 
de-al doilea socoate pe drept cuvînt că numai munca liberă poate constitui o sursă 
de bucurie şi de împlinire? Sau ce ştim noi despre Sergiu, sau despre Anca, în 
afara faptului general că primul e o ființă superficială, răzgiiată și prea pregătită 
să culeagă totul uşor, iar cea de-a doua, care își şopteşte visurile și dezamăgirile 
în petalele catifelate ale unor trandafiri, este atrasă de un ideal superior? Din 
O felie de lună şi din Grădina cu trandafiri aflăm prea puţine date despre psiho- 
logia eroilor. Că această psihologie este numită pe numele ei și că astfel se pun 
premisele unei ciocniri de caractere este adevărat, dar e totuși insuficient. Am fi 
dorit să urmărim traiectoria nuanțată a unor personaje, ale căror reacţii să ne 
ofere nu numai surprize dramatice, dar şi prilejul temeinicei cunoașteri a unor 
individualităţi distincte. Or, ipostazele sub care se prezintă eroii sînt sărace 
și puţine. Cit privește procesele sufletești traversate, ele se precizează cu o viteză 
neartistică. Spre exemplu, căpitanul de miliție Radu Petrescu din Accidentul, ezitînd 
între obligația de a conduce ancheta accidentului şi dorința de a nu întreprinde 
el însuși investigațiile, pentru a nu umbri prietenia cu Janos Kovács, se decide 
vertiginos în favoarea primei alternative. În piesă, aceste pagini constituie numai 
un episod — dar faptul nu rămîne mai puţin semnificativ pentru tendința acestor 
lucrări. De vreme ce autorul a indicat prezența unui conflict între datorie şi senti- 
ment, conflict despre a cărui gravitate există în literatura dramatică mărturii ilustre, 
el este obligat implicit să-i dezvăluie toate aspectele, nu să le ocolească. 

În O felie de lună şi Grădina cu trandafiri nu o dată spiritului de observație 
i se substituie umorul şi lirismul. Autorii sînt mai interesați să scoată la lumină 
resursele comice sau poetice ale unei situaţii, decit să urmărească mișcarea unui 
caracter și să indice particularităţile unui moment social. Spre exemplu, există în 
O felie de lună o singură scenă (Dumitru Popescu discută cu oțelarul Popescu), 
în care profilul inginerului dobindeşte un contur mai net („Adevărul e că aş putea 
să duc o viață foarte frumoasă. Dar e ceva. Nu știu, habar n-am ce e, dar simt 
eu că e ceva... Foarte complicată viața asta personală. La „Tractorul“, la uzină, 
“ține planul, tovarășe», iar la sfîrşitul lunii, «sarcinile au fost îndeplinite». Dar 
acasă ? Monica fuge de la bărbată-su c-o neglijează. Constanţa caută un pictor 
pentru Nuca“). Dincolo de această scenă, nici o alta nu caută să adîncească por- 
tretul eroului, autorul fiind preocupat să extragă efecte comice din confundarea 
oțelarului mai întîi cu un pictor, apoi cu un ziarist etc. În Grădina cu trandafiri, 
în locul unui examen atent al psihologiei eroilor, examen pe care situaţiile îl 
chemau, ascultăm frecvente confesiuni poetice ale Ancăi sau ale altor personaje: 
„O singură floare face cît o grădină. Fiecare om trebuie să aibă în preajma lui o 
grădină...“ ...„Aş vrea să fac ceva care să folosească celorlalți, să știu că într-adevăr 
clipele nu trec așa, ca puful de păpădie“... „Era o zi de martie, o nemaipomenită 
zi de martie... apăreau mugurii, dispăreau paltoanele“, „Mie-mi priește altitudinea. 

Sînt îndrăgostită de înălțimi și de urcuşuri. Şi gîndurile mele aş vrea să se înalțe, 
să fie sus, sus etc.“ (Lăsind la o parte faptul că această exuberanță de imagini 
este supărătoare, avem mai ales serioase motive să ne îndoim de calitatea ei.) 

Vom remarca, de asemenea, că autorii acestor piese sînt tentaţi să preia 
anumite tipuri, anumite psihologii care au deja o întinsă circulaţie în literatura 
noastră dramatică. Tipul mamei retrograde apare şi în comedia lui Aurel Storin 
şi în cea a lui Andi Andrieş, iar cele două mame, care nu se deosebesc prea mult 
între ele, seamănă, în schimb, perfect cu modelul lor vetust. În Accidentul ni se 
prezintă o altă veche cunoştinţă : artistul ferecat în turnul de fildeş — dar pe 
care viaţa îl atrage în viltoarea ei —, artistul care îşi tratează soția ca pe o păpușă, 
uitîind că este un om, pentru a-și recunoaşte în final eroarea. Această preluare a 
unor personaje şi situaţii (nu găsiți, spre exemplu, că sînt prea numeroase piesele 
în care istoria unei căsnicii nerealizate este unica sursă de dramatism ? ; nu găsiţi, 
spre exemplu, că sînt prea numeroase piesele care găsesc în corupția unor funcţio- 
nari unica lor sursă de umor ?) demonstrează o lipsă de iniţiativă în creaţie, absolut 
nejustificată, mai cu seamă în opera unor scriitori tineri. 

Despre mediul social din care provin şi în care acţionează eroii ni se comu- 
nică informaţii neîngăduit de sumare. Am căutat zadarnic în O felie de lună 
fapte sau răsunetul unor fapte precise din domeniul în care trăiesc eroii. În 
afara știrii că inginerul Stănculescu este preocupat de problema fabricării unui 
oțel de calitate superioară, n-am aflat nimic. Citind Grădina cu trandafiri, am 
putut reține numai că un mecanic de locomotivă vine rar pe acasă, că profesia 
de meteorolog presupune adesea deplasarea în locuri izolate, că U.T.M.-ul se ocupă 
îndeaproape de evoluţia elevilor, şi atît. Or, este greu de conceput că un scriitor 
poate să se lipsească în opera sa de o diferențiată caracterizare a ambianţei sociale. 
Trebuie să recunoaștem că, din acest punct de vedere, Accidentul are avantajul de 
a fi desenat un tablou social mai larg, mai cuprinzător. Raporturile dintre Fodor 
Denes și Kovács Janos. dintre Radu Petrescu şi Kovács, dintre Ana şi Fodor conţin 
sugestii binevenite despre mediul societății noastre actuale. 

Nu are rost să semnalăm „licenţele dramatice“, poticnirile tehnice pe care 
şi le îngăduie, uneori, autorii acestor piese (de ce apare — bunăoară — Electricianul 
în O felie de lună? numai ca să producă un efect comic din confundarea unei 
lămpi cu un personaj? De ce era necesar comentariul în piesa Mariei Földeş ?) 
şi nici să analizăm capitulările lor artistice (Ionescu Antricot din Grădina cu 
trandafiri e un personaj de un haz trivial). Astfel de carențe sînt pînă la un 
punct explicabile. Mai important este să arătăm că, din capul locului, misiunea cu 
care sînt învestite aceste lucrări dramatice este limitată. Or, pentru ca vasul să 
nu joace în voia valurilor, el trebuie să aibă, pe lingă alte însușiri, şi greutate. 
O felie de lună şi Grădina cu trandafiri îşi propun însă sarcini modeste. Autorii 
lor nu urmăresc să repurteze o victorie strălucită, ci să cîştige o etapă, ei nu-și 
aruncă pe cîmpul de luptă toate forțele, nu atacă sectorul principal al problematicii 
noastre actuale, ci „tachinează“ inamicul. Este cazul, aici, să cităm vorba unui 
moralist celebru, care zicea că modestia nu creează, ci încunună. Cît priveşte pe 
Maria Földes, ea şi-a ridicat în piesă greutăți mai mari, dar a făcut în acelaşi 
timp eforturi nu pentru a le înlătura, ci pentru a le ocoli. 

Se poate ca aceste obiecții să bruscheze susceptibilități tinere și vocaţii reale. 
Ar fi regretabil, cu atît mai mult cu cît nici unul din aceşti scriitori nu are de 
ce să fie descurajat. Ei și-au văzut, pe bună dreptate, piesele jucate, iar practica 
scenei (care constituie cea mai bună metodă pentru ucenicia şi desăvirşirea dra- 
matică), dezvăluindu-le, desigur, imperfecţiunile creaţiei lor, le-a adus şi satisfacţiile 
cu care teatrul știe totdeauna să răsplătească un autor. 

B. Ewin 

Cind l-am văzut pe artistul poporu- 
lui Kovács György în Profesorul Mamlock, 
am înțeles mai bine ce mult are de spus 
publicului acest  actor-cetățean. Chipul 
doctorului Mamlock, al savantului con- 
temporan cu anii întunecați ai fascismu- 
lui şi victimă a lor, Kovács Gyărgy l-a 
săpat într-o imagine puternică, de neui- 
tat. Interpretarea lui, ridicînd fiecare 
amănunt pe treapta superioară a genera- 
lizării, creează spectatorilor necontenita 
impresie că în scenă se discută una din 
problemele fundamentale ale epocii noas- 
tre: apărarea umanității, a demnităţii 
omeneşti, veghea trează față de „pinte- 
cul care mai poate rodi și azi năpirca“ 
fascismului. Creaţia lui Kovács iradiază 
încredere în victoria omului, chiar în 
momentele cele mai tragice din istoria 
secolului al XX-lea, actorul  proiectind 
evoluția scenică a rolului pe demonstra- 
ţia unei idei majore, amintindu-ne cu- 
vintele lui Fucik: „Oameni, eu v-am 
iubit. Vegheaţi !“ 

Kovács György este un actor cu o 
personalitate creatoare puternică, cu o vi- 
guroasă forță de zămislire în scenă a 
unor caractere epocale, distincte, aparținind 


In Barabas din „„Ultimul tren“ de Eugen Mirea 
şi Kovács György 

unor structuri psihologice şi epoci istorice diferite. Vitalitatea şi proteitatea posibi- 
lităţilor sale interpretative cuprinde, într-un întins arc, variatele specii ale artei 
dramatice, de la cele comice, satirice, grotești pină la hiperbolă, la elegantele per- 
sonaje romantice, „clasice“ în exprimare şi ținută; de la eroii frămintaţi de chinu- 
rile mneliniștitoarelor întrebări vitale ale omenirii, la puternicele şi luminoasele 
chipuri eroice. Fizionomii, măști diferite: zbuciumatul Teterev ; venalul Caţavencu ; 
Bucșan, cu morga-i înghețată şi puterea-i distrugătoare (conceput în scenă ca un 
balon ce se dezumflă treptat); Cyrano, cavaler al demnității omeneşti și al senti- 
mentelor curate; Tartuffe, brutală, violentă bestie, travestită în cucernicie fățar- 
mică ; sau Astrov, frumosul, talentatul „duh al pădurii“, al cărui talent şi a cărui 
energie creatoare s-au irosit măcinate într-o viaţă istoricește condamnată... În diver- 
sitatea acestor tipuri şi caractere, cu nimic asemănătoare în întruchipările lor 
trupeşti sau spirituale, regăsim, de fiecare dată, ca o trăsătură esenţială și deter- 
minantă a imaginii artistice, puternica personalitate a actorului-interpret Kovács 
György, el nefăcind parte din rîndul acelor actori care se topesc pină la nerecu- 
noaștere în compoziţiile sale. Fecunditatea, forța artei lui constau în capacitatea 
de a plămădi, de a compune, de fiecare dată, noi și memorabile chipuri, în care 
actorul creator se păstrează cu o pecete proprie, consecvent întotdeauna principiilor 
sale artistice, concepţiei sale despre lume. 


+ * i 


Ne-am adresat lui Kovács Gyorgy cu rugămintea să ne caracterizeze mijloa- 
cele artistice specifice artei interpretative contemporane. Întrebarea i-am pus-o 
într-o după-masă de iunie ia Cluj, pe terasa din Piaţa Păcii — loc preferat de 
recreare; mai erau citeva ore pînă la premiera Unchiului Vania, spectacolul Tea- 
trului de Stat din Tg. Mureş (secția maghiară), în turneu pe scena Teatrului 
Maghiar de Stat din Cluj. Actorul ne-a mărturisit atunci că nu-i place să „teore- 
tizeze“, să elaboreze teorii generalizatoare, preferînd... să joace ! 

La întrebarea : „care e rolul preferat ?“, cei mai mulți actori răspund: „ulti- 
mul“, „Nici eu nu fac excepție“, declara Kovács în primăvara anului 1956*, relatind 
despre elaborarea rolului Kossuth din piesa Făclia a lui Illyes Gyula. 

Au trecut de atunci șapte ani, şi cu fiecare creaţie, pe scena Teatrului 
Maghiar din Tg. Mureş, se statornicea, desigur, mereu înnoită și aceeași, şi dra- 
gostea actorului pentru fiecare rol nou pe care-l întruchipa. Așadar, acum, rolul 
preferat e Astrov. 

Timp de doi ani de zile, Kovács György a meditat şi a lucrat la rolul doc- 
torului din Unchiul Vania. Imaginea lui Astrov, Kovács a gindit-o și a văzut-o cu 
mintea şi ochii publicului de azi și pledind, prin acest rol, împotriva lumii sterpe 
şi trindave a Serebreakovilor care înăbuşeau și ucideau talentul, credința, valorile 
umane. El redă cu pregnanță actualitatea, răsunetul contemporan al operei ceho- 
viene : lupta oamenilor cinstiți pentru afirmarea muncii creatoare, pentru triumful 
frumosului etic, împotriva imposturii, împotriva falselor valori și glorii, în umbra 
cărora se veștejesc și se pierd adevăratele, realele talente, acei așa-ziși „oameni 
mărunți“, care alcătuiesc de fapt „sarea pămîntului“. 

„„Cu spatele la public, rezemat de una din colonadele ce susţin terasa vilei, 
HKovâcs-Astrov evocă, la prima ridicare de cortină, cu un glas reţinut, ușor sec, 
dar profund îndurerat, lupta izolată și grea a medicului de țară împotriva mizeriei, 
a mortalităţii şi ignoranței din Rusia țaristă. După primele replici schimbate cu 
dădaca, pe chipul lui Astrov se aşterne un ușor zimbet trist care, imperceptibil, 
se modelează în nenumărate nuanțe. Uneori, zimbetul devine o grimasă batjocori- 
toare, ca atunci cînd Kovâcs-Astrov silabiseşte etichetele sticluțelor cu doctorii pe 
care .Serebreakov le-a adunat din întreaga Rusie pe unde și-a plimbat podagra şi 
găunoasa, sterila lui știință ; alteori, pur şi simplu, o ironie subțire și tăioasă, ca 
în scenele cu Elena Andreevna, a cărei mărginire și gindire parazitară o împiedică 
să i se alăture lui, să-l urmeze; jalnic însă, trist, deznădăjduit chiar, devine -zim- 
betul lui Astrov în fața Soniei, în actul II, cînd el fuge, scuzindu-se că e surprins 
fără cravată ; de fapt, el cerșeşte iertare, nu pentru ţinuta lui, ci pentru degra- 
darea şi ratarea sa, neputința de a face ceva pentru a se salva. Reacţiile sufletești 
complicate, fine, contradictorii ale acestui personaj lucid, erou central al „scenelor 
din viața de țară“, apar subordonate unei idei majore, cu perseverență urmărite 
în perspectiva dominantă a rolului: pasiunea muncii, refugiul în muncă, aspirația 


* Kovács György, Fără sujler, revista „Teatrul“, nr, 6/1936. 

spre frumusețea valorilor morale, încrederea în viitorul care-i va recunoaşte truda, 
nerecunoscută de cei din juru-i, dar necesară generaţiilor următoare. 

Kovács nu-l concepe pe Astrov ca pe un vizionar înflăcărat, romantic, des- 
prins de solul realităţilor cotidiene, nici ca pe un ciudat iubitor al pădurii, văzută 
— aici — ca simbol sau metaforă a vieţii ruseşti; şi nici ca pe un straniu 
cugetător, vegetarian şi iubitor de paradozuri, care, după trei ore de subtile 
incursiuni în psihologie, dispare din scenă, făcînd o curioasă remarcă despre insu- 
portabilele arşiţe din Africa... 

În viziunea lui Kovács, Astrov apare ca un ins lucid, pătruns de conştiinţă 
civică, un ginditor activ, un muncitor pasionat cu braţele și cu mintea. Soarta 
pădurilor îl preocupă intens, tot timpul și în mod extrem de concret, ca o impor- 
tantă problemă economică şi socială a timpului său, așa cum s-ar preocupa azi, 
la noi, un medic de țară de electrificare sau de irigarea cîmpurilor. Această preo- 
cupare practică și totodată teoretică îl deosebește pe Astrov de ceilalți; el e sin- 
gurul care muncește și e conștient de utilitatea — cel puțin în viitor — a muncii 
sale, spre deosebire de Unchiul Vania, deznădăjduit că și-a sacrificat viața unui 
idol fals, unei nulităţi. Celebrul monolog al lui Astrov despre cruțarea pădurilor, 
sau expunerea hărții „verzi“ a județului, desenată de mîna sa, Kovács le rezolvă 
cu simplitate sobră, fără urmă de patetism şi accente fals-poetice, ci laconic, într-o 
demonstrație științifică, pasionată ; cînd, în sclipirea fulgerătoare a unei priviri, 
el sesizează indiferența Elenei Andreevna pentru preocuparea lui vitală, observă 
micul şi meschinul ei plan de a-l seduce, în Astrov răsare brusc un dispreţ profund 
mimicitor față de ea, şi el îmbracă calculat, calm, masca cinismului, a seducţiei 
sensuale, ușuratice. Kovács relevă acele caracteristici spirituale ale lui Astrov con- 
sonante cu contemporaneitatea, înzestrindu-l cu o bărbăţie lucidă, cu o înțelegere 
clară a tragismului destinului său, limitat la trista condiție a intelectualilor în 
Rusia țaristă, refuzindu-i ancorarea în iluzii călduțe, în minciuni consolatoare, în 
amăgiri. Continuu prezent în scenă, la fel de impetuos în tăceri ca și în replici, 
Astrov gîndeşte necontenit, meditează asupra evenimentelor, a sensurilor lor, îi 
judecă pe ceilalți și pe sine. Kovács izbutește astfel să transmită spectatorilor 
întreaga intensitate a gîndirii sale, emoționind și trezind în public o atitudine 
activă. Iată, de pildă, un moment semnificativ din primul act: în fața mesei, 
cu samovarul încins, s-au adunat cu toţii. Elena se leagănă leneș în hamac, iar 
Astrov, de o parte, frunzărește într-un fotoliu ziarele, distrat, indiferent la banala 
conversaţie din jur. Cind însă Elena se adresează „Ciupitului“, lui Teleghin, invitin- 
du-l să bea ceaiul cu ei, Kovâcs-Astrov tresare, o priveşte pătrunzător, lung, ca apoi 
să se cufunde iar în lectură. Elena s-a arătat distrată, indiferentă faţă de oamenii 
din jur, lui Ilia Ilici i-a spus „Ivan Ivanici“ şi n-a băgat de seamă că scăpătatul 
moșier locuiește şi mănîncă în permanenţă la ei. Astrov, prin privirea lui, o judecă 
aspru — cuta amară de sarcasm care i se desenează în colțul gurii exprimind 
profundul lui dispreţ pentru frumusețea parazitară, trindavă, jignitoare. Sau alt 
exemplu de reliefare nuanţată, gindită a unei situaţii, rezolvările raţionale conver- 
tindu-le într-o puternică formă emoțională. În ultimul act, Kovdcs-Astrov ştie că 
nu mai este nimic de făcut, dar nu vrea să se lase înfriînt. Cu capul sus, cu braţele 
încrucişate pe piept, el îl utacă pe Vania cu umor, cu autoironie tonică, învio- 
rătoare, bătindu-și joc de jalnicele ginduri de sinucidere ale acestuia. La intra- 
rea Elenei şi a lui Serebreakov însă, Astrov se întoarce brusc, uitindu-se lung 
pe fereastră. Îşi aprinde o țigară, fumează crispat. I-a pierit umorul, i-a dis- 
părut alura zeflemisitoare; acum știe că totul s-a sfîrşit, că Elena, care l-a 
preocupat într-adevăr o clipă, nu este decit frumusețe exterioară, vană, inutilă. 
Liniștit, hotărît, îi spune că trindăvia ei și a lui Serebreakov i-a molipsit, i-a 
îmbolnăvit pe cei din jur, şi pe el l-a împiedicat să muncească, să-și îngrijească 
bolnavii şi pădurile. Kovâcs-Astrov realizează că femeia din fața lui nu-i înţelege 
limbajul, gîndurile, problemele ; sentimentală, ea îi ceruse „creionul drept amintire“ 
— și atunci lui îi revin umorul, ironia, tonul persiflant și o invită, cu o galanterie 
batjocoritoare, la conacul lui „căzut în ruină, în stilul lui Turgheniev“. Se aude clin- 
chetul clopoțeilor. Au plecat. Kovâcs-Astrov, cu capul dat pe spate, cu pleoapele 
căzute greu peste ochi, în picioare, stă rezemat de o veche mobilă. Chipul lui brăz- 
dat, răvășit, sugerează suferinţele cumplite ale Astrovilor, care nu-şi puteau depăși 
veacul, istoria silindu-i să rămînă nişte puternici oameni de prisos. 

+ + * 


Nelipsitul subtext al cuvîntului cehovian, subtila neconcordanță dintre repli- 
cile eroilor și gîndurile lor, Kovács le-a reliefat în planul al doilea al vieții per- 

sonajului. El a legat trăirea intensă, realistă, a fiecărui moment de reprezentarea 
rațională, lucidă, a semnificației majore, ideologice, a scenei respective. Cum îl întru- 
chipează, aşadar, Kovács pe Astrov ? „Trăind“ intens viața rolului, sau „reprezentin- 
du-l“ într-o detaşare critică, raţională, distanțindu-se astfel față de personaj? 
Firesc, una dintre primele întrebări pe care i le-am adresat privea această 
nedumerire. 

— În primul rînd, să ne gîndim unde să-l clasificăm pe Cehov — la clasici 
sau contemporani ? Eu îl consider pe Cehov ca pe un mare clasic contemporan. În 
consecință, pe Astrov nu l-am văzut doar ca pe un personaj fixat iremediabil în 
chenarul vieţii rusești de la sfîrşitul veacului trecut, ci m-am gîndit şi la actuali- 
tatea multora din replicile sale : lupta în numele frumosului, al principiului muncii 
active, creatoare, împotriva falselor valori, a imposturii, a demagogiei — specifice 
elemente ale gîndirii şi moravurilor burgheze —, pledoaria lui Astrov răsună cu 
putere exemplară şi în lumea noastră, unde, pe plan ideologic, se dă necontenit lupta 
între nou şi vechi. Cît privește dilema între modul de trăire sau de reprezentare 
a unui rol, care preocupă atit de mult critica dramatică... Fără trăirea actorului, 
teatrul ar fi un meşteșug sterp, o meserie ce se poate învăţa, dar care ar rămîne 
literă moartă. În teatru, seară de seară, de la prima pînă la ultima replică, trebuie 
să simţi incandescenţa actorului, a regizorului, a întregului colectiv. Citeodată, am 
impresia că la unii actori dispare, sau se pierde pasiunea pentru teatru, bucuria de 
a juca. Şi atunci ce rămîne ? O înregistrare de condică, funcționărească, a unor gîn- 
duri şi sentimente ! Indiferent dacă actorul trăiește sau își reprezintă personajul, 
importantă se arată reacţia publicului, şi aceasta mă preocupă în cea mai deplină 
măsură. Importantă pentru mine, actor, în spectacol se arată măsura, cantitatea 
intensivă — deci calitatea — prin care eu, cu mijloacele mele specifice, pot, în răs- 
timpul limitat de două ore și jumătate, să-i modelez spectatorului concepția despre 
viaţă, eventual, să i-o schimb, să-i determin noi raporturi față de diverşii parametri 
ai vieţii sociale din jurul nostru. 


— Îmi îngădui aici să fac o paranteză pentru a vorbi despre publicul pe care 
l-am văzut la Cluj. Este impresionant să urmărești, seri la rînd, cum oameni de 
categoriile cele mai diverse — profesori universitari, studenți, muncitori, tehnicieni 
şi foarte tineri ucenici, țărani colectiviști, veniţi cu autobuzul din satele din împre- 
jurimi, şi elevi — sînt cuprinși de aceeași emoție în faţa textului cehovian şi, în 
general, în faţa faptului de artă, şi cum ştiu să răsplătească această artă: cu entu- 
ziasm, cu pasiune, cu respect ! 

— Socotesc — mărturiseşte în continuare Kovács — că atît metoda trăirii 
„vieţii spiritului omenesc“, preconizată de Stanislavski, cît și faimosul efect de dis- 
tanțare brechtian, fără să fie cunoscute profund şi înţelese în esența lor de către 
actori, au fost uneori acceptate superficial şi reduse la simple aserţiuni în discu- 
ţii fugare. Cred în fuziunea acestor metode, în topirea creatoare a celei mai desă- 
vîrşite, mai realiste trăiri, întruchipări actoricești, cu o lucidă şi continuu critică 
analiză şi autoanaliză a faptelor săvirşite în scenă, a sentimentelor şi gîndurilor 
expuse. 


— Dar ce anume considerați modern, nou, în arta actorului de azi, şi res- 
pectiv vechi, depăşit ? 

— Joc modern, concepție modernă, contemporaneitate... Zilnic auzim acești 
termeni. Dar uneori e considerat nou, contemporan, un spectacol în care resorturile 
tehnice se arată uluitoare, efectele sonore sau luminoase neobișnuite, rotirile tur- 
nantei inedite, fără ca toate acestea să slujească cu adevărat textului dramatic și 
actorului, fără să-l valorifice pe interpret, ci doar, să-i ascundă uneori dicţiunea 
defectuoasă, mișcările-i stîngace, sau să acopere neîmplinirile unei piese. Gradul de 
„modernitate“ al unui spectacol îl văd doar în funcție nemijlocită de arta actorului, 
de stilul lui de interpretare, evoluţia factorilor tehnici fiind de la sine înțeleasă în 
epoca noastră. Evident, eșapamentul unei motociclete produce un zgomot mai 
puternic în intensitate și volum decît vocile reunite a zece actori mari, celebri. Dar 
arta actorului nu poate fi măsurată cu unitatea de măsură a fonului. Cred în 
cuvîntul șoptit, care are un efect mai puternic şi mai tulburător decît cel mai inge- 
nios joc de lumini și decît cele mai surprinzătoare dispozitive scenice. Modern, nou, 
în arta actorului, consider tot ce se arată a fi azi mai bun decit ceea ce a fost ieri. 
Formularea poate să pară simplistă, dar nu găsesc alta mai bună. Pe de altă parte, 
vorbind despre contemporaneitate în artă, cred că trebuie să ne referim la acest 
termen ca la un lucru de la sine înțeles. A juca teatru contemporan înseamnă a 

juca teatrul timpului tău, pentru oamenii timpului tău. A gîndi pe scenă cu creierul 
spectatorului de azi şi a i te adresa în modul cel mai convingător pentru el. Pe spec- 
tatorul de azi nu-l poate convinge stilul patetic, declamator, așa-zis poetic, alcătuit 
din incantaţie pură şi reverberaţie sonoră, al teatrului de ieri. Dar nici nu trebuie 
să confundăm teatrul, arta dramatică, cu tehnica şi să punem cu uşurinţă semnul 
egalităţii între evoluţia mijloacelor tehnice şi evoluţia actorului. Pentru noi, oamenii 
de teatru, nou şi contemporan nu înseamnă tehnicitatea cosmonauţilor, ci gândirea, 
sentimentele lor, care se deosebesc fundamental de, să zicem, gîndirea şi sentimen- 
tele primilor navigatori, sau ale acelora care au traversat pentru prima oară Atlan- 
ticul.... 


— Dar ritmul redării sentimentelor nu e altul azi decit cel din vremea lui 
Cehov ? Azi, în 24 de ore, cosmonauţii realizează cite 18 rotații în jurul pămîntului, 
iar Unchiul Vania, în aceleași 30 de minute ca în 1899 rostește, în faţa ceaiului, ace- 
leaşi cuvinte tinguitoare despre nefericirea sa. 

— Indiferent de noile descoperiri tehnice, de uluitoarele cuceriri ale spaţiului 
cosmic, de viteza inimaginabilă cu care oamenii vor învinge timpul, sînt convins că 
oricînd eroii cosmonauţi, venind la teatru, se emoţionează ascultind textul lui Cehov. 
Căci, a juca clasicii în chip contemporan, deci a-i prezenta azi publicului pe Astrov, 
pe Hamlet sau pe Lear, înseamnă a interpreta şi a reinterpreta textul cu ochiul 
publicului de azi, care ştie să găsească sensurile actuale, analogiile şi deosebirile 
exemplare de ordin psihologic, istoric și social, în confruntarea lui cu valorile spiri- 
tuale ale trecutului. 


— Dar ce este vechi în teatrul de azi, în arta actorului? 


Astrov din „Unchiul Vania“ de Cehov Ciolac din „Arcul de triumf“ de Aurel 
Baranga 

— Multe prejudecăţi rămase de ieri, multe prejudecăţi formate azi, inerție în 
gîndire şi nepăsare faţă de public. Un etalon de recunoaştere a vechiului ar fi refu- 
zul publicului de a accepta şi recepta anumite modalități stilistice în arta actorului, 
a regizorului. Apreciem pe unii drept buni actori, bucurîndu-ne că în sală se şi înțe- 
lege ce vorbesc ei în scenă. Oare, la meciuri, spectatorii admit că un fotbalist joacă 
bine, bucurîindu-se că el ştie să şi fugă ? Cu toate că ea apare ca un fenomen foarte 
„la modă“, vorbirea naturalistă în scenă, neingrijită, neşlefuită, eu o consider fapt 
vechi. Pe spectator nu-l interesează ce-i comunică actorul care vorbeşte în scenă „ca 
pe stradă“, care se mişcă ca pe bulevard, şi pe deasupra mai e şi netuns şi nebăr- 
bierit. Acestea sînt manifestări ale vechiului, denotind rutină, nepăsare faţă de actul 
creator. De asemenea — cu toate că și acest lucru este foarte „la modă“ şi un 
rezultat al dezvoltării tehnicii — cred că tot o manifestare a vechiului e și goana 
cu care actorii vin gifiind de la radio sau televiziune și intră de-a dreptul în scenă, 
nepregătiți fizicește sau sufletește. Asta nu înseamnă că pe scenă autorul trebuie să 
declame afectat, să se mişte cu ţeapănă gravitate şi să se pretindă „în transă“ 
înainte de spectacol. Unii tineri actori confundă însă aceste tare ale teatrului vechi, 
cu imperative absolut necesare, ca ţinuta, dicţiunea, concentrarea fizică și intelec- 
tuală. 'Ţinuta etică și estetică a actorului, iată o temă care cred că ar trebui mai 
intens dezbătută în paginile publicaţiilor noastre. De asemenea, unii tineri actori 
consideră compunerea unor măşti diferite drept o preocupare învechită, a teatrului 
de ieri. În fond, neglijarea măștii, indiferența față de studiu în compoziţie denotă 
lipsa de pasiune față de teatru. Nu mă refer atit la problema machiajului, cît la 
problema compunerii unor tipuri veridice și variate, în artistice amănunte psiho- 
logice şi fizice. În această privinţă, trebuie să învăţăm de la film. Filmul ajută la 

stîrpirea teatralismului, îl învaţă pe actorul de teatru să-și simplifice jocul, apro- 
piindu-l de adevărul vieţii, şi să redea tipurile şi realitatea cotidiană într-o trans- 
punere artistică. De asemenea, filmul înlătură rutina, acest vechi dușman de moarte 
al teatrului. Filmul nu suportă „trăirea“ peiorativă, adică mimarea sentimentelor, a 
gîndirii. În teatrul de altădată, actorul era foarte preocupat de aplauzele la scenă 
deschisă, ca şi la căderile de cortină, şi lupta lui, uneori, se dădea pentru smul- 
gerea cît mai multor aclamații în timpul unei seri. Oare pe noi azi nu ne intere- 
sează aplauzele ? Fără îndoială că da. Dar numai acele aplauze care exprimă emoția 
născută din sentimentele şi gindurile active pe care actorul le-a imprimat conştient 
spectatorilor în decursul serii, prin mijloacele sale artistice înnobilate şi dăruite 
sincer oamenilor din stal. Nu trebuie să ne mulţumim cu orice fel de aplauze. Iar 
faptul că uneori un spectacol „cade“ la public pe mine mă bucură. Înseamnă că 
operează principiul selecției, al diferenţierii, că avem un public matur. 


— Dumneavoastră ați avut vreo „cădere“ ? 

— Multe, şi nu numai la începutul drumului meu actoricesc. De fiecare dată 
însă, m-am străduit să înțeleg care sînt cauzele nereuşitei mele şi să învăţ din expe- 
riența respectivă. Uneori nu mi-au reușit experimente pe care le încercam voit în 
scenă, deoarece, căutînd să nu mă repet, să nu mă anchilozez în rutină şi manieră, 
improvizam şi aflam soluții care totuşi nu corespundeau structurii, sarcinii rolului. 
Am avut de curind o mare nereușită, care m-a bucurat: rolul lui Cyrano. E un rol 
de virtuozitate actoricească, în care m-a interesat ideea responsabilității, a atitudinii 
active a artistului în societate, iar celebra tiradă „nu, mulțumesc“ m-a preocupat 
îndeosebi. Povestea nefericitului amor pentru Roxana e desuetă, nu m-a interesat, şi 

de aceea, ea nici nu s-a desenat în scenă. În fiecare seară, piesa cădea, în fața unei 
săli pline. Puținele acorduri cu contemporaneitatea pe care le-am putut extrage şi 
sublinia din piesă au fost receptate ; dar ele se pierdeau în masa vetustă a acţiunii, 
aşa fel încît spectacolul rămînea fără ecou. Am jucat însă această piesă pentru 
şcoala versului, de care, în general, un colectiv teatral are nevoie, şi dacă n-a dat 
alt rezultat decît dovada că nu știm să recităm, tot l-am consemnat ca pe un fapt 
rodnic. 

— Se discută mult în ultimul timp despre actorul total şi necesitatea stă- 
pinirii unei diversități de mijloace tehnice în realizarea unui rol. Iată, chiar în sta- 
giunea aceasta, spectacole ca Umbra sau Ascensiunea lui Arturo Ui au pretins 
nu numai concentrarea mijloacelor artistice obișnuite, ci și eforturi fizice deosebite 
din partea interpreților. Totodată, s-a văzut limpede ce piedică în calea realizării 
imaginii artistice o pune lipsa unei condiţii fizice adecvate. 

— Condiţia fizică este indispensabilă actorului, în egală măsură cu condiţia 
intelectuală. Nu în mod întîmplător, alătur cerinţele unei bogate culturi intelectuale 
de imperativele dezvoltării armonioase a ținutei. Teatrul este iluzie. Iar cîteodată 
actorii vin în scenă şi răpesc publicului această iluzie. Ei trebuie să facă salturi, să 
se încovoaie, să danseze, să cînte sau să gindească, să polemizeze, în dueluri intelec- 
tuale, cu adversari mai periculoşi decît cei mai temuţi spadasini ! Din păcate, uneori, 
rest noştri nu sint pregătiţi nici pentru eforturile fizice, nici pentru cele intelec- 
tuale. 


— În ce fel s-a răsfrint activitatea dumneavoastră didactică, de profesor la 
Institutul de teatru, asupra creației scenice ? 


În rolul titular din „Cyrano de B m Caţavencu din „O seri ierdută“ 
de Edmond Rostand aoe aa E a Caragiale PEPE ea * 

— Există o mare deosebire între profesorii altor discipline şi cei ai artei dra- 
matice. La orice facultate, după examenul de stat, profesorii nu se mai întîlnesc cu 
studenții decît în mod întîmplător. La teatru, abia după acest examen, începe colabo- 
rarea profesorului cu studenţii, și atunci simt, pe propria-mi piele, greşelile de 
care m-am făcut vinovat în timpul celor patru ani de pregătire profesională a noilor 
mei colegi. În spectacolul Unchiul Vania sau în Ultima oră, pe scena Teatrului Ma- 
ghiar de Stat din Cluj, unde-l interpretez pe Bucşan, am o satisfacţie deosebită, o 
adevărată bucurie, cînd joc împreună cu foştii mei elevi, fiindcă, atunci cînd ei — 
mereu dornici de a se autodepăși — interpretează cu talent și exigență viaţa res- 
pectivelor personaje, sînt răsplătit în mod practic pentru tot ce le predam pe vre- 
muri în mod teoretic. Uneori însă, se întîmplă ca eforturile tale să se arate sterile, 
văzînd că, după ani de studiu, ies nişte simpli meseriași ai scenei, lipsiţi de pasiune, 
de interes față de drumul pe care şi l-au ales în viaţă, preferînd „să facă teatru“, 
ziua, acasă şi pe stradă, iar seara la spectacol să joace fără să se gîndească la res- 
ponsabilitatea lor față de cei veniţi să vadă imagini artistice de neuitat. În faţa 
unor asemenea absolvenţi, mi-e ruşine, atit pentru mine, cît și pentru toți acei care 
le-am netezit drumul, ajutindu-i să ajungă pe nedrept pe scenă. 

— Pe de altă parte, mi-e foarte greu ca profesor să prezint teoretic elevilor 
mei varietatea şi exemplaritatea marilor noastre talente actoricești ; acestea trebuie 
văzute de studenți pentru cultivarea propriilor lor talente şi pasiuni creatoare. În 
general, studenții vin la București să urmărească spectacolele teatrelor fruntașe ale 
țării. Ei rămîn însă văduviţi, ani de-a rîndul, dacă nu chiar serii întregi, de cunoa- 
şterea artei unor maeștri ai scenei, ca Aura Buzescu, G. Calboreanu, I. Finteșteanu, 
Birlic, G. Vraca, J. Cazaban, ca să mă rezum numai la cîteva exemple, a căror pre- 
zenţă în scenă este nu numai prea sporadică, dar şi în roluri mult prea mărunte în 
raport cu potenţialul lor creator. Putem spune aceleași lucruri şi despre maeștrii din 
generații mai tinere, ca Radu Beligan, de pildă, pe care vor să-l vadă mai des și 
în roluri noi, ca şi în marile lui creaţii, pe nedrept ieșite din repertoriul perma- 
nent al Naţionalului. 

Precum spuneam, mă bucur cînd joc cu foştii mei elevi, iar ei mă răsplă- 
tese cu încordarea minţii, a emoţiei și a talentului lor, şi atunci nu mă simt pro- 
fesor, ci uneori chiar elev. Cred că, în artă, problema generațiilor nu există. Vîrsta 
este un apanaj al sufletului și nu al trupului. Se află în teatrele noastre nenumărați 
„bătrîni“ care abia au împlinit 20 de ani, şi cea mai tînără actriță a teatrului nostru, 
o consider și acum pe Lucia Sturdza Bulandra, care muncea, gîndea, conducea şi 
juca cu o pasiune, inteligenţă şi vigoare de neuitat. Ea, nonagenara, a murit tînără, 
cu conştiinţa clară a responsabilităţii actorului în zilele noastre. 

Artistul poporului Kovács György, profesorul care a format nenumărate 
generații de actori, joacă pe scenă de treizeci de ani. 

El nu ne-a spus că la 3 aprilie 1933 s-a prezentat pentru prima oară publicului 
intr-un mic rol, în piesa Pui de vultur de Edmond Rostand, ca, în luna mai a anului 
următor, să-l interpreteze pe Lucifer din Tragedia omului de Madach. Aceasta am 
aflat-o din ziare, cînd ne-am întors la București. Faptul ni s-a părut uluitor, căci 
Kovács Gyorgy este un actor tînăr, foarte tînăr. Ne-a mărturisit citeva din planu- 
rile sale de viitor: Mackie Messer din Opera de trei parale, Lear — considerînd că 
acest rol pretinde o gestație îndelungă pentru a se realiza în plenitudinea- lui, 
poate la virf de carieră..., Egor Buliciov. Și, în primul rind, un rol într-o piesă 
originală contemporană, pe care o doreşte... bună, amintindu-ne că şi Unchiul 
Vania, în momentul cînd a fost scrisă. era de asemenea o bună piesă originală 
contemporană. 

— „Aştept un rol într-o piesă originală, care să nu dea actorului o stare de 
„imponderabilitate“ (deocamdată, aceasta rămîne un apanaj al cosmonauţilor). Cu 
alte cuvinte : vreau — jucînd — să simt pămîntul sub picioare, să fiu realmente un 
„caracter“, à ; 

Ne-am amintit de cerințe asemănătoare, formulate în paginile revistei 
noastre de Irina Răchiţeanu, de Jules Cazaban, ca și de alți actori reputați. Oare nu 
se simt îndemnați dramaturgii să scrie roluri pe măsura unor asemenea actori? 


Mira Iosif 

În luna iulie, Teatrul de Stat din Timişoara a prezen- 
tat publicului din Capitală şase spectacole din repertoriul 
său permanent, demonstrind varietatea preocupărilor şi re- 
zultatelor sale artistice în abordarea unor mari texte clasice 
(Hamlet, Sfinta Ioana, Trei surori), ca și în valorificarea 
unor piese diferite din dramaturgia originală (Tache, Ianke 
şi Cadir, Căruţa cu paiaţe, Corabia cu un singur pasager). 
În cadrul discuţiilor organizate la redacția noastră cu pri- 
lejul turneelor teatrelor din regiuni, și de astă dată a avut 
loc un util schimb de păreri în legătură cu activitatea colec- 
tivului timişorean. 

Articolul de față e un răspuns la problemele ridicate 
de redacţie în fața conducerii teatrului. Considerind că în 
articolul tovarăşului Gh. Leahu se pun în discuţie o serie de 
probleme de o deosebită importanță pentru dezvoltarea 
mișcării noastre teatrale, invităm și pe alţi directori de tea- 
tre să-și expună punctul de vedere în coloanele revistei 
noastre. 


fesponsabilitatea 


DIRECTORULUI 
DE | EATRV 


ă bucură că revista „Teatrul“ simte nevoia să se sfătuiască cu di- 
rectorii de teatre. Întrebările pe care mi le-a adresat redacţia în 
convorbirea comună alcătuiesc pivotul coordonatelor celui mai 
însemnat capitol al activității şi preocupărilor noastre şi pe care îmi îngădui să-l 
denumesc „Responsabilitatea directorului de teatru“. 

Responsabilitate înseamnă, de fapt, exigență crescută, şi, înțelegînd exi- 
gența ca pe o formă a încrederii sporite, pot bănui că există temeiuri de apel la 
responsabilitate, prin intermediul întăririi încrederii. Aceste considerații mă în- 
'drituiese să vorbesc şi despre drepturile directorilor de teatre, ca factori ai res- 
poi RR prime, şi de niște condiţii pentru exercitarea discutatei responsa- 
ilități. 

Uităm adesea, şi rău facem, că de fapt arta noastră teatrală, cea mai trecă- 
toare dintre toate surorile ei, are menirea compensatorie să vibreze prin ului- 
toarea ei forță prezentă. Conştiința oamenilor în contact cu arta noastră capătă 
calitatea unor metale care se topesc la o temperatură mai înaltă decît tempera- 
tura normală ; devine, adoptînd termenul tehnic — fuzibilă. Trebuie să ţinem 
seama de aceasta. Spectatorul nu are dreptul să plece din teatru uitînd unde 


5 — Teatrul nr. 8 65 A 
WwWW.cimec.ro 


— 


CRERTORII SAI 


ici 
= 
=) 
=l 
= 
în 
g 
m 
žl 
ii 
Ea 
sh 


a fost. Spectatorul nostru are conștiință „fuzibilă“, deci el nu poate fi mişcat la 
temperaturi banale. Prima noastră îndatorire o consider, aşadar, crearea unor 
spectacole memorabile, spectacole care să nu fie uitate, spectacole de înaltă cali- 
tate, care să mişte puternic, să răscolească publicul. (De fapt, ce fel de artă e 
aceea care dispare, care se lasă uitată ?) Are teatrul nostru asemenea spectacole ? 

Păstrînd proporţiile forțelor noastre creatoare şi respectînd opinia cinstită 
a publicului timişorean, bun prieten al teatrului nostru, precum şi în urma con- 
fruntării cu exigentul public al Capitalei, ne socotim îndreptăţiți să categorisim 
spectacolul Matei Millo cu acest calificativ. Nădăjduim că Trei surori va putea 
de asemenea fi denumit astfel. Aceste spectacole se vor adăuga neîndoios acelora 
pe care teatrul nostru le joacă de multe stagiuni, formînd ceea ce denumim re- 
pertoriul nostru permanent. Mă gîndesc la Hamlet, la Vulpea şi strugurii, chiar 
la Tache, lanke și Cadir, care se joacă la noi de şapte ani. 

Spectacolul Căruţa cu paiaţe n-a fost considerat ca spectacol memorabil 
în coloanele „Contemporanului“. Nu ne sfiim să întrebăm: oare de ce? Sem- 
natarul cronicii s-a aflat în sală şi a asistat la excepţionala primire a spectacolu- 
lui de către publicul nostru. Din respect pentru adevăr și pentru spectacol, opi- 
nia publică s-a solidarizat cu teatrul, iar „Contemporanul“ a fost nevoit să aducă 
cuvenitele rectificări. Iată un fapt care mă ajută să afirm, o dată mai mult, ca- 
racterul memorabil al acestui spectacol. 

Pe de altă parte. mă întreb: oare de ce nu toate spectacolele noastre sînt 
memorabile ? Cum trebuie să procedăm ca să realizăm asemenea spectacole ? Nu 
pot emite soluții miraculoase. Reţeta spectacolelor bune e cunoscută în teorie de 
toată lumea : piesă bună, regizor şi scenograf buni, actori bine distribuiţi şi o cît 
mai serioasă muncă de echipă. Dar cu reţeta noastră, nu cumva se întîmplă, une- 
ori, ca în trista poveste a trandafirului şi privighetorii care s-au căutat o viaţă 
întreagă şi au murit fără să ştie că trăiseră alături? Eu pledez pentru acea poli- 
tică teatrală care să provoace şi să faciliteze grabnice întilniri între acei fac- 
tori care, implicit, duc la rezultate eficiente — adică la spectacolul memorabil. 
Dacă pentru Marivaux, pe lingă jocul întimplării, figura şi cel al dragostei, noi 
să reținem pe acesta din urmă, transformîndu-l din necesitate în posibilitate. 
Legile vieţii noastre socialiste și orientarea artei noastre teatrale ne obligă la 
aceasta. 

Teatrul timișorean a realizat cîteva spectacole bune, şi aceasta într-o con- 
secventă ascendență, timp de şapte stagiuni ; aceasta pentru că am reuşit — nu 
cu puține greutăți — să adunăm cu chibzuială regizori, pictori şi actori talentaţi, 
căutînd ca, printr-o muncă asiduă în fața unor texte valoroase, să obţinem re- 
zultate eficiente. Condiţiile generale ale dezvoltării teatrelor noastre oferă posi- 
bilități excepţionale înfloririi colectivelor artistice, dar drumurile de folosinţă nu 
sînt „pe de-a-ntregul asfaltate“ şi, în cazul „penelor“ de circulaţie, ajutorul nu 
vine întotdeauna cu promptitudinea cuvenită. 

Într-un cuvînt, spectacolele memorabile au devenit o necesitate imperioasă 
şi cunoscută, de la care cu nici un preț nu mai putem abdica sau cere rabat; iar 
necesitatea realizării practice a condiţiilor creării unor spectacole memorabile a 
devenit tot atît de categorică. Un teatru incapabil de spectacole memorabile 
n-are rațiune de existență, deoarece abdică de la principala sa menire. Consider 
că un director care nu-și duce teatrul pe un drum ascendent trebuie înlocuit 
neîntîrziat pentru incapacitate. Cunosc fel de fel de motive pentru care s-au în- 
locuit directori de teatre; dar faptul că un teatru coboară mereu steagul cali- 
tăţii, steagul său de onoare, nu constituie oare un motiv suficient de renunțare 
la ...deserviciile respectivului director ? 

Responsabilitatea directorilor de teatre (deşi nu se arată singură suficientă 
pentru crearea spectacolelor memorabile) este un factor de mare însemnătate pen- 
tru crearea climatului și condiţiilor creaţiei autentice, valoroase. De aceea, tot ce se 
întreprinde pentru întărirea responsabilității directorilor de teatre şi asigurarea 
condiţiilor exercitării acestei responsabilități este un pas înainte și sigur spre spec- 
tacole memorabile. 

O altă problemă ce preocupă intens teatrul nostru este realizarea unei piese 
originale de adîncă rezonanţă socială. Cu ce dramaturgi am lucrat şi ce rezultate 
am obținut în stagiunea trecută ? În stagiunea 1962—63, din cinci premiere, trei 
au fost cu piese originale: Cazul studentului Mihai Lotreanu, Corabia cu un 
singur pasager şi Căruța cu paiaţe. Despre ultima am vorbit. Primele două au 

Scenă din „„Căruţa cu paiațe“ de Mircea Ştefănescu 


fost premiere pe ţară. Din totalitatea pieselor rominești actuale (adăugindu-li-se 
şi acelea din celelalte stagiuni), am realizat majoritatea spectacolelor jucate pe 
scena noastră şi majoritatea spectatorilor înregistrați în prezenta stagiune. 

Totuși, nu ne putem lăuda că sintem teatrul care a găzduit piesa originală 
de adincă rezonanță socială. Tindem spre ea cu toată seriozitatea. Ne străduim 
să asigurăm piesei rominești cele mai bune condiţii de reprezentare, fără însă 
să fi găsit pînă acum marea piesă originală pe care o aşteaptă publicul. Socot 
însă că prea puţine sînt demne de acest calificativ, și tocmai de aceea, înciin 
acum să cred că, decit să tot căutăm piese originale, neapărat noi, să le jucăm 
pe cele găsite deja şi realizate — neapărat bune. Astfel ca, într-o stagiune, 
din frei încercări, una să aibă deja girul unei verificări la public. Nu vor fi toate 
spectacolele noastre inedite, dar piesa originală va aparține neapărat fondului de 
bază al dramaturgiei originale. Am colaborat în ultima vreme cu scriitorii Radu 
Theodoru şi Dan Tărchilă. De două ori cu fiecare. În Cazul studentului Mihai 
Lotreanu, copilul n-a ieşit prea reușit. Gestaţia a fost lungă, ţinta difuză, iar mij- 
loacele măiestriei artistice neinspirate. Dar teatrul nostru și respectat ţinuta sa 
şi în fața unui text mai puţin izbutit, dindu-i toate „îngrijirile“ posibile. Numai 
că exigenţa noastră în fața piesei s-a arătat scăzută şi am fost pe bună dreptate 
criticați. În viitoarea stagiune avem în vedere numeroase colaborări. Cu Dan Tăr- 
chilă, cu Paul Everac, cu Sergiu Fărcăşan, Al. Jebeleanu și cu alții care pot ajuta 
teatrul nostru să fie ancorat mai profund în actualitatea noastră bogată în atitea 
frumuseți. 

Am dori ca toate cele trei premiere originale: Citadela sfărimată de Horia 
Lovinescu, Într-o zi a început să meargă de Paul Everac şi Sonet pentru o păpușă 
de Sergiu Fărcăşan să răspundă exigenţei şi responsabilităţii fireşti pe care ni 

Anca lonică Neculce (Catrina) și Gheorghe Leahy (Bădi în „Căruţa cu paiațe“ de Mircea Ştefănescu 

le solicită conștiința datoriei cetățenești artistice. Neindoios că un repertoriu bogat, 
variat, constituie o chezăşie a reuşitelor actoricești. Interpretind alternativ 14—16 
piese (zestre transmisă de stagiunile trecute, căreia i-am adăugat spectacole ale 
actualei stagiuni), actorii noștri au avut minunate prilejuri să-şi arate şi să-şi 
dezvolte calităţile. Piesele repertoriului clasic universal au ajutat mult la punerea 
în valoare a virtuţilor actoricești. Regizori capabili, cu experiență şi simț pedagogic, 
ca Dan Nasta și Ion Maximilian, şi mai tineri, ca Emil Reus şi Laurenţiu Azi- 
mioară, s-au străduit să asigure actorilor multiple prilejuri de afirmare şi sporire 
a calificării profesionale. Se află în colectivul nostru cîțiva actori tineri care au 
la activul lor izbînzi artistice valoroase. Mă gindesc la Gilda Marinescu, la Geta 
Angheluţă, la Anca Ionică Neculce, la Alexandru Drăgan. Apoi, dintr-o altă gene- 
rație — Gheorghe Pătru, Elena Simionescu, Daniel Petrescu, Radu Avram, Emil 
Reus, Alex. Ternovici sau Dan Nasta, Ştefan Iordănescu, Emmerich Schäffer. 
Unele creaţii ale lor din ultimele stagiuni, la proporţia şi nivelul teatrului nostru, 
vor rămîne in memoria spectatorilor noştri. 


Educaţia profesională a actorilor merită o atenţie cu totul deosebită, de- 
oarece munca în repetiţii se dovedește insuficientă. Sarcinile spectacolului con- 
temporan cer o complexă pregătire a actorului. Iar în teatrele noastre se fac 
prea puţine eforturi pentru asigurarea acestei pregătiri. 

Pe de altă parte, consider inacceptabil, în arta noastră teatrală, simplismul 
interpretativ, împrumutat din Apus, de la un teatru dezabuzat şi fără încredere în 
viitor, şi care trece uneori la noi drept manieră modernă. Cit de pasionantă este 
viaţa noastră, cît de vie şi trepidantă, cît de eroică! Iar noi, de teama unui de- 
clamatorism demagogic şi neartistic, desigur cu totul reprobabil, afișăm citeodată 
o atitudine de senină şi condamnabilă indiferență față de menirea noastră ar- 
tistică. 


Scenă din „Sfinta Ioana“ de G. B. Shaw 


surori“ de Cehov 


„Trei 


Anca Jonică Ae (Maşa), Geta Anghelută (Olga) și Gilda 
n 


Marinescu (Irina) 


Actorul nepregătit la repetiție dă regizorului sarcini suplimentare, abătîn- 
du-l oarecum de la preocupările lui principale şi stingherindu-i planul de creație. 
De asemenea, un actor nepregătit constituie o frînă pentru cei care se pregătesc 
conştiincios. Mișună fel de fel de teorii-paravan ale lenei actoricești: „Eu nu pot 
să învăţ rolul decît în repetiții. Altfel nu mi se așază“. Sau cînd i se cere să exe- 
cute o sarcină nouă: „Lasă-mă, te rog. azi, trebuie să mă gîndesc «cum s-o iau», 
sau : „Asta-i treabă de saltimbanc, de cîntăreț la operă, de artist de circ, eu sînt 
artist dramatic“. Sau cînd dicțiunea e neiîngrijită : „Nu-mi vine, dragă, pe limbă 
— se vede că nu-i scrisă de un meșteșugar al scenei“ etc. Scuze, scuze şi iar 
scuze, care demonstrează o proastă pregătire tehnico-profesională. Nu mai vor- 
bese de cazurile de fraudare a bagajului de idei ce le posedă personajul, din pri- 
cina insuficientei, debilei pregătiri culturale, a superficialei munci asupra rolului. 
De aici, interminabile discuţii între actor și regizor, care frinează dezvoltarea 
procesului de creație colectiv, propriu artei noastre, Studiouri, laboratoare, 


SEE a 


cercuri de studii, conferinţe experimentale, cîte nu s-au început în teatrele noa- 
stre pentru a umple golurile de mai sus, dar în mai toate colectivele, ele şi-au 
încetat existența. Legile teatrale ar trebui să asigure două necesități fundamen- 
tale ale evoluţiei colectivului de teatru: 1) nevoia de împrospătare, de creştere 
calitativă a colectivului artistic, 2) nevoia de continuitate şi permanenţă a co- 
lectivului sudat, omogenizat, printr-o asigurare de durată în timp şi spaţiu. Pe 
de-o parte, flexibilitate pentru înnoire; iar pe de alta, fermitate pentru consoli- 
dare. Contradicţie reductibilă la un numitor comun. Flexibilitatea s-ar putea ob- 
ține prin scoaterea la concurs a unor posturi, iar consolidarea s-ar putea asigura 
prin contracte de o durată obligatorie — minimum trei ani. 

În teatrele noastre trebuie să existe o preocupare majoră şi permanentă 
față de obligația perfecționării pregătirii noastre profesionale şi culturale. 

Problema principală — cel puţin deocamdată, în majoritatea teatrelor din 
regiuni — se arată a fi păstrarea actorului, iar latura perfecţionării măiestriei 
trece implicit pe al doilea plan. Talentul, zice-se, îl absolvă pe actor de pregă- 
tirea şcolară — uneori elementară. Nu ar fi deloc rău să existe cursuri obliga- 
torii — fără frecvență — pe lîngă Institutul de teatru „I. L. Caragiale“, pentru 
completarea cunoştinţelor de specialitate. Nu ar fi deloc rea obligativitatea lega- 
lizată a cursurilor de perfecționare profesională în instituțiile de teatru. Existind 
toate acestea, regizorii şi conducerile teatrelor să răspundă pentru dezvoltarea 
fiecărui actor. Neglijenţa unor regizori şi directori faţă de destinul profesional 
al artiștilor este de neîngăduit. 

Nici teatrul nostru nu a făcut excepție de la înmormîntarea marilor iniția- 
tive ivite periodic întru perfecționarea profesională și culturală. Şi noi am avut 
şi vrem încă să avem studio experimental, laborator de perfecționare a artei vor- 
birii, a mișcării scenice ete., etc. Mai întotdeauna însă intervine ceva, cineva, care ne 
răpește parcă seriozitatea iniţială, descumpăneşte oamenii cei mai buni sau avîn- 
tul cîştigat într-o perioadă, şi uneori chiar roadele lui. Nu-s cauze mistice, evi- 
dent, ci doar modul nostru de-a gîndi, de a nu ne ocroti arta noastră, propriile 
noastre idealuri. Din păcate, tendințele negative, atitudinile ușuratice față de 
studiul profesional găsesc încă teren în teatru şi s-ar impune să fie puternic cri- 
ticate. Nu mai putem accepta ca birfa și boemia să fie „aerul“ nostru, cum pe 
alocuri unii încearcă să justifice plămada răului. Sancţiunea dată cuiva într-un 
teatru ar trebui să capete un consens republican, printr-un fel de ordin intern 
al eticii teatrului socialist, obligatoriu pentru toți. Așadar, sistemul de educaţie 
profesională şi culturală a actorului este determinat de o serie de factori pe care, 
neglijindu-i, nu vom putea asigura condiţiile necesare unei rodnice activităţi. 

Pe cuprinsul întregii noastre patrii se duce o intensă muncă pentru creş- 
terea şi educarea cadrelor. Teatrele nu pot face excepţie de la datoria lor de a 
acorda acest drept legitim fiecărui artist. Într-un teatru în care toată lumea 
inget toți pot fi obligați să-şi perfecționeze capacitatea lor profesională şi 

urală. 

De aceea, prefer introducerea obligativităţii perfecționării profesionale-cultu- 
rale a actorilor, decît normarea cantitativă, cu totul improprie muncii de crea- 
ție. În studio, în laboratorul nostru experimental vom crea cele mai bune condiţii 
pentru ridicarea nivelului responsabilității noaste față de actor şi, implicit, a aces- 
tuia faţă de public, față de propria sa creaţie şi menire cotidiană. 

Vorbind despre această menire, ne gîndim desigur la repertoriul nostru 
permanent. 

Anul viitor vom sărbători cea de-a 20-a aniversare a eliberării patriei 
noastre. 

Doresc ca teatrul nostru, începînd din acest an, prin repertoriul său, să-şi 
sporească rostul său cultural în acest colț al ţării. Doresc ca teatrul nostru să 
poată evolua, în următorii ani, într-un asemenea mod încît el să-și poată spune 
un cuvint stimat, la nivelul celor mai înalte exigențe ale mișcării teatrale romi- 
neşti. Există condiţii pentru acest deziderat pretenţios. Rămine ca ele să se păs- 
treze şi să fie judicios fructificate. Noi ne-am alcătuit un plan de dezvoltare. Nu 
ne-au speriat nici unele păreri greșite, după care proiectele şi planificarea în tea- 
tru, în artă, în general, ar fi iluzorii, şi nici n-am abstractizat ideea planificării 

Scenă din „„Hamlet” de Shakespeare 


în teatre. Cei mai mari creatori din toate domeniile au avut întotdeauna un plan 
pe care în mod riguros s-au luptat să şi-l îndeplinească. Un cap care nu-şi pro- 
pune să facă nimic îşi refuză oarecum calitatea umană. Darmite un colectiv ! 

În proiectul nostru cincinal păstrăm tradiţia, de trei ani instituită, să 
jucăm cîte o piesă de Shakespeare pe stagiune. În stagiunea viitoare, dată fiind 
sărbătorirea pe plan mondial a lui Shakespeare, regizorii noştri doresc să îm- 
bogățească repertoriul nostru shakespearean compus din Îmblinzirea scorpiei, 
Hamlet şi Visul unei nopți de vară, cu încă două capodopere: Richard al II-lea 
(în montarea lui Dan Nasta) şi Romeo și Julieta (în regia lui Maximilian). Cu 
aceste cinci spectacole am dori să realizăm un modest festival timişorean sau 
chiar bucureştean-timişorean, sărbătorind astfel cea de-a 400-a aniversare a tita- 
nului Will. (Dar în timp ce alcătuim asemenea planuri, vine cererea de transfer 
la București a regizorului I. Maximilian şi a soției sale, actrița Anca Ionică 
Neculce, o posibilă Julietă. Ce pot să fac, dragi tovarăși, în luna iulie cu respon- 
sabilitatea directorială şi nobilele ei proiecte ?) 

Dorim, de asemenea, în stagiunea care vine, să valorificăm dramaturgia 
clasică romiînească în ce are ea mai de preț, literatura dramatică occidentală pro- 
gresistă, literatura dramatică a ţărilor socialiste şi, bineînţeles, în primul rînd, 
dramaturgia noastră contemporană. E de datoria noastră să punem în contact 
publicul spectator cu tot ce este mai valoros şi variat în literatura dramatică 
universală contemporană, să răspundem cu devotament şi competență exigențelor 
sale crescinde de cultură şi artă. 

Vorbind despre public, aș spune că nu întotdeauna cel mai mare număr 
de spectatori l-au însumat spectacolele cele mai bune, cum s-ar părea normal 
la prima vedere. 

Există o politică a programării spectacolelor care se face după diverse cri- 
terii, criteriul calităţii spectacolului nefiind unicul. Așa încît, numărul spectatori- 
lor reflectă uneori mai mult o politică de programare decit valoarea spectacole- 
lor programate. Un asemenea exemplu este conţinut chiar și în referirile din 
acest articol. Am afirmat că spectacolele cu piesele originale au adus cel mai 
mare număr de spectatori, dar, în același timp, am recunoscut că teatrul nostru 
în această stagiune n-a găzduit piesele originale de adincă rezonanţă socială. 
Această contradicţie a rezolvat-o uneori politica corectă de programare. N-am vrut 
să fim de două ori vinovaţi în aceeaşi problemă : Tache, lanke şi Cadir ne-a adus 
de-a lungul anilor aproape 70000 de spectatori în peste o sută de spectacole — 
desigur prin unele certe calități ale piesei, cit şi ale spectacolului; dar nu pu- 
tem spune că un spectacol ca Trei surori, ce nu va obține atiția spectatori, trebuie 

să fie considerat mai slab realizat. Aş vrea însă să fac o constatare: un teatru 
care şi-a cîştigat încrederea publicului poate face o politică de programare mai 
îndrăzneață și mai flexibilă, bazindu-se tocmai pe această încredere obținută cu 
seriozitate (o condiţie importantă este ca ea să nu fie pusă la încercare de prea 
multe ori). Citeodată, un spectacol se bucură de afluența publicului, datorită în- 
drăgirii unuia sau mai multor actori aflaţi în distribuția respectivă. Aș îndrăzni 
să recomand unui autor, director sau regizor să nu tragă concluzii grăbite în ase- 
menea împrejurări. Alteori, un spectacol se bucură de un fel de succes ce l-aş 
numi — înşelător. E cazul pieselor care nu de mult abundau pe la noi, cu personaje 
care vorbeau şmechereşte și cu „bancuri“. 

În discuţia noastră ne-am referit la necesitatea unor acțiuni de propagandă 
estetică pentru apropierea publicului. Relaţia public-teatru aș crede că trebuie 
păstrată, prin toate mijloacele, la nivelul respectului reciproc şi apărată cu toată 
griia de posibilitatea unui compromis reciproc sau unilateral. Cred că principala 
conditie pentru obţinerea unui respect exigent şi durabil din partea publicului 
este să te respecţi pe tine însuţi, să respecţi permanent funcţiile fundamentale 
ale artei: cea de cunoaştere, cea estetică și educativă. Procedind astfel, specta- 
torii îndrăgesc teatrul, care le devine o necesitate indispensabilă. Acest respect 
reciproc presupune o comunicare continuă. Formele de comunicare pot fi foarte 
variate şi numeroase, Acum șapte ani, la Timişoara publicul prefera spectacolele 
de operă celora de teatru. Numărul spectatorilor scăzuse simţitor. Teatrul se auto- 
îngenunchease. 


Dar oare acesta esingurul mod de a 
se îngenunchea alunui teatru ? Cînd joci 
lucruri de prost gust, pentru a smulge un 
succes ieftin ; cînd faci o reclamă zgomo- 
toasă, neacoperită de calitățile corespun- 
zătoare ale spectacolului ; cînd te spri- 
jini pe o cronică laudativă, în care de 
fapt nu crezi; cînd montezi spectacole 
estetizante, fără vibraţie contemporană, 
sau pur şi simplu copiezi în chip flagrant 
pe ale altora, lipsindu-te de originalitatea 
nobilă a creatorului — nu tot în genunchi 
te afli? Şi dacă te afli în genunchi, de 
unde să mai vină respectul publicului ? 
Apropierea între teatru şi public trebuie 
să fie făcută „în picioare“, demn. Nu se 
poate accepta nici fițuica aruncată în sală, 
în loc de program, dar nici reclama tri- 
şată pentru un spectacol nereușit. Nu se 
pot accepta nici conferințele şi consfă- 
tuirile cu publicul — pe care le auzim 
fără să le ascultăm —, dar nici absența 


teribilistă şi infatuată a unor asemenea 
utile confruntări. 

Noi, la Timișoara, considerăm că 
de la afiş şi program pînă la conferințele 
cu caracter estetic pe care le ţinem în 
mijlocul studenţilor, muncitorilor, funcţio- 
narilor, problema principală în eficacita- 
tea şi calitatea unei asemenea propa- 
gande este cea a cinstei. Ne interesează 
locul reclamelor noastre, numărul lor, 
calitatea prezentării, bogăţia şi onestita- 
tea informaţiei, continuitatea ei. 


Emmerich Schäffer în Horaţio şi Dan Nasta 
în rolul titular din „Hamlet“ de Shakespeare 


Obişnuim să mergem pe scenele modeste din întreprinderi, școli şi insti- 
tuţii, cu fragmentele mai reuşite din piesele stagiunii, fără grimă, costume şi de- 
coruri, după ce în prealabil vizităm locul de muncă respectiv. Rezultatele unor 
asemenea întilniri s-au dovedit neaşteptat de fructuoase. Păcat că organizăm prea 
puţine. În stagiunea ce vine, sperăm să ne remediem această neglijenţă. Oferim 
spectacole mai multor unităţi şi organizaţii de masă. Regretăm că nu am în- 
treprins discuţii, confruntări cu aceşti invitați ai teatrului nostru, şi ne-am măr- 
ginit doar la inserarea pe afiş a acestor acţiuni, însoţite de un cuvînt scurt îna- 
intea reprezentaţiei. Vom continua să lărgim numărul invitaţilor la vizionări din 
rîndul prietenilor teatrului. Studioul actorului amator din Timişoara, condus de 
eri, reprezintă şi el o formă utilă de bune relații cu întreprinderile centrale 
in oraş. 

Am prezentat doar cîteva mijloace de propagandă, de altfel cunoscute şi 
probabil chiar practicate şi de alte teatre, care ne-au ajutat să putem ajunge la 
o afluență de public, la obținerea a numeroase abonamente ; acestea desigur dau 
o garanție a frecvenței spectatorilor, dar azi ne aflăm în fericita condiție a frec- 
venței asigurate fără abonamente (ştiut fiind că abonamentul e un fel de vînzare 
pe credit, care se practică îndeosebi cînd unuia dintre cei doi factori contractanți 
nu-i merge prea bine). 

Redacţia ne-a întrebat ce schimburi de experiență am inițiat cu alte co- 
lective teatrale. Frumoasă şi utilă este ideea schimbului de experienţă între colec- 
tivele teatrale, dar, din păcate, ne cam minţim în această chestiune. De ce? Ca 
să poată primi un colectiv de teatru, gazdele trebuie să plece de acasă în altă 
parte — planul trebuie doar echilibrat. Dar ca să învăţăm ceva, trebuie să ne 
vedem reciproc producţia, şi încă să mai poposim o zi-două, pentru a realiza 
schimbul de păreri. Practic, acest deziderat foarte important se realizează extrem 
de anevoios şi rar. Citeva exemple de pe la noi: am avut asemenea intenţii de 
schimburi de experienţă cu Teatrul de Stat din Sibiu. Noi eram la ei, ei la noi. 
Ne salutam, cum s-ar spune, „din mers“. Clujul a venit la Timişoara, noi ne-am 
dus la Bucureşti. Vom veni noi în decembrie la Cluj, dar nu ştim pe unde s-or 
duce colegii clujeni. Dacă s-ar prevedea o licenţă cantitativă pentru schimburile 
de experienţă, calitatea — adică, arta — ar face un mare salt. La nivel regional 
s-au făcut schimburi de experienţă, şi cu o oarecare strădanie se mai pot încă orga- 
niza întîlniri artistice ale teatrelor din regiune. Noi chiar intenționăm să iniţiem 
un festival al artei teatrale-muzicale profesioniste din Banat, cu tot ce s-a realizat 
şi evidenţiat într-un timp dat, invitind din întreaga țară oameni de specialitate. 

Schimburile de experiență nu le văd necesare numai în domeniul strict ar- 
tistic. Mi se pare foarte oportună imbinarea eforturilor tuturor teatrelor pentru 
ridicarea nivelului tehnologic al producţiei de dincolo de arlechin, precum şi nive- 
lul tehnic al aparatajului scenic. Dacă consiliile reunite ale teatrelor şi muzicii ar 
iniţia o discuţie specială în această chestiune, cred că s-ar ajunge la concluzii, la 
soluţii foarte interesante. Îmi reafirm convingerea, pe care am exprimat-o acum mai 
bine de un an în coloanele „Contemporanului“, fără să am fericirea vreunui răs- 
puns, că, luindu-se în discuţie şi rezolvare problema productivităţii muncii în tea- 
tre, introducîndu-se materialul plastic în locul lemnului, fierului, stofei și blănu- 
rilor, s-ar obţine o economie în urma căreia, dacă ar mai fi conjugată şi cu o mi- 
nimă aparatură modernă de luminat, s-ar crea importante, uriașe chiar, disponibi- 
lităţi materiale. Ele ar oferi largi perspective luptei pentru calitate sporită şi înaltă 
profesionalizare în arta teatrală. 

Şi, un ultim cuvînt despre stagiunea care a trecut : 

Fără a mă amuza cu un joc ieftin de cuvinte, aș aprecia din punct de 
vedere general stagiunea 1962/1963, considerînd absolut necesar ca ea să mai fie 
apreciată în mod special şi chiar foarte atent. 

Dacă ne vom mărgini, ca în alte dăţi, să facem o apreciere generală a sta- 
giunii, vom greşi tocmai prin generalizare. Prefer o analiză diferențiată, particula- 
rizată, şi măsuri adecvate acesteia, unei priviri generale, bine formulată, dar ris- 


cantă ca eficacitate. 
Gheorghe Leahu 

Emil „Reus moasa în „Căruţa cu 
paisto de Stefănescu; Radu 
Avram ko A VIl-lca) în „Sfînta 
Ioana“ de G. B. Shaw; Emmerich 
Schäffer (Tuzenbach), Gheorghe Pátra 
e ara și Ştefan Tordănescu (Kuli- 
ghin) în „Trei surori“ de Cehov 

TURNEUL TEATRULUI DE STAT DIN BRĂILA 
LA BUCUREȘTI 


e întrebuințează de obicei cuvîntul „corect“ pentru a desemna spec- 
tacole nu prea inspirate, lipsite de strălucire şi noutate, şi nu o 
dată epitetul acesta capătă înţelesul de „plat“. Dar se uită de multe 
ori să se vorbească despre acea corectitudine profesională, care nu numai că nu 
trebuie pomenită cu condescendenţă, ci înseamnă foarte mult în activitatea unui 
teatru. Respectul față de textele reprezentate, descifrarea atentă a ideilor, grija 
pentru comunicarea lor clară şi emoţionantă, caracterizarea judicioasă a perso- 
najelor, relaţiile sincere și spontane între interpreţi — toate acestea nu se realizează 
atît de uşor. De multe ori asistăm la spectacole montate şi jucate incorect, în 
care esențialul este neglijat, fie de dragul unor născociri regizorale care alunecă 
alături de sensul textului, fie pentru că actorii doresc să se evidenţieze pe ei înşişi 
în dauna rolurilor, fie din pricina unor deprinderi mecanice, care pot denatura 
orice activitate scenică. Iată de ce corectitudinea profesională a celor trei spec- 
tacole pe care teatrul din Brăila le-a prezentat la Bucureşti într-un scurt turneu 
s-a impus, în ciuda slăbiciunilor nu tocmai neglijabile ale trupei. 

Am văzut întîi Oceanul, în regia lui Constantin Sîrbu și decorurile lui Paul 
Bortnovski. Dificultăţile tehnice ale scenei de la Teatrul „Lucia Sturdza Bulandra“, 
necunoscute pentru ei, i-au derutat pe actori, astfel că începutul spectacolului a fost 
oarecum dezorganizat. Prima impresie a fost deci aceea a unei forme profesionale 
şovăielnice. Pe măsură ce acțiunea înainta, interpreţii au început să-și recapete 
siguranța, caracterele au căpătat contur, relaţiile dintre personaje au început să 
se definească, ideile textului au prins viaţă. Piesa este în întregime greu de inter- 
pretat, fiindcă neglijează acţiunea exterioară, pentru a urmări desfăşurarea ideilor 
şi evoluţia unor caractere care nu se dezvăluie de la început; cu toate acestea, 
cîteva din cele mai grele momente ale ei le-au reușit bine actorilor din Brăila — 
scenele de familie din casa lui Platonov, cele trei monoloage care deschid ultimul 
act, dialogul gîndit dintre prietenii care se întorc de la kilometrul 8. 

Interpretarea Ioanei Citta-Baciu a descoperit în Anecika și unele particula- 
rități deosebite de cele pe care le-am admirat în jocul Leopoldinei Bălănuţă, în 
spectacolul bucureștean — mai multă vigoare și o mai marcantă transformare în 

ultima parte a piesei. Mai modestă ca 
desfăşurare plastică și intenţii regizorale, 
montarea s-a deosebit de cele anterioare 
(de la Sibiu şi de la Teatrul Tineretului), 
prin atenţia acordată planului cotidian şi 
psihologiei eroilor. Piesa nu a mai fost 
jucată ca un poem romantic, ci mai cu- 
rind ca o dramă lirică. 

Al doilea spectacol vizionat a întă- 
rit concluziile impuse de primul; o echi- 
pă încă nesigură pe mijloacele expresiei 
teatrale, dar lucrînd conştiincios, cu sin- 
ceră dăruire și unitar, pentru a comunica 
spectatorilor ideea artistică. Şi de data 
aceasta, începutul a fost puţin greoi. Se 
pare că actorii de la Brăila nu ştiu încă 
să intre în scenă cu acea tensiune pe 
care o cere rolul, dar ei se integrează 
treptat în acţiune şi în relaţiile indicate 
de text, ajung să stabilească între ei o 
comunicare apropiată şi intensă și izbu- 
tese astfel să „încălzească“ pe parcurs 
spectacolul pînă la intensități pe care nu 
le-ai fi așteptat la început. Se realizează 
astfel şi o comunicare sinceră și emoţio- 
nantă cu publicul. Și această piesă jucată 
era o lucrare dificilă, construită pe înlăn- 
ţuirea unor stări de spirit complexe şi 
avînd forma unei dezbateri: De n-ar fi 
iubirile de Dorel Dorian, în regia lui Du- 
mitru Dinulescu şi decorurile lui Gheor- 
ghe Matei. Interpretarea simplă şi caldă, 
care caută cu perseverență să descopere 
semnificaţia umană a fiecărui fapt dis- 
cutat de eroi, a conferit şi acestei repre- 
zentaţii puterea de a interesa nu numai 
rațional, prin înfruntarea ideilor, ci şi 
afectiv, prin dezvoltarea unei suite de 
împrejurări dramatice. A fost o nouă ve- 
rificare a textului, poate cea mai conclu- 
dentă : ceea ce putea să pară arid prin 
despărțirea planului intelectual de cel 
emotiv a devenit, în această interpretare, 
omenesc şi apropiat. 

Turneul s-a încheiat cu o piesă de 
Iannis Ritsos, jucată în premieră mon- 
dială — Toiegele orbilor —, altă alegere 
îndrăzneață care pune serios la încercare 
posibilităţile interpreţilor. Scrisă de poetul 
grec în numele unei idei generoase — 
aceea a solidarizării în lupta pentru un 
ideal înalt, care poate smulge pe cei mai 
nefericiți oameni din izolare, dînd rost 
vieţii lor —, piesa păstrează caracteristicile 
scrierii poematice, uneori în dauna evolu- 
tiei dramatice. Ea reconstituie o atmo- 
sferă autentică şi aduce în scenă citeva 
momente emoţionante, deşi uneori exal- 
tările o îneacă, spărgind arbitrar logica 
acțiunii. Spectacolul, pus în scenă de Ian- 
nis Veakis, ar fi cîştigat dacă regizorul 
ar fi privit mai critic textul, scurtindu-l 


Ioana Citta-Baciu (Jana Mincu) și Nae Nicolae 
(Petre Teiu) în „De n-ar fi iubirile* de Dorel 

Eugen  Popescu-Cosmin  (Ceasovnikov) și Dumitru Pislara (Platonov) în 
„Oceanul“ de Al. Stein 


şi eliberîndu-l de ceea ce sună dulceag prin exces. Și aici, interpretările au fost 
lucrate minuţios, debutind de data aceasta la nivelul de tensiune pe care îl impunea 
textul. Fiecare din cele cinci surori a fost caracterizată precis, nuanţat. Spectacolul 
este un adevărat spectacol de atmosferă, care trăieşte prin tăcerile, pauzele și sub- 
textele lui, tot atît cît trăiește prin cuvînt. El a dovedit că actorii teatrului pot mai 
mult decît au dat pînă acum. Poemele în proză care deschid fiecare act şi sînt com- 
puse prin înlănțuiri complexe de imagini poetice au fost rostite de Petre Simio- 
nescu cu pătrundere și simplitate, fără umbră de ifos declamator, pe tonul 
cel mai greu de obţinut pe scenă — acela al confesiunii nestingherite şi spon- 
tane către public. Este o performanţă pe care puţini actori, chiar mai exersaţi, 
ar fi putut-o realiza. Ileana Radu, care jucase în celelalte spectacole două roluri 
de „cochetă“ (Maşa din Oceanul şi Natalia Goran din De n-ar fi iubirile), a 
întruchipat în piesa lui Ritsos un personaj cu totul deosebit — pe Anna — o 
ființă livrescă, dezorientată, asprită de însingurare. Ioana Citta-Baciu a dovedit 
că stăpîneşte un registru întins de posibilităţi, dînd Anthulei o sensibilitate bolnavă, 
dezechilibrată, care a deosebit-o net de apariţiile ei în celelalte spectacole. 

Încă o caracteristică pozitivă a acestui ansamblu, demonstrată în cursul între- 
gului turneu: unitatea, nu atît de pregătire și experiență, cît de spirit. În spec- 
tacolele jucate nu am observat stridențe supărătoare, şabloane ieftine sau grosolane, 
încercări izolate ale unor actori de a se evidenția în dauna textului şi a partene- 
rilor. Este o premisă din cele mai îmbucurătoare pentru evoluţia teatrului. 


Aia cunoscut mai amănunțit istoria colectivului şi stilul de lucru cristalizat în 
acest teatru, în cursul unei discuţii. 

Timp de aproape zece ani, teatrul din Brăila a dus o existenţă banală, cuce- 
rindu-și publicul cu ajutorul unui repertoriu facil (Casa de pe strada Coşbuc nr. 10, 
Misterul de la Hotel Poiana etc.). O schimbare s-a produs în stagiunea trecută, 
cînd o piesă care ieșea din tiparele succeselor ieftine, Citadela sfărimată, a pri- 
lejuit teatrului o reușită, şi în raport cu posibilităţile trupei și în ceea ce privește 
numărul de spectatori. În urma acestei prime experiențe, ansamblul s-a orientat 
spre un repertoriu mai dificil, mai exigent, tocmai din dorinţa de a da interpreţilor 
posibilitatea de a-şi manifesta însuşirile, mai divers și mai calificat din punct de 
vedere artistic. Așa se face că după două stagiuni, teatrul s-a putut prezenta la 
București cu un repertoriu îndrăzneţ şi de mare actualitate, unul dintre cele mai 
bune repertorii de turneu din vara aceasta. 

Cum am spus, premisa de la care s-a pornit cînd s-a optat pentru noua for- 
mulă de repertoriu a fost aceea a dezvoltării multilaterale a actorilor. Regizorii, con- 
ducerea teatrului și secretariatul literar au considerat, pe bună dreptate, că gustul 
publicului nu poate fi educat dacă însăşi educaţia profesională a actorilor este 
deficitară și dacă ea nu progresează. S-a renunţat deci la compromisuri făcute 
în numele succesului de casă. Și publicul, nu numai că nu a respins repertoriul 
cel nou, „dificil“, dar l-a acceptat fără rezerve. Piese socotite pe nedrept puțin 
accesibile, ca Oceanul şi De n-ar fi iubirile, s-au jucat mult şi cu sălile pline. 
Teatrul a reuşit să cucerească publicul larg, chiar pentru o lucrare dificilă ca 
aceea a lui Iannis Ritsos. 

Citeva preferinţe caracteristice încep să se distingă în actualul repertoriu 
(în care mai figurează, alături de piesele citate, Azilul de noapte, Surorile Boga, 
Generalul şi nebunul, Femeia îndărătnică) : orientarea spre dramaturgia „de idei”, 
pasiunea pentru dezbaterea unei problematici contemporane, înclinația spre teatrul 
poetic. Fluctuaţiile sînt puţin obișnuite în acest colectiv, trupa şi grupul de regizori 
căpătind stabilitate în ultimele stagiuni. Munca este organizată în aşa fel încît 
actorii să poată obţine cele mai bune rezultate artistice. Se evită supraaglomerarea 
programului : repetițiile au loc numai în cursul dimineților, după-amiezele rămîn 
libere pentru odihnă, studiu, lectură. Raţionalizarea orelor de lucru, care în multe 
teatre invadează trei sferturi din programul actorilor, nu a însemnat un rabat de 
calitate. În acest teatru, fiecare spectacol se repetă în medie de 30—40 de ori, 
înainte de a fi prezentat în premieră. Dacă ne gindim, de pildă, că la teatrul din 
Bacău spectacolul O felie de lună s-a repetat numai de zece ori, noaptea, după 
alte spectacole și repetiţii, şi că asemenea montări improvizate sînt frecvente în 
diferite teatre, înţelegem de ce reprezentațiile brăilene au o ţinută atît de în- 
grijită. 

Atenţia pentru calitate în munca actorului determină, în ansamblu, activi- 
tatea teatrului. Evoluţia profesională a actorilor constituie o temă permanentă a 
dezbaterilor din consiliul artistic. Se încearcă în mod frecvent distribuții puţin 
obișnuite, pentru a evita rutinarea interpreţilor. Ca un exerciţiu, s-au pregătit 
recitaluri de poezie — unul cu versuri de Labiş, altul cu poeme de Ritsos, acesta 
din urmă prezentat înainte de începerea repetiţiilor la Toiegele orbilor, ca o etapă 
de familiarizare a actorilor cu creaţia poetului grec. Munca asupra spectacolelor 
continuă și după premieră: Oceanul a fost revăzut de regizor şi corectat în raport 
cu unele observaţii făcute în cronici; spectacolul De n-ar fi iubirile a fost îmbu- 
nătăţit, la reluare, în cîteva repetiţii speciale. S-a creat o colaborare activă între 
regizor și secretariatul literar. Grija pentru valoarea fiecărei interpretări caracte- 
rizează şi modul de lucru al regizorilor. Iată cum ne-a descris regizorul Constantin 
Dinulescu munca la spectacolul cu piesa lui Dorel Dorian: „Nu cred că piesa ar 
face parte dintr-un gen special, piesă-dezbatere, care trebuie jucată altfel decît 
alte opere dramatice. Dezbaterea este aici o formă, un mod de expunere, dincolo 
de care actorii și regizorul trebuie să descifreze aceleași preocupări omeneşti și 
aceeași frămîntare dramatică din care se constituie orice scriere teatrală. De aceea, 
după ce am studiat textul, am căutat să-i cîştig pe actori pentru el, să le trezesc 
interesul şi dragostea pentru el. Am dorit ca ei să nu fie simpli intermediari între 
autor şi regizor, să nu rămînă la schiţa unor intenţii, să înțeleagă tot ce fac. Sînt 
convins că ceea ce actorul nu înţelege şi nu asimilează afectiv apare pe scenă 
închistat, neutru, slab, indiferent de calitatea concepţiei regizorale. Am căutat să 
lucrez cît mai ştiinţific, fără să ne întoarcem la nivelul exerciţiilor de școală: 
am făcut biografia personajelor, am împărțit piesa în fragmente, am stabilit temele 
şi acţiunile, am analizat logica înlănţuirilor...“. 

Eforturile de a organiza sistematic munca pentru desăvirşirea actorilor sînt 
considerate de conducerea teatrului brăilean ca un început: „Noi nu sîntem încă 
mulțumiți — ne-a spus directorul teatrului, actorul Dumitru Pislaru. Avem con~ 
vingerea că întreg colectivul doreşte să meargă înainte, şi ne pregătim să muncim 
pentru asta mai multe stagiuni la rînd“. 


Tiia a însemnat pentru teatru nu numai o confruntare cu publicul și cu 
critica, dar şi o întîlnire cu unul din autorii pieselor jucate: Dorel Dorian. Iată 
aprecierile acestuia : „Cunoșteam puțin teatrul. În trecere prin Brăila, văzusem 
un spectacol cu o piesă a unui dramaturg bulgar, şi ceea ce m-a uimit atunci a 
fost publicul, foarte exigent, foarte greu de mulțumit. După ce piesa De n-ar fi 
iubirile a fost montată la București, am început să cred că ea poate fi jucată 

numai aşa cum a văzut-o Radu Penciulescu, mai ales că punerea în scenă de la 
Sibiu, care s-a dorit mai emoţionantă, a reușit mai puţin. M-am dus deci la 
spectacolul brăilean cu oarecare neîncredere și am fost cucerit, aproape împotriva 
aşteptărilor mele. Am descoperit un alt mod de a vedea piesa, o altă înţelegere 
a personajelor. Abia în interpretarea Ioanei Baciu am întrezărit elemente care 
evocau originea eroinei, copilăria și adolescența ei aspră, trăită pe șantier. Intere- 
santă transfigurare a suferit textul lui Petre Teiu, care, în alte spectacole, suna 
sec şi lozincard. Crezind în ceea ce avea de spus, actorul Nae Nicolae n-a găsit 
necesar să strige replicile, să le declame, nu le-a rostit ca şi cum ar fi fost reve- 
laţii ale unor idei noi, ci le-a dat sensul unor idei cunoscute şi de el şi de spec- 
tatori, care trebuiau repetate pentru a-l atrage pe Andone. Pandele a fost jucat 
nu ca un naiv, un fals romantic, ci ca un autentic erou de la noi, de astăzi, de aici. 

Important mi se pare că actorii acestui teatru aduc pe scenă multă credinţă. 
Chiar acolo unde autorii nu au izbutit să depăşească tonul de lozincă, credinţa 
actorilor poate să suplinească lipsurile textului. Dacă înfățişezi spectatorului con- 
temporan, ca pe o noutate, o idee politică pe care el o cunoaște bine, se supără, 
şi pe drept cuvînt. Dacă i te adresezi însă pe tonul «e un lucru pe care îl ştim 
bine şi eu şi tu, dar pe care e necesar să-l reamintim acum», capeţi acea forţă de 
convingere care se face auzită în cele mai bune luări de cuvînt ale activiștilor 
de partid. Cel mai mult mi-au plăcut, de aceea, monoloagele şi reflecţiile de 
la rampă ale Janei Mincu şi ale lui Petre Teiu. Chiar şi în prezenţa personajelor 
negative am simţit vibrația unui crez opus ideilor piesei: am simțit, de pildă, 
că Natalia Goran trăieşte în afară de şantier, că e străină de el, că năzuieşte tot 
timpul spre altceva. Interpreţii ştiu să aducă adevărul vieţii pe scenă, şi asta e 
foarte mult. 

Dar actorii nu cresc de la sine. Cel mai important lucru este acum pentru 
teatru munca atentă şi migăloasă pentru dezvoltarea actorilor, o muncă nu de 
o stagiune sau două, ci de mulți ani. Altminteri, există riscul ca nivelul la 
care s-a ajuns, și care poate să satisfacă întrucitva cerințele publicului și face 
față onorabil unui turneu ca acesta, să ducă la o limitare, la o stagnare. Este 
necesar un exercițiu dramatic continuu. Cred că efortul care a început să se con- 
tureze în teatru în acest sens trebuie organizat şi valorificat. Actorii trebuie să 
învețe să vorbească și să se miște cu desăvirşită libertate și stăpînire în expresie. 
Exerciţiile ca atare sînt rigide şi, la rindul lor, limitate. De aceea, cred că ar fi 
bine să se atace mici roluri, mici scene din dramaturgia cea mai exigentă, S-ar 
putea încerca treptat perfecţionarea actorilor prin parcurgerea unor fragmente şi 
recitări din ce în ce mai grele. Antrenamentul ar deveni în felul acesta pasionant 
şi foarte util şi pentru public. Așa s-ar putea lucra serii de recitaluri sau repre- 
zentaţii de fragmente din teatrul antic, shakespearean ş.a.m.d., în genul unor con- 
ferinţe dramatice, cu text succint şi multe exemplificări“. 


P auiii teatrului se discern cu limpezime. Dacă actorii şi regizorii vor 
munci ca pînă acuma, este foarte probabil ca spectacolele lor viitoare să se ridice 
la nivelul celor mai bune momente din reprezentațiile actuale şi chiar să-l depă- 
şească. Atmosfera creatoare instaurată în teatru, ca şi prezența unor elemente de 
stil în activitatea lui, constituie premisele unui progres cert. Succesele de pînă 
acum pot să nu rămînă izolate, ele se pot încadra într-o suită ascendentă, riguros 
planificată. Datorită stabilităţii trupei şi colectivului de regizori, planificarea devine 
în acest teatru foarte posibilă ; printr-o asemenea planificare, interpreţii vor putea 
şti ce vor juca peste un an sau doi, se vor putea pregăti temeinic pentru rolurile 
grele. Sînt absolut necesare antrenamentele de mişcare și de vorbire, care să com- 
penseze şi să elimine, din practica actorilor, acele deficienţe moștenite din anii în 
care teatrul din Brăila a activat fără program. 
k Începutul bun pe care l-au marcat ultimele spectacole îngăduie teatrului 
încercări din ce în ce mai îndrăznețe, cu atît mai mult cu cît ansamblul a izbutit 
să stabilească o legătură strînsă cu publicul. Discuţiile, spectacolele-afiș, recitalurile, 
dezbaterile în jurul unor reprezentații pot constitui o școală, și pentru actori şi 
pentru spectatori. Ideea acelor experimente propuse de Dorel Dorian poate constitui 
nucleul unui adevărat studio de lucru. Teatrului de Stat din Brăila îi sînt deschise 
toate drumurile către perfecţionarea actorilor şi educarea unui gust nou şi sigur al 
publicului, pentru că aici se lucrează cu sinceră dăruire. 

Ana Maria Narti 

întem obişnuiţi să constatăm şi să ne bucurăm, cu fiecare promoție 
de absolvenţi ai Institutului, că peisajul teatral al ţării noastre se 
îmbogățește, că prestigiul artistic al mișcării noastre teatrale poartă 
pecetea constantă și caracteristică a tinereţii. Nu putem vorbi despre trăsăturile, dez- 
voltarea, tendințele şi perspectivele artelor noastre scenice, ignorînd cele cinci- 
sprezece promoţii cîte le-au împrospătat și împlinit în anii noştri. Şi nu putem 
vorbi despre valorile tinere — regizorale şi actoriceşti — care, în respectul bunelor 
tradiții şi pe drumul maeştrilor, au trasat sensurile și afirmă substanța contem- 
porană a teatrului, fără a ne gîndi că ele sînt produsul preţios al sistemului de 
învăţămînt însușit la Institut, practicat acolo. E peste putință să desprinzi activi- 
tatea marelui front de peste o mie cinci sute de actori, cîţi dau viaţă şi culoare 
mișcării noastre teatrale, de şcoala care i-a format. Numele multor zeci de actori şi 
regizori, evidenţiaţi şi consacrați de-a lungul acestor ani, numele altor mulţi 
interpreţi şi făuritori de spectacole, premiaţi la concursurile tinerilor artiști — ca şi 
experiența echipelor de absolvenţi trimişi să întregească ori să întărească, ba chiar 
să inaugureze, la Baia Mare, Piteşti, Piatra Neamţ, Satu Mare, Tg. Mureș, climatul 
artistic al scenelor dramatice de acolo —, sînt grăitoare. 

Desigur, asemenea rezultate nu-şi au unilateral obiîrşia. Acţiunea pedagogică 
și de instruire, exercitată de Institut asupra studenţilor, în anii studiilor de bază, 
se unește, mai mult decît în orice alte domenii ale culturii, printr-un principiu 
osmotic, cu orientarea şi stimularea în creaţie care întîmpină şi îmbie pe absol- 
vent în instituţiile în care — declarat profesionist — este trimis şi chemat să facă 
artă. Legătura aceasta este adeseori invocată în sentinţe de tipul : „teatrul e o şcoală 
continuă“, „actorul, cît joacă, învaţă“. Dar asemenea sentințe constată, în vagul 
abstracției aforistice, doar continuitatea necesară a învăţămîntului artistic în creaţia 

de artă ; ele privesc mai mult actul personal de creaţie al artistului, şi nu atît 
ca pe un comandament, cît ca pe o trăsătură implicită a ei. Există însă (definitorie 
pentru anii noştri revoluționari) şi o relaţie concretă de determinări şi responsa- 
bilități reciproce între şcoala teatrului şi teatru. Noi nu mai putem privi şi urmări 
procesul dezvoltării artelor, destinul slujitorilor lor, ca desprinse de procesul şi 
modalitatea iniţierii în artă ; nici nu putem socoti în sine etapa acestor iniţieri, ca 
desfăşurîndu-se şi consumîndu-se străină de felul în care ele se proiectează şi dau 
roade în sfera mișcării artistice ca atare, nepăsătoare de cerinţele şi orizonturile 
acesteia. Altfel zis: calitatea creaţiei noastre teatrale depinde, pe de o parte, de 
ceea ce Institutul oferă teatrelor spre fructificare, iar, pe de altă parte, de felul 
cum fructifică teatrele valorile produse de Institut. A discuta nivelul artistic al 
mișcării noastre teatrale pretinde de aceea — odată sau chiar înaintea aprecierii 
faptelor de artă ce ni se înfăţişează — o scrutare analitică a acelor răspunderi 
comune ce leagă Institutul de Teatru de instituţiile teatrale. Aceasta, ţinindu-se 
seama de prezenţa masivă a tinerilor actori în teatru, măcar pentru perioada care 
se scurge în cariera lor între anii uceniciilor şi anii cristalizării lor ca personalităţi 
creatoare efectiv independente. Este ceea ce s-a încercat recent (la finele lunii mai) 
în întîlnirea dintre corpul profesoral al I.A.T.C. şi conducerile unor teatre din 
regiuni şi alți oameni de teatru. Purtînd, deocamdată, semnele tatonărilor şi timi- 
dităţii caracteristice oricărui început (la care se cere adăugată, nu fără o notă de 
surprindere, absenţa cu totul de neînțeles a conducerilor teatrelor din București), 
întîlnirea s-a demonstrat totuşi, nu numai principial necesară, dar și practic şi 
actual nespus de utilă, prin unele categorii de preocupări dezbătute. Două dintre 
acestea ni se par fundamentale. Una: preocuparea de a stimula pe tînărul actor 
la independenţă şi siguranță de sine în inițiativa şi actul creaţiei și, pe această 
cale, de a creşte calificarea lui personală ; alta, integrarea absolventului în atmo- 
sfera de lucru a teatrului, deprinderea lui cu spiritul colectiv de muncă, subor- 
donarea veleităților lui personale necesităţilor de creștere omogenă a colectivului 
din care face parte. 

Aparent, două direcții paralele, dacă nu divergente, de preocupări. În fond, 
două aspecte ale unei singure probleme — nespus de complexe şi foarte rami- 
ficate. Căci una, latura calificării personale a artistului, nu-şi poate afla realizarea 
deplină decît în sfera și în condiţiile de înfăptuire a celeilalte, decît în măsura în 
care calificarea personală se mărturisește concomitent şi ca un act de solidaritate 
cu colectivul, ca o contribuţie la sudarea lui. Problema pare să atingă, prin rezonan- 
țele şi implicaţiile ei etice — de disciplină și organizare a muncii de creație —, 
resorturi adiacente educaţiei şi preocupărilor estetice propriu-zise. Dar, mai cu 
seamă în teatru, ea se află, în principiul ei, dimpotrivă, la baza fenomenului artis- 
tic ; iar, în lumina stadiului și cerinţelor actuale ale artei noastre teatrale, ea se 
aşază de la sine în prim-planul atenţiei şi se cere dezbătută. 

În adevăr, orientarea şi calitatea repertoriilor ; programele artistice de zi cu 
zi, ca şi cele de perspectivă — de continuitate şi dezvoltare — ale scenelor noastre 
dramatice ; eforturile teatrelor de a atinge o ţinută demnă de greaua şi nobila funcţie 
socială, constructivă, ce le revine; lupta lor pentru a asigura, pe linia contempo- 
raneităţii, victoria noului şi a iniţiativelor înnoitoare asupra desuetului şi a como- 
dităților rutiniere ; străduința de a se rotunji fiecare teatru în parte, înlăuntrul 
realismului socialist, ca personalitate artistică distinctă ; toate acestea depind, în 
primă instanţă, de valorile artistice cu care așezămintele teatrale sînt înzestrate, 
dar și de felul în care aceste valori au conștiința necesității de a se desăvirşi 
continuu, de felul în care aceste valori se completează unele pe celelalte și devin 
laolaltă un potențial caracteristic, unit şi unitar — o echipă; de felul în care 
această echipă se păstrează şi ține să se păstreze unită şi unitară. Ideea de ansamblu 
începe de altfel să capete, mai cu seamă în ultima vreme, o pondere mai mare decît 
altădată. Judecăţile de valoare ale publicului (şi ale criticii dramatice) prind din 
ce în ce mai mult să privească valorile particulare ale unui spectacol de teatru, 
în raport cu gradul în care ele fuzionează cu întregul, se infuzează în el şi-i impun 
spectacolului însușirile lui globale. Valorile individuale, centrifuge sau ambiţionînd 
a se așeza dimpotrivă, ostentativ, în centrul atenţiei, sînt de aceea, oricît de preţioase, 
privite ca valori dezintegratoare ale imaginii de ansamblu și dojenite ca atare. 
Dacă o seamă de spectacole ale stagiunii — inclusiv cele văzute cu prilejul tur- 
neelor ce ne-au vizitat Capitala — pun cu acuitate, pe linia ridicării calitative a 
artei noastre teatrale, problema înnoirii şi întăririi virtuţilor profesionale (de la 
cele elementare ale dicțiunii şi mișcării scenice pînă la cele privitoare la lărgirea 

orizontului cultural ideologic) ale făuritorilor de spectacole (în special actorii), 
nu mai puţin acută s-a arătat problema închegării și întrunirii, pe planul preocu- 
părilor artistice, a ansamblurilor. Şi nu e desigur o coincidenţă că, atit la întîlnirea 
I.A.T.C. cu conducerile teatrelor, cît şi în discuţii purtate în cercuri mai restrinse, 
resorturile răspunzătoare ale diferitelor colective teatrale (mai ales cele din 
regiuni) se pling subliniat de fenomenul aşa-numit al fluctuaţiilor de cadre artistice 
(în cele mai dese cazuri, cadre tinere), ca de una din cauzele primordiale ale 
neajunsurilor şi dificultăţilor muncii, realizărilor şi perspectivelor artistice ale 
teatrelor lor. 

Fluctuaţia excesivă de cadre este, în orice domeniu de activitate colectivă, 
un germene de pagube materiale şi morale. Ea naște derută în planurile de muncă, 
le dezorganizează ; slăbeşte elanurile creatoare statornice, le demobilizează şi le 
încurcă. A stăvili fluctuațiile este de aceea, din toate punctele de vedere, o cerinţă 
de neapărată şi imediată necesitate. Care cată, desigur, a fi împlinită şi din 
inițiativa şi cu sprijinul oficial, solicitat de unii dintre directorii de teatre. 
Dar care cată a fi împlinită și poate fi împlinită, în primul rînd, înainte şi 
dincolo de orice măsuri administrative, de înşişi factorii răspunzători de mersul 
şi destinele teatrului. Deoarece problema fluctuaţiilor de cadre şi — de aci — 
multe alte probleme legate de activitatea şi dezvoltarea, de succesele şi eșecurile 
teatrelor sînt probleme de conştiinţă, de etică, de educaţie. Descoperi în ele 
vinovăţii care vorbesc, fireşte, de o mentalitate înapoiată, de deprinderi individua- 
liste, carieriste ale cadrelor fluctuante, și le pui pe seama rămășițelor trecutului 
nemăturate din conştiinţa lor. Dar descoperi în ele şi vinovăţii care se pot pune 
nemijlocit pe seama climatului de viaţă şi de muncă, a influenței educative deficitare 
din colectivele teatrale în care studentul absolvent e trimis să se integreze ca 
profesionist al artei ; descoperi în ele şi vinovăţii care se pot pune pe seama unor 
defecţiuni în munca pedagogică, educativă a Institutului de Teatru. 

Fără a minimaliza deloc marile succese dobindite, atît în cadrul învăţămîntu- 
lui artistic, cît și în cadrul activităţii teatrelor, asemenea realități n-au putut fi 
ocolite şi au trebuit să fie dezbătute la întilnirea de care ne ocupăm. 


$ * 3% 


Discutate „din punctul de vedere al pedagogului de artă“, problemele actuale 
ale teatrului nostru n-au putut fi analizate (şi dezlegate, în măsura în care unele 
dintre ele au fost totuşi dezlegate), decît avînd în vedere în subtext acea „stare 
precreatoare“, despre care vorbea, în Etica lui, Stanislavski, şi fără existența produc- 
tivă a căreia orice iniţiativă şi orice elan sînt cel puţin precare. Asemenea „stare 
precreatoare“ nu există de la sine înlăuntrul unei creaţii artistice, prin definiţie 
colectivă, cum este teatrul. Ea presupune existenţa, prealabilă creaţiei, a unui spirit 
colectiv care să anime şi de care să fie pătruns fiecare factor contributiv la actul 
efectiv de creaţie, de care să fie pătrunşi chiar și factorii care, prin destinația 
lor imediată, sînt neartistici — de la portar la corpul administrativ, contabilicesc 
al teatrului. Acest spirit colectiv trebuie născut, întreţinut, îndrumat. 

Lipsa de omogenitate şi diferenţierile în pregătirea profesională; etero- 
genitatea stilistică și de formaţie, dispoziţiile voluntariste ori secătuite de interes 
ale prezenţelor scenice, demonstrate uneori în spectacolele noastre, sînt adesea 
rodul unor neadaptări ori neînţelegeri, ori inerţii, de foarte variate aspecte, care 
colorează — dar și destramă — colectivele respective. Şi care acţionează îndeobşte 
cu rezultate inhibitive, ori, dimpotrivă, stirnind complexe de superioritate, în 
primul rînd asupra elementelor încă neavizate și neexperiente, asupra artiștilor 
începători. Ne gîndim, bunăoară, fără să uităm nenumăratele exemple pozitive, la 
acele atitudini rezistente, care se manifestă în teatre la fiecare val de tinereţe 
ce pătrunde în ele odată cu o nouă serie de absolvenţi repartizaţi ; la acea închistare 
de arici, încărcată de teama de concurenţă, de meschină invidie, pe care Stanislavski 
o numea „bestiala psihologie întilnită, spre rușinea numelui de actor, în teatru“. 
Ne gîndim apoi la acele dispoziţii, poate inerente în pragul nevirstnic al carierei, 
pe care tinărul absolvent le manifestă, de a-şi transforma, printr-o nejust orientată 
grabă, idealurile și iluziile hrănite pe băncile şcolii, în infatuare suficientă, în 
pretenţii, în înclinări criticastre, în dispreţ faţă de orice experienţă întilnită în 
preajmă-i, care — chiar dacă aceasta nu este, desigur, totdeauna dublată de genia- 
litate — este totdeauna încărcată de un bagaj de cunoştinţe, măcar practice, mai 
bogat şi superior aceluia cu care vine începătorul. Ne gîndim, în sfîrşit, la acele 

ambianțe de muncă, închegate din conformism, în care creaţia artistică e socotită, 
solicitată și preţuită pe criterii rutiniere, uscat funcţionăreşti, stagnante, de minimă 
rezistenţă, la unele focare de consacrări în manierism, refractare entuziasmelor real- 
mente creatoare. Nu putem tăgădui că asemenea atitudini şi stări de lucruri există, 
mai acut sau mai puţin acut, în colectivele teatrelor noastre. Ele au și stat, de 
aceea, în atenţia participanţilor la întîlnirea despre care vorbim. Şi le-au şi justi- 
ficat cerința adresată conducerilor din teatre — directori, regizori, consilii arti- 
stice — de a veghea la instaurarea unui climat stimulator la muncă colectivă. Şi, 
în această ordine de idei, aceleași atitudini au justificat şi unele indicaţii cu vădit 
caracter pedagogic, legate de relaţiile teatrelor cu actorii începători. Aceste indicaţii 
privesc în primul rînd așteptările fireşti pe care absolvenţii le nutresc în anii 
primilor lor pași în viaţa artistică. Ele cheamă la eforturi de a nu înşela asemenea 
așteptări, pentru a putea, în schimb, să se obțină ceea ce și teatrele așteaptă de la 
noile lor cadre. 

A împlini aşteptările tineretului în teatru înseamnă, în esenţă, a nu-i reteza 
elanurile ; a nu așeza bariere între dorința şi putinţa lui de a se realiza, între 
expansivitatea lui, poate pripită dar generoasă, şi ponderea „înțeleaptă“ (uneori însă, 
şi obosită) a viîrstnicilor. Nimic nu poate fi mai firesc educativ, din partea condu- 
cerilor şi celorlalți factori răspunzători din teatre, decit de a veni prieteneşte în 
întîmpinarea tineretului, de a-l apropia cu încredere și a-l stimula spre o comu- 
niune de convingeri, de eforturi, de țeluri şi aspirații artistice. Desigur, e vorba 
de o apropiere nu platonic declarată, ci, din capul locului, concretizată într-o antre- 
nare activă în atmosfera și cerințele cotidiene de muncă și de studiu din teatru. 
E vorba de o apropiere care să dea tineretului sentimentul unei utilităţi, unei res- 
ponsabilități care-l cinstește, în viața și problemele colectivului. Şi, înainte de toate, 
e vorba ca tînărul să simtă în teatru existența unei ambianţțe generale, care să-i 
stimuleze încrederea şi respectul în cei cu care lucrează şi, prin ei, încrederea în 
sine, odată cu încrederea că în această ambianţă el își va dobîndi propria lui reali- 
zare umană şi profesională. Pătrunderea lui în viața teatrului trebuie să-i deștepte 
conștiința că prezența lui acolo nu e, ca să zicem aşa, doar instrumentală, uşor „in- 
terşanjabilă“, ci funcţională — în înţelesul : viaţa colectivului este, într-o măsură, în 
funcție de dînsul. În asemenea ambianţă și asemenea condiţii, de viață și de lucru, 
tînărul va şti neîndoios să-și dubleze elanurile (pîndite adesea de infatuare) cu mo- 
destia ; curajul creator (vecin adesea iniţiativelor hazardate), cu ponderea ; pregătirea 
şi cunoştinţele lui (niciodată îndestulătoare), cu rivna spre îmbogățirea şi desăvirşirea 
lor ; problemele personale, cu problemele colectivului ; problemele artistice, cu cele 
ale vieţii, ale societății; sensul artistic al profesiunii sale, cu sensul ei politic. 
El va sfirşi astfel prin a se descoperi, dezvoltindu-și şi afirmîndu-şi plenar şi multi- 
lateral personalitatea, prin a-și trăi practic arta (nu numai să o conceapă teoretic) 
ca pe o unealtă de construire a propriului său univers spiritual şi, în același timp, 
a universului spiritual al celor cărora arta sa este destinată să li se adreseze. 

Acest stimul educativ — al colectivului şi al conducerilor teatrale —, menit 
să favorizeze o creştere integră şi totală (fizică şi intelectuală), nu e un scop în 
sine ; principiu fundamental, de generală răspîndire în toate domeniile de activitate, 
al însăși structurii noastre sociale noi, el este cu deosebire principiul de viaţă, de 
dezvoltare şi de afirmare, al teatrului ca atare. De aceea, el cere a se manifesta 
continuu şi organic, în strînsă şi activă legătură cu ceea ce este nou (şi stimulator 
spre nou) în viața şi în problemele de viaţă ale societăţii, ale contemporaneităţii. 


+» +» * 


S-a învederat în dezbateri că problemele teatrului, discutate din acest punct 
de vedere pedagogic, reclamă în acelaşi timp, dacă nu chiar înainte de toate, 
corpului profesoral din Institut, o atenţie sporită față de spiritul în care e instruit 
şi creşte viitorul actor. Sub acest raport, s-a pus un accent deosebit pe caracterul 
partinic al procesului de educaţie artistică, menit a dezvolta, în student, simțul 
cetățenesc, odată cu fantezia creatoare, cu sentimentul adevărului, cu cunoaşterea 
meşteşugului artei, a ştiinţei de a gîndi şi de a aprecia în mod artistic realitatea. 
În esenţa lui, şi în practica lui generală, învățămîntul nostru artistic conţine acest 
caracter. Dovadă, bunele și bine ştiutele rezultate recoltate de-a lungul anilor. 
Dar, faţă de unele fenomene mai puţin îmbucurătoare, s-au subliniat şi aspecte de 
promovare formală — ex-cathedra — ale acestui caracter al muncii pedagogice. Pe 
acest temei, s-au explicat unele de atitudini reprobabile (lipsă de răspundere 

profesională ; infatuare ; ieşiri din rindul disciplinei elementare a muncii profesio- 
nale — întîrzieri, absenţe nemotivate de la repetiţii, ba chiar de la spectacole, 
plecări intempestive, neanunțate, din oraş ; indiferență față de programul teatrului ; 
relații de rivalitate neprincipială, în locul relaţiilor colegiale ; nepăsare, ba chiar 
dispreț față de studiile practice şi teoretice; tendinţe de izolare sau mentalitate 
de grup şi altele de acest soi), de care se fac vinovaţi actori abia ieşiţi 
de pe băncile Institutului. Cazuri de acest fel nu au fost semnalate numai 
în referatul Consiliului Teatrelor sau în intervenţiile vorbitorilor reprezentanţi ai 
teatrelor (Tg. Mureş — secţia romînă, Piteşti, Oradea, Petroşeni şi altele). Însăși 
conducerea Institutului şi, alături de ea, o seamă de profesori și de foşti elevi 
ai Institutului (azi, cadre de conducere în teatre) s-au sesizat de ele. S-a vorbit 
pe de o parte despre „puţinul accent ce se pune în Institut pe pregătirea absol- 
ventului pentru viaţă : studentul e crescut aici ca o plantă gingașă de seră ; intrînd 
în viață, în teatru, această plantă gingaşă e lovită de ploi, de raze puternice de 
soare, de grindină, şi crește ori deformată, ori nu mai creşte, se pipernicește — şi 
asistăm fie la anularea unor valori, fie la creşterea lor strimbă“. Pe de altă parte, 
s-a vorbit despre insuficienta preocupare de a așeza, în actul pedagogic, orientarea 
şi instruirea profesională, estetică a studentului pe o bază trainică etic-cetățenească. 
Înclinările individualiste, manifestările de indisciplină sînt adesea nu numai tolerate, 
dar și absolvite de unii profesori, care înlocuiesc argumentul pedagogic cu argumen- 
tul încrederii sentimentale, legătura creatoare a profesorului cu studentul căpătind 
accente de cocoloşire familiaristă etc. Aşa fel încît, din fașă, sînt oprite în loc, dacă 
nu mult îngreunate, măsurile ce s-ar cere luate, ori s-ar lua în teatre față de atare 
atitudini. De aceea, în problema mult dezbătută — de care se lovesc cu deosebire 
scenele din regiuni —, problema atitudinilor şi ieşirilor individualiste, ca și aceea a 
fluctuaţiei de cadre (problemă în fond de inadaptare la condiţiile unei munci disci- 
plinate, mai mult decît una de climat neadecvat pregătirii lor), dacă s-a preconizat 
pe drept necesitatea luării unor măsuri administrative de stat (printre altele, o 
eventuală revizuire a clauzelor de contract între teatre şi actorul angajat), soluţia 
se cere căutată în primul rînd încă în Institut, în unitatea nedefectibilă — etic-este- 
tică — a muncii profesorilor. Datori sînt ei, în primul rînd, să inculce ideea de 
colectiv şi climatul colectiv, ca principii de bază — şi spirituale şi artistice — în 
cadrele actoricești pe care le formează. 

Aici își pot afla izvor de dezlegare şi alte probleme, de mare importanţă, 
care ating deopotrivă nivelul artistic propriu-zis al realizărilor din teatre şi metodica 
de ansamblu a învățămîntului în Institut. Ne gindim bunăoară la problema pro- 
cesului continuu de calificare personală a actorului, problemă care e, simultan 
cu una de meșteșug, și una de cultură, dar care în teatre — dar și în Institut 
(cum a reieșit din dezbateri) — e adeseori neglijată. „A iubi arta în tine, nu pe tine 
în artă“, cum ne învaţă tot Stanislavski (al cărui sistem stă explicit la baza învă- 
ţămiîntului nostru artistic), e un comandament etic, cetăţenesc. Funcţia artei e 
socială. Sensul estetic al comandamentului derivă din acest sens etic : a fi stăpîn pe 
mijloacele de expresie ale artei tale, dar şi a cunoaşte în aceeași măsură aria şi 
adîncimea de idei şi ginduri asupra cărora aceste mijloace se aplică și pe care 
arta vrea să le exprime. Unitatea etic-estetică se concretizează în unitatea prac- 
tică, teoretică şi culturală a studiului. Studiul artistic nu e un proces de înmaga- 
zinare automată — şi dată odată pentru totdeauna — de noţiuni; nici unul de 
rutinizare în executarea unei „gramatici“ stagnante a artei. El e un drum spre 
cunoaştere — spre cunoașterea de sine şi deci spre stăpînirea și mlădierea în voie 
a instrumentației cu care artistul se simte înzestrat; spre cunoașterea lumii şi a 
sensurilor ei, a adevărului pe care arta îl reflectă şi îl slujeşte. Între învățămîntul 
practic (al meșteșugului) şi cel teoretic, cultural, nu pot de aceea să existe 
granițe despărțitoare. Unul se presupune în celălalt. Şi orice metodă didactică 
în care se încearcă dozarea disciplinelor de studiu e riscantă pentru profilul și 
pentru cariera artistică a studentului, a viitorului actor. 

Principiul învățămîntului nostru teatral ţine, neîndoios, seamă de aceasta. 
S-a arătat totuși, în întilnirea de care ne ocupăm, că, în practica Institutului, se 
petrece uneori un fenomen de disociere „după importanţă“ a disciplinelor. Că, 
anume, clasele de actorie iau adesea ascendent asupra catedrelor de ştiinţe sociale ; 
că studenții sînt supraîncărcaţi în munca de pregătire a spectacolelor, că, în buna 
intenţie de a realiza performanţe în domeniul repertoriilor, profesorii sînt dispuşi 
să apese pedala mai degrabă pe diversitatea rolurilor, pe prezenţe cît mai felurite 
ale studenților în reprezentații de studio, uitînd astfel — dacă nu minimalizînd — 

munca propriu-zisă la rol, lăsînd această muncă să se subțieze — prin forța 
împrejurărilor — pe toate planurile, de la cel cultural, de adîncire şi înţelegere 
a semnificaţiilor lui, la cel tehnic. Se favorizează astfel, nu numai în spectacolele 
date, dar, ceea ce e mai grav, în spiritul actorului de mîine, superficialitatea, rutina, 
disprețul şi faţă de idee şi universul de idei în care se închide un rol, o piesă, 
actul său artistic, și față de expresia, față de modul de comunicare a ideilor. 

O seamă de deficienţe de aceste multiple categorii — de la deficiențele de 
«dicțiune şi respiraţie, pînă la cele de înţelegere şi înnodare semnificativă a relațiilor 
dintre personaje în scenă — au putut fi observate chiar în reprezentațiile-examen 
date de studenţii Institutului şi prezentate ca punct de pornire al dezbaterilor. 
Să adăugăm la acestea relatarea cazurilor de minimalizare de către studenți a 
studiilor de teorie şi istorie literară şi teatrală. Vom înţelege în acest 
chip că problema-cheie a desăviîrşirii calificării profesionale a actorilor în 
teatre este strîns legată de educația pasiunii spre calificare, de dezvoltarea multi- 
laterală a acestei pasiuni, pe care studentul o dobîndeşte în Institut. Cercurile de 
studii, de exerciţii zilnice, studiourile experimentale (menite a încerca şi promova 
noul în substanța şi tehnica artei teatrale), şi alte asemenea sugestii destinate a 
introduce în teatre un curent stimulator de cultură și de ţinută artistică, sînt 
desigur de neapărată, stringentă necesitate. Dar ele presupun, în primă instanță, în 
Institutul care pregătește pe actori, cu gîndul la destinele teatrului, o rîvnă peda- 
gogică productivă, asiduă în acest sens. E o rîvnă pedagogică plină de răspundere. 
S-ar cuveni, în această ordine de idei, reținute cuvintele Eugeniei Popovici — artista 
şi profesoara — nu numai ca o chemare, dar și ca o indicație didactică: „Metoda 
cea mai eficientă în educaţie este exemplul personal al profesorului. Studentul își 
alege un model, sau două sau trei, dintre profesori... Profesorul cînd vine în fața 
studentului n-are de răspuns numai la întrebările directe ale acestuia, ci şi la cele 
pe care el și le pune indirect, după ce pleacă de la Institut. De aceea, cred că 
primul lucru ce este de făcut este să ne supraveghem pe noi...“. Cuvintele acestea 
şi-au adeverit conţinutul, în chiar relatările unora dintre vorbitori, care au arătat 
că, deseori, tinerii actori îşi justifică atitudinile şi mentalitatea — şi convingerile — 
cu argumentul „modelelor“ lor — profesorii — care: „aşa i-au învăţat“, „așa le-au 
arătat“. Dacă e, de aceea, bine ca în teatre să se continue climatul educativ din 
Institut, este tot atît de indicat să se observe ca absolventul însuși să transplanteze 
cu venirea lui în teatru ceva din acest climat. Cată, prin urmare, ca aci, la izvoare, 
să existe — vii și puternice — premisele educaţiei în continuare, în teatru, a 
actorului. 

Problemele dezvoltării sănătoase a cadrelor teatrale — mai ales a celor 
tinere — sînt complexe, nebănuit de variate, adesea spinoase. Ele se cer cu insis- 
tență şi în adincime cercetate. Începutul unor organizate cercetări a fost făcut 
în întîlnirea pe marginea căreia am înscris notaţiile de mai sus. A fost un 
început modest, dar vrednic a fi salutat în perspectiva, pe de o parte, a unei ma! 
strînse, mai statornice și mai active, deci eficiente, legături între Institut şi teatre ; 
în perspectiva, pe de altă parte, a unei înţelegeri și atenții mai largi şi permanente 
date importanţei acestor probleme din partea forurilor ce răspund de dinamica 
sănătoasă a vieţii noastre teatrale. 


Florin 'Tornea 

MARI FIGURI ALE 
TEATRULUI ROMÎNESC 
DIN TRECUT 


Vasile Leonescu 


(1864— 1927) 


În afară de evocarea fiecărui actor de seamă din trecut, ar trebui întreprinsă, 
cred, o caracterizare în întregime a marii „echipe“ care a alcătuit trupa Naţiona- 
lului între 1900 și 1920. Am găsi acolo nume şi mai vechi şi mai noi, care dacă 
nu dau prilej la conturarea unei personalităţi de prim-plan, merită totuși să fie 
scoase din umbra uitării. Mă gîndesc la un actor mai vechi, care întregea totuşi 
cu vervă distribuțiile comediilor: Alexandru Catopol, după cum mă gindesc la 
acel minunat Cazimir Belcot mai nou, pe care îl mai am încă viu în faţă, în doc- 
torul Cazena din Apus de soare, şi pe care o moarte timpurie (1917) nu l-a îngăduit 
să dea întreaga măsură a talentului său. Erau acestea întregirile sau făgăduinţele 
valoroase ale trupei. Stăteau însă în rînd cu puternice personalități, multe nume, 
azi pe jumătate uitate, dintre care vrem să-l reamintim pe Vasile Leonescu. Era 
în jocul acestui ansamblu o coeziune, o unitate, o armonie care trebuie studiate 
şi fixate ca tot atitea valori ale marelui teatru rominesc din trecut. 


PIE a 


Aşadar, Vasile Leonescu era una din aceste mari figuri de prim-plan. I-am 
căutat multă vreme o asemănare fizică, şi nu i-am găsit-o decit mai tirziu, cînd 
mi-a căzut sub ochi un portret al lui Alexandre Dumas-tatăl, părintele celor Trei 
muşchetari. Desigur, Leonescu semăna cu marele romancier. Aceeași statură ro- 
bustă, înaltă, pe coapse lungi, cu mîini fine, cu degete flexibile, cu un torace pu- 
ternic şi cu acea față plină și cărnoasă, care dădea, fals, impresia unui om puhav. 
Dar asemănarea cea mai izbitoare era a părului mărunt și creț, negroid aproape, 
care dădea capului o rotunjime şi o înfăţişare exotică. Adăugaţi ochii miopi, bul- 
bucaţi, cu o privire difuză, împrăștiată, şi veţi avea ceva din înfăţişarea acestui 
uriaş puternic, cu glas de tunet, cu joc inteligent şi plin de nuanţe. L-a creat pe 
Miked din Vlaicu-Vodă şi l-a jucat multă vreme, adăugind cu iscusinţă figurii dom- 
nului un inteligent înțeles de prefăcătorie. Fireşte că rolurile de costum îmbrăcau 
minunat talentul și înfățișarea lui Vasile Leonescu, talent major, care nu trebuie 
confundat „eu-un omonim al său, Leonescu zis „Vampirul“. Totuși, calitățile acto- 
rului se afirmau în orice sarcină ar fi primit. Mi-l reamintesc într-o piesă cu totul 
mediocră, larmoaiantă, din care echipa Naţionalului de atunci izbutise să facă un 
spectacol excelent. E vorba de Heidelbergul de altădată. Mi-l amintesc mai întîi 
într-o lucrare de ansamblu perfect, în care ştia să obţină un relief deosebit din 
contrastul personajului său cu alte personaje episodice, interpretate, toate, de actori 
mari. Contrasta cu bonomia jovială și simplă a unui bătrîn profesor bolnav, jucat 
de o altă figură celebră, de Iancu Niculescu în doctorul Jiittner ; contrasta cu stu- 
dentul bătrîn al lui Ion Livescu şi cu lacheul lui Vasile Toneanu. Iată cum se 
închega ansamblul numelor mari, care încadrau doi actori tineri pe vremea aceea : 
Tony Bulandra și Maria Giurgea. Aşa se explica de altfel succesul acestei piese 
lipsite de valoare. Era un pretext, din care actori excelenți realizaseră un spectacol 
bun. Vasile Leonescu apărea într-o singură scenă, în ministrul de Haugh, care 
aducea vestea morţii unui regent dintr-un mic stătuleț german şi cerea prințului 
Karlheinz să se întoarcă la datorie. Îl văd şi acum solemn, rigid, respectuos şi 
neînduplecat, fără duioşie, ajutindu-și de data aceasta o privire grea ca plumbul 
cu ochelarii familiari, strîns într-o redingotă lungă, cu jobenul în mînă, vorbind 
rar şi neadmiţind replică. Era o înfăţişare corectă, dar şi critică, în același timp, a 
acestui personaj absurd, episodic, pe care cădea întreaga răspundere pentru carac- 
terul sentimental şi plingăreț al piesei. Vasile Leonescu se pricepea să desfacă cu 
frazarea calmă, cu tonul și cu gesturi, toate aceste legături care porneau din scurtul 
său rol în întreaga piesă, dînd o adincime şi o complexitate pe care, poate, nici 
nevinovatul autor nu le-ar fi bănuit. 

Dar arta aceasta a sugestiilor pe nuanțe, asociată unei neobişnuite forțe dra- 
matice, care dezlănțuia întreaga lui ființă masivă, Vasile Leonescu o înfățișa cu 
virtuozitate în marele registru al creaţiilor sale, cum ar fi, de pildă, Othello. E lesne 
de înţeles cît de bine întregea grima înfăţişarea obișnuită a actorului, ducîndu-l 
pînă la identitatea perfectă cu personajul. Trupului său îi impunea o întreagă 
serie de gesturi — care mergeau de la atitudini marţiale, eroice, devotate, pînă la 
mlădieri de duioșie, pînă la mîngiierile dragostei sau zvircolirile suferințelor. Tu- 
netul glasului spărgea delicatețea şoaptelor, şi Leonescu ştia să dozeze, în sufe- 
rința sa, şi chinul geloziei şi durerea unei rase disprețuite, dînd astfel o valoare 
specială personajului. Iar ochii, lăsați în miopia lor stinsă, se aprindeau de o 
lumină stranie, în cercetări de dincolo de fapte şi de intrigile lui Iago. 

Vasile Leonescu s-a priceput, în completarea personalității sale artistice, să 
ţină în mînă, cu abilitate, pana scriitorului. A scris piese, singur și în colaborare 
cu Grigore- Ventura. S-a căutat pe sine, fie cu vorba rostită pe scenă, fie cu cu- 
vîntul azvirlit pe hîrtie. A făcut parte din generaţia actorilor cu preocupări inte- 
lectuale şi scriitoriceşti : Petre Liciu, Petre Sturdza şi, fireşte, acel care a tălmăcit 
şi a prelucrat atît pentru teatrul din acele vremi — Paul Gusti. 


À Ion Marin Sadoveanu 

TEATRUL „LUCIA STURDZA BULANDRA“ 


„COMEDIA ERORILOR“ de Shakespeare 


Data premierei : 3 iulie 1963. Direcţia de scenă: Lucian Giurchescu. Scenografia: Sanda Mușatescu. 
Distribuţia : Dinu Dumitrescu (Solinus) ; V. Ronca (Acgcon) ; George Carabin şi Puiu Hulubei (Antipholus) ; 
Paul Sava (Dromio); Mircea Albulescu (Baltazar); Gheorghe Oprina (Angelo); Nae Ştefănescu (Un ne- 
gustor) ; Simion Hetea (Pinch) ; ARodica Tapalagă și Raluca Sterian (Adriana); Mimi Enăceanu (Emilia); 


Aurelia Sorescu (Luciana); Ileana Mindrilă (Luce) ; 


Cornelia Lazăr Turian (Dowsabel) ; Mihaela Juvara și 


Isabela Gabor (Curtezana) ; Ilarion Ciobanu și George Petreanu (Ofiţerul) ; Mircea Gogan (Călăul) ; Toma 


Paraschivescu (Iemnicerul). 


Se vorbeşte mult, în vremea din 
urmă, despre inovaţie, spirit creator şi 
contemporaneitate în arta spectacolului. 
Se fac uneori, in abstracto, captivante 
încercări de a teoretiza efortul de în- 
noire în transpunerile scenice. Se cere 
şi se pledează cu insistență pentru o 
asemenea strădanie a oamenilor noștri 
de teatru. Cererile şi pledoariile sînt 
îndreptăţite ; dacă n-ar fi, prea adesea, 
şi vagi... Pentru că, de încercat, în- 
cearcă mulţi să inoveze. Şi încep prin 
a-şi teoretiza intenţia. Se vorbește, de 
pildă, despre o anume modalitate de 
transpunere a unei piese de idei. E 
timpul să ne deranjeze această rigidă 
categorisire a textelor dramatice (rigidă 
doar unilateral) — în piese de idei şi 
piese... mai cum ? Tot așa cum trebuie 
să ne deranjeze şi dorinţa de a împărţi 
spectacolele în: realizări avînd la bază 
piese de idei şi realizări întemeiate 
— probabil — numai pe idei regizora- 
le. Acestea din urmă par, într-adevăr, 
să se fi înmulţit, deși numărul lor nu 
izbutește să se constituie ca argument. 
Unele dintre acestea se reclamă, de 
pildă, tendinței de a fi populare, dar 
chiar dacă intenția nu poate fi con- 
testată (şi nici dorința de a le da un 
asemenea caracter), ambiguitatea re- 
zultată din folosirea fără scrupule a 
unor mijloace care fac parte din mo- 
dalitatea de expresie a artei populare 
le obligă totuși să rămînă impopulare. 
Căci, chiar dacă ideea preluată de un 
autor aparține literaturii nescrise şi 
anonime, şi chiar dacă forma de a tra- 
duce textul respectiv în spectacol îm- 
prumută mijloace de exprimare ce ţin 
de folclor, se întîmplă ca, prin invo- 
carea atîtor şi atitor modalităţi, să se 
ajungă la ermetism, sau numai la o 
demonstraţie de mijloace artistice. 

Tot inovaţie s-a considerat, cu bună 
credință, tendința de a încărca cu ga- 
guri, glume, în sfîrşit, cu o largă gamă 


de contribuţii pe lingă text, exerciţiu 
ce şi-a căpătat un nume care, în sine, 
sună foarte glumeț : „săselnițe regizo- 
rale“, A existat și mai există, în unele 
spectacole, o preocupare vădită pentru 
exploatarea acestor comori, presupuse 
a înnobila o piesă. Pleci din sală re- 
ţinînd un gag, repetat pînă la exaspe- 
rare, în dorinţa — n-avem dreptul să 
ne îndoim că sinceră — de a o sluji. 
Dar gagul aparţine regizorului, şi, în 
cel mai bun — dar şi în cel mai rar — 
caz, ar fi în spiritul textului. 

În numele inovației, în sfîrșit, se 
poate face, pe grumazul unei piese, un 
mic compendiu de modalităţi de expri- 
mare scenică din teatrul tuturor tim- 
purilor şi popoarelor, în dorința, tot 
sinceră şi ea, de a sluji lucrarea dra- 
matică, considerată, cu discreţie, „de- 
bilă“ — şi cerînd deci un tratament vi- 
guros. 

„Inovația trebuie să pornească de la 
text“ părea a fi un concept naiv, cînd 
totul lăsa impresia că textul ar trebui 
să pornească de la ideea inovatoare a 
celui ce se învredniceşte cu aducerea 
lui pe scenă. Am văzut, de-a lungul 
anilor şi de-a lungul ţării — din feri- 
cire nu prea multe! — asemenea 
spectacole. Unul dintre ultimele spec- 
tacole ale acestei stagiuni, Comedia 
erorilor, pe scena Teatrului „Lucia 
Sturdza Bulandra“, în regia lui Lucian 
Giurchescu, a apărut cînd nu se mai 
aştepta nimeni şi poartă în sine vir- 
tuţi ce-l vor face pomenit dincolo de 
strălucirea lui într-o vară în care, ca 
în orice vară, grădinile cheamă spec- 
tatorii la simple încercări fără prea 
mari pretenţii. 

Iată un text, cum s-ar spune, debil, 
una din comediile de început ale lui 


— 


Paul Sava (Dromio) și George Carabin (Antipholus) 

Shakespeare, o prelucrare pe care el 
o făcea după alte două prelucrări, ro- 
mane, ale unei piese greceşti. (Cită con- 
tinuitate în inovaţie, pe parcurs de mi- 
lenii !) Romanii au preluat piesele cău- 
tindu-le o localizare, deci o rezonanță 
actuală în lumea şi în condiţiile lor. 
Shakespeare le-a preluat şi el, spre a 
le afla tot o rezonanţă actuală, rapor- 
tată la Englitera vremii sale. Regizorul 
de azi de la noi a preluat textul shake- 
spearean în dorinţa — mărturisită în 
paginile acestei reviste, înainte de în- 
ceperea lucrului efectiv la transpunerea 
lui scenică — de a afla noi fațete ale 
conflictului şi noi trăsături de carac- 
ter ale eroilor ce supraviețuiesc de mii 
de ani. Şi, procedind astfel, Lucian 
Giurchescu a aflat — şi ne-a prilejuit 
şi nouă să aflăm — o seamă de lu- 
cruri şi aspecte noi, referitoare la po- 


dai ino 


Mihaela Juvara (Curtezana) și George Carabin (Antipholus) 


ziţia lui Shakespeare față de societatea 
în care trăia, la condiţia umană în so- 
cietatea în care inegalitatea de drepturi 
părea o predestinare, referitoare la mo- 
ravurile lumii elizabethane și, în sfîr- 
şit, ultimele — dar nu cele de peurmă 
—, referitoare la pasiunea lui Shakes- 
peare pentru farse, mai mici sau mai 
mari, manifestată şi în scris şi prac- 
ticată copios şi în viață. De neînchipuit 
cite trimiteri reale poate avea această 
piesă, socotită slabă, a genialului gîn- 
ditor englez! 

Regizorul Lucian Giurchescu a intuit 
calea cea mai potrivită de a o lucra 
pe scena teatrului ce i-a încredințat 
transpunerea. Ideea centrală după care 
s-a ghidat Giurchescu a fost de a da 
veridicitate unui conflict care, la prima 
lectură, putea foarte bine să apară doar 
ca o închipuire factice. Descoperind 


Aurelia Sorescu (Luciana) 


De la stinga la dreapta 
Mircea Albulescu (Baltazar), 
George Carabin (Antipholus), 
Gheorghe Oprina (Angelo) şi 


Paul Sava (Dromio) 


însă, în nu prea deasa lui canava, ițele 
acelei lumi, şi parcurgînd textul cu în- 
cărcătura de cunoştinţe și perspectiva 
pe care trebuie s-o aibă artistul de la 
noi şi de astăzi, Lucian Giurchescu a 
reținut deopotrivă elementele de viaţă, 
dar şi vitalitatea piesei, elemente care 
o fac reprezentabilă publicului din vre- 
mea noastră. A descoperit în ea, pre- 
zent, acel spirit de observaţie ce i-a 
îngăduit lui Shakespeare să-și devan- 
seze contemporanii şi să rămînă ne- 
muritor. 

Unde Giurchescu ni s-a părut însă 
inovator, în sensul mai vechi al acestei 
noțiuni, a fost acolo unde a simţit ne- 
voia să explice „ă la Shakespeare“, cu 
ajutorul unui text improvizat, ce anu- 
me va spune Shakespeare însuși în cele 
ce vor urma. Ce s-a spus „è. la Shake: 
speare“ n-am prea priceput decit mai 
tîrziu, cînd ne-a lămurit însuşi autorul. 
Dar, cu acest neglijabil tribut plătit de 
; regizor tendinței mai vechi de înnoire 
| în arta spectacolului, experimentul lui 
Giurchescu devine un argument de o 
mare însemnătate pentru creatorii de 
spectacole de la noi. Pentru că, cu acest 
prilej, regizorul a dovedit două calităţi 
de o deosebită valoare: maturitate în 
gîndire şi simţ al măsurii. Textul curge 
cu limpezime, personajele au identita- 
te precisă şi bogată, creşterea conflic- 
tului este logică și captivantă, momen- 
tele mai grave alternează contrapunc- 
tic cu cele de un comic irezistibil. 
Toată lumea ştie ce se întîmplă în 
această piesă, dar nimeni n-ar cuteza 
s-o mărturisească înainte să se petreacă 
pe scenă, în mod neașteptat, ceea ce, 
de fapt, oricine se aştepta să se în- 
timple. Acesta este privilegiul artei: 
ea dă unor fapte aparent banale semni- 
ficaţie, forță de convingere şi atracti- 
vitate, făcîndu-le să ni se ivească ase- 
menea unor fapte inedite. 

Bucuria de a desfășura surprizele co- 
mediei shakespeareene aparţine în în- 
tregime actorilor, care sînt angajaţi în 
executarea unei partituri de o virtuo- 
zitate şi de o precizie aproape matema- 
tice. N-am simţit fisuri între compar- 
timentele formației, ci numai unele 
preponderenţe, cerute de autor şi de 
situația dramatică. Paul Sava, ajutat, 
spre desăvirşirea quiproquo-ului, de că- 
tre fratele său geamăn, a dat un greu 
examen actoricesc la disciplina contu- 
rării personajului (a personajelor, de 
fapt, în cazul de faţă). I-au fost de ne- 
prețuit folos inteligența jocului său, 


ştiinţa nuanţării subtile şi naturaleţea 
neafectată de maniera „firescului“ pe 
scenă (manieră atît de ostentativă, de 
la un timp). A fost, pentru mulţi din- 
trei noi, una din acele lumini tîrzii, 
cu mult mai durabilă decît strălucirile 
efemere. Paul Sava ştie și ţine să spu- 
nă clar replica, și nu s-o „dea“ într-un 
anume fel care i-ar cîştiga aplauze, 
nimicind momentul altul partener. Este 
aci, de altfel, ceea ce am prețuit în în- 
tregul spectacol : loialitatea faţă de text 
în primul rînd. E o calitate pe care am 
întilnit-o şi la Rodica Tapalagă, o ac- 
triţă de mari posibilităţi şi de o forţă 
de caracterizare a personajului nu prea 
des întilnită. Actriţa ne-a dovedit, cu 
acest prilej, că, de fapt, nu există rol 
cu totul sărac, atunci cînd un actor are 
talentul, dorinţa și forța de a-l privi în 
contextul relaţiilor lui cu celelalte per- 
sonaje. Rodica Tapalagă şi-a construit 
rolul folosind toate argumentele unui 
actor care ştie să gîndească personajul 
nu detașat de celelalte, ci tocmai con- 
diționat de ele. Acţiunile scenice ale 
personajului adus de ea au fost săvir- 
şite fără echivocul pe care-l naşte ne- 
cunoaşterea precisă a destinului lui dra- 
matic, iar tăcerile au căpătat forța de 
a se impune ca momente de preme- 
ditare a altor acţiuni. 

Antipholus, în dubla lui ipostază, a 
aflat la George Carabin o inspirată gri- 
jă pentru caracterizare. Actorul ne-a 
oferit, în special, prilejul pilduitoarei 
rostiri a unui text dificil tocmai sub 
acest raport. Mircea Albulescu şi-a în- 
găduit o şarjă de aleasă calitate la 
adresa unui personaj cu date puţine, 
dar pe care el l-a îmbogăţit fără vio- 
lenţă şi cu mult tact. Aurelia Sorescu 
a dat expresie credibilă unei fiinţe pli- 
ne de farmec, ce nu putea să aibă altă 
faţă pe scenă, iar Mihaela Juvara a 
realizat, dintr-un rol episodic, o mică 
bijuterie. Dinu Dumitrescu nu s-a im- 
presionat de morga personajului său, ci 
l-a persiflat cu fineţe. Ilarion Ciobanu 
a făcut același lucru, cu o siguranţă ce 
n-am fi bănuit-o la un debutant. În 
sfîrșit, cei doi actori mai vîrstnici ai 
teatrului, Villy Ronea şi Mimi Enă- 
ceanu, s-au angrenat de minune în ti- 
nerețea acestui spectacol. 

Valoarea acestei montări stă, așadar, 
în autenticitatea gîndirii aflate la baza 
ei, fertilă pe toate planurile realizării 
unui spectacol cu adevărat modern, 
fără pete de modernism. 


Mircea Alexandrescu 

„Prea multă minte strică“, 
într-o versiune nouă la Teatrul Mic 


În ultima stagiune, comedia lui Gri- 
boedov a constituit prilejul unor spec- 
tacole mult discutate : după montarea 
atît de nouă a lui Tovstonogav la Le- 
ningrad, Teatrul Mic reia piesa într-o 
montare net deosebită de spectacolele 
tradiționale jucate pe această scenă. 

Regizor este E. Simonov. Ela urmărit 
să redea textului dimensiunea lui poe- 
tic-romantică. Pentru asta a introdus 
în spectacol un prolog, un epilog” şi cîte- 
va interludii fără text. Primul act în- 
cepe cu un tablou simbolic: pe fun- 
dalul unui peisaj de iarnă, un grup 
de oameni îmbrăcaţi în costume de la 
începutul secolului al XIX-lea se a- 
propie lent de rampă, ca un cor mut. 
Evocînd astfel atmosfera frămiîntări- 
lor decembriste şi punînd figura lui 
Ceaţki în legătură directă cu această 
atmosferă, Simonov îl descrie pe erou 
ca pe o ființă frămîntată şi singura- 
tică, pe care o aşteaptă o soartă tra- 
gică. Piesa își pierde, în această vi- 
ziune, caracterul de comedie de mo- 
ravuri, fiind jucată mai curînd ca o 
dramă lirică. Din păcate, spre final, 
regizorul părăseşte  „supratema“ pe 
care singur şi-a fixat-o, optind pentru 
un comic facil, de operetă, şi spăr- 
gînd unitatea reprezentaţiei în tabloul 
balului și în cele care îi urmează. Ro- 
lurile principale sînt interpretate de: 
N. Podgornii (Ceaţki), N. Kornienko 
(Sofia), K. Blohina (Liza), I. Ilinski 
(Famusov). 


Acţiunea se petrece... în mormînt 


Dacă pînă acum Samuel Beckett se 
complăcea în a prezenta  muribunzi 


sau femei pe jumătate îngropate, în 
ultima lui piesă, agreabil intitulată 
Jocuri, el înfăţişează trei eroi morţi. 
Pe scenă sînt instalate trei uriașe urne 
funerare, din care se văd numai ca- 
petele actorilor. Eternul triunghi al 
teatrului monden — un bărbat, ne- 
vasta şi amanta lui — este descris 
după moarte. Eroii apar în fața spec- 
tatorilor cu numele de M, F; şi F} 
Premiera mondială a piesei a avut loc 
la un teatru avangardist din Ulm 
(R.F. Germană) şi în tot timpul repre- 
zentaţiei numai buzele actorilor s-au 
mişcat pe scenă. Dialogul însăilează 
meditaţiile absurde, meschine și fără 
legătură între ele, ale celor trei, care 
continuă să „gîndească“ mecanic, așa 
cum făceau în viaţă. După cum rela- 
tează ziarele, publicul a primit foarte 
prost această ultimă inovaţie a lui 
Beckett, unele spectacole fiind în- 
trerupte de strigătele spectatorilor, care 
scandează : „Opriţi reprezentaţia !“ 


„Hamlet“ la Festivalul 
din Angoulâme 


Vara, în Franța, activitatea teatrală 
se desfăşoară mai ales în afara Pa- 
risului, în mici festivaluri or- 
ganizate în diferite oraşe din pro- 
vincie, şi nu o dată trupe puţin cu- 
noscute, care joacă în aceste circum- 
stanţe, se impun atenţiei prin specta- 
cole ieşite din comun. Una din reve- 
laţiile actualei stagiuni estivale a fost 
montarea tragediei lui Hamlet, în a- 
daptarea lui Georges Brousse şi regia 
lui Morvan Lebesque, la Angoulême. 

Lebesque — de profesiune critic ci- 
nematografic şi de teatru — a urmă- 
rit să dea spectacolului toată vigoarea 
dramatică cuprinsă în text. Cu toa- 

te că reprezentaţia durează patru ore, 
publicul o urmăreşte cu interes, fiind- 
că adaptatorul şi regizorul au pus ac- 
centul pe acţiune. Limba traducerii 
este adeseori violentă şi familiară, dis- 
preţuind eleganţele livreşti. Dînd viață 
reală eroilor şi desprinzindu-i din tra- 
diţia unor lecturi dramatice inactive, 
Lebesque, ajutat de decorurile şi cos- 
“tumele lui René Allio, a ştiut să con- 
fere nobleţe şi stil fiecărui personaj 
şi chiar întregii  figurații. „Acest 
Hamlet — scrie Robert Kanters în 
Express — este un Hamlet pentru 
orice public, bogat în posibilități crea- 
toare şi pentru spectatori şi pentru 
actori.“ Protagonist este Jean Leuvrais, 
un Hamlet foarte tînăr, spontan şi 
romantic, care nu-şi pierde însă nicio- 
dată luciditatea. Ofelia este interpreta- 
tă de Huguette Forge, al cărei joc 
constituie o replică la sensibilitatea 
eroului, transpunînd frămîntarea lui 
într-un registru elegiac de tandreţe şi 
puritate. 


Geraldine Page— 
o mare actriță a Americii 


Interpretind la vîrsta de 38 de ani 
rolul principal din Straniul interlu- 
diu al lui O'Neill, actrița americană 
Geraldine Page s-a impus în acest 
sfîrşit de stagiune ca una dintr& ma- 
rile actriţe ale Americii. Ea străbate 
toate nuanțele evoluţiei eroinei sale 
— de la o tinerețe nevrotică la ma- 
turitatea împlinită şi apoi la bătrîne- 
ţe — cu forță, măsură și sensibilitate. 

Geraldine Page este în primul rînd 
actriță de teatru. Totuși, atunci cînd 
i s-au oferit roluri în filme, a cuce- 
rit, invariabil, mari premii (printre care 
şi mult riîvnitul Oscar). A jucat pe 
scenă şi pe ecran în Vară și fum de 
Tennessee Williams, a fost protago- 
nista filmului Dulce pasăre a tinereţii. 
Actriţa se distinge printr-o extraordi- 
nară vitalitate, admirabil adaptată ne- 
cesităților scenice, şi printr-un regis- 
tru amplu de posibilități de reprezen- 
tare. Ea face parte dintre acei actori 
cărora le place să apară în fiecare 
rol nou cu totul altfel decit în cele 
precedente şi de multe ori se spune 
despre ea, la o premieră, că e de ne- 
recunoscut. Adeptă ferventă a meto- 
dei lui Stanislavski — care, după cum 
se ştie, este foarte serios studiată și 
aplicată de actorii americani —, Ge- 

raldine Page este acum profesoară la 
celebra şcoală din New York, Actor's 
Studio. 


Revelații estivale 


Într-un concurs al tinerelor compa- 
nii teatrale, care a avut loc în Fran- 
ţa, s-au distins două spectacole: acela al 
regizorului Georges Lavelli, cu piesa 
Căsătoria de Witold Gombrowicz și 
acela al lui Marcel Cuvelier, cu o 
adaptare după romanul Oblomov de 
Goncearov. 

Cronicarii francezi consideră discu- 
tabilă piesa lui Gombrowicz, dar elo- 
giază în unanimitate talentul tinăru- 
lui regizor Lavelli. Acesta a demon- 
strat o mare siguranță în îndrumarea 
actorilor şi o capacitate neobişnuită 
de a valorifica posibilitățile plasticii 
scenice. Cuvelier a atras atenţia prin 
conciziunea şi discreția spectacolului 
său, desfăşurat mai ales pe linia unei 
subtile analize psihologice. 


„Copiii soarelui“ — tragicomedie! 

O montare originală, care a atras 
numeroase comentarii favorabile, a 
fost, în stagiunea 1962—1963, specta- 
colul de la Iaroslavl cu piesa lui 
Gorki Copiii soarelui. Regizorul V. 
Şişighin a interpretat textul ca o 
tragicomedie, El a creat o ambianţă 
tragică, o atmosferă apăsătoare, în 
care se fac auzite însă multe rezo- 
nanţe ironice sau de umor amar. „Cînd 
vezi acest spectacol — scrie, în re- 
vista „Teatr“ (nr. 6), G. Kormuşi- 
na — îţi aduci aminte de însemnarea 
în care Gorki mărturisea că a scris 
piesa rizind. Elementul comic ocupă 
în piesă un loc de seamă, nu numai 
pentru a accentua aspectele ei pole- 
mice, dar şi pentru a arăta cît mai 
clar tragica distanţă dintre intelec- 
tualitate şi popor.“ 

Spectacolul este lucrat cu multă 
atenție pentru psihologia eroilor, și 
cu grijă pentru detaliile comportării 
lor. Originalitatea lui se manifestă 
mai ales în crearea unor situații 
pregnante pentru caracterizarea eroi- 
lor şi în strălucirea mizanscenei. In- 
terpreţi sînt: G. Belov (Protasov), 
V. Nelskaia (Elena), V. Andruşkevici 
(Cepurnoi), E. SȘumskaia (Liza), V. 
Salopov (Vaghin). 

În sezonul acesta 


O.N.T. „CARPAŢI: 


vă pune la dispoziție 
MINUNATE POSIBILITĂŢI DE RECREARE 
ŞI INTARIRE A SANATAŢII 
prin 

e Concedii de odihnă de 3—12 zile la munte 
şi la mare 

9 Vacanţe în tabere pentru studenți 

: 9 Concedii pentru tratament, de 21 de zile, 
în stațiuni balneo-climaterice 


e Excursii la cerere, pe orice distanţă şi durată, 
cu trenul sau cu autocarul 

